
AJÁNLÁS 


Feleségemmel a karzaton ültünk és Bill Subritzky tanítását hallgattuk a szabadításról. 

Valahogy éreztük, hogy ez az ember igazat mond, sőt többet: a valóságot. Nyilvánvaló 
volt, hogy mindaz, amiről beszél, személye élménye, megtapasztalása. A démonok működése, 
jelleme, viselkedése, taktikázása éppúgy valóságos a számára, mint Jézus szabadító hatalma 
és a megszabadultak gyógyulása, megkönnyebbülése, felszabadult örvendezése. 

Ahogy beszélt, előttem is világossá lett a saját rabságom igazi oka és természete. 
Hányszor próbáltam szabadulni ebből a hálóból! Tizenhat éve vergődtem, hánykolódtam 
kétségek és bűntudat között. Most végre néven tudtam nevezni a bűnt és azt a személyes 
ellenfelemet, aki belevitt és megkötözve tartott. De Bill nemcsak a diagnózist mondta, 
kinyitotta a szabadulás ajtaját is, kézen fogva vezetett a bűnvalláson, megtérésen keresztül a 
szabadulásig. Nem volt nehéz: Jézushoz fordultam és beismertem, hogy én vagyok a hibás, én 
engedtem be a , házamba" a saját ellenségemet. Kértem, hogy bocsásson meg és szabadítson 
meg, hiszen Ő a Szabadító. 

AKI SEGÍTSÉGÜL HÍVJA AZ ÚR NEVÉT, MEGSZABADUL 

Mindez 1990 elején történt Brightonban, Angliában, Bill első európai szabadító 
konferenciáján. Elmondhatom, hogy az Úr valóban megszabadított abból a kötelékből. 
Brighton óta az a bizonyos bűn és aki mögötte állt, végérvényesen eltávozott tőlem és én is 
tőle. Semmi közünk többé egymáshoz. 

A szabadulás pedig nagy energiákat szabadított fel bennem. Nem szívja el többé az 
életerőmet az ellenségem, nem gyötör a bűntudat és a kételkedés. 

De az Úr sokkal többet hozott ki ebből az élményből, mint csupán az én személyes 
nyereségemet. 1991 nyarán Bill és segítői Budapestre is eljöttek. AZ ÚRÉ A 
SZABADÍTÁS" konferencia több száz résztvevője élte át a szabadulást. Egyúttal alapos 
elméleti és gyakorlati , kiképzést" is kaptunk a szabadító szolgálathoz szükséges 
tudnivalókról, módszerekről. A több országból érkezett lelkészek, gyülekezeti munkások 
hazatérve saját gyülekezetükben, közösségükben kamatoztatják a tanultakat. 

E könyvben mindaz megtanulható, ami a konferencián elhangzott. Életről és halálról, 
egészségről és betegségről, megkötözöttségről és szabadulásról van szó ezeken a lapokon. A 
konferencián mi magunk is láttuk és hallottuk, sőt átéltük az itt leírt dolgok valóságát. Ezek 
nem , steril" dogmák, száraz eszmefuttatások. Kétségbevonhatatlan demonstráció tanúi és 
részesei voltunk: mindaz, amit Bill ezeken a lapokon elmond, saját tapasztalatain alapul. 

Ez a könyv nem , olvasmány", hanem kézikönyv, eszköztár, sőt fegyvertár. Ezért nem 
is való mindenki kezébe. 

Szívből és meggyőződéssel ajánlom azonban mindazoknak, akik szolgálatra odaszánt, 
elkötelezett Jézus-követők; akik már tudják, hogy Isten szabadító szolgálatra hívta el őket, s 
vállalják is ezt az utat. S ajánlom azoknak is, akik hivatásszerűen kerülnek összeütközésbe a 
démonokkal, akiknek a szabadító szolgálat , munkaköri kötelességük": pásztoroknak, 
lelkigondozóknak, iszákos- és kábítószeres misszióban fáradozóknak, lelki (azaz inkább 
szellemi) sérültekkel, szellemi fogyatékosokkal foglalkozóknak. 

Itt azonban helyénvalónak látszik egy figyelmeztetés is. Jézus ezt mondta: ,, Ha pedig 
Isten Szellemével űzök ki ördögi szellemeket, akkor hát eljött már hozzátok az Isten 
királysága." (Máté 12,28). Ha maga Jézus is a Szent Szellem erejére és vezetésére 
támaszkodva végezte a szabadító szolgálatot, mennyivel inkább rá vagyunk szorulva mi is az 
isteni Segítő vezetésére, erejére! Kellő elhívás, felkészülés és felkenetés nélkül erre a területre 
ugyanúgy botorság belépni, mint vaknak az aknamezőre. Skéva hét fia bizonyára tanúsíthatná 
ezt... (ApCsel. 19,13). 


Mi magyarok hajlamosak vagyunk a szélsőségekre. Szívesen elhisszük a legújabb 
gyógyszerről, hogy , csodaszer": mindent és azonnal meggyógyít. Ha azután csalódnunk kell a 
saját indokolatlanul magas elvárásunkban, a fürdővízzel együtt a gyereket is kiöntjük. 

Szeretném hangsúlyozni, hogy a szabadítás önmagában nem old meg minden gondot, 
bajt betegséget. Nem csodaszer. 

Azonban igen sok esetben szükséges a teljes és maradandó külső-belső gyógyuláshoz. 
Szükséges, de általában nem elégséges. Nem helyettesítheti a bűntől való elfordulást, a 
megtérést, a krisztusi jellem kialakulását, a Szentlélek erejét, az egészséges testvéri 
közösséget, a Szentírás ismeretét és a többi , klasszikus" keresztény értéket. 

Itt az ideje, hogy mindezeket józanul és kiegyensúlyozottan értékeljük, éljünk velük, 
és a szabadító szolgálat is elfoglalja a maga helyét a lelkigondozói gyakorlatban, a 
gyülekezeti/közösségi életben és az evangélista fegyvertárában. 

Mindarra szükségünk van, amit Jézus Krisztus megszerzett, hozzáférhetővé tett a 
számunkra. Harmóniában, kiegyensúlyozottan és józan gyakorlati módon, az ÉLET 
szolgálatában. 

A szabadító szolgálatra is, , nagy és munkában gazdag kapu nyílt meg ugyanis előttem, 
de sok az ellenfél is." (1.Korintus 16,9). 

Szívből kívánom, hogy ne csak olvasója, megcselekvője is légy azoknak, amikre e 
könyv tanít. 

AZ ÚRÉ A SZABADÍTÁS 


Budapest, 1991. november 12. 


SZŐCS ZOLTÁN 


ELŐSZÓ 


Ez a könyv azért született, hogy Krisztus Testének tagjai felismerjék azt a hatalmat, 
amit Jézus Krisztusban kaptak, hogy maguk megszabaduljanak és ehhez másokat is 
hozzásegítsenek. 

Egyáltalán nem bizonyult könnyen megírható könyvnek, de hiszem, hogy szellemi 
hadviselésünk legfontosabb kérdéseivel foglalkozik. 

Próbáltam olyan egyszerűen fogalmazni, amennyire csak lehetett, és minél többet 
közreadni azokból az alapelvekből, amelyeket az elmúlt tizennégy év alatt megtanultam. 

Ezúton is szeretném kifejezni, mennyire le vagyok kötelezve Dr. Derek Prince-nek, 
akinek a szolgálatán keresztül tizennégy esztendővel ezelőtt bátorítást kaptam arra, hogy 
bekapcsolódjam a szabadító szolgálatba. A könyvben sokat felhasználtam azok közül az 
alapelvek közül, amelyeket ő alkalmazott a saját szolgálatában, és szeretnék ezért itt is 
köszönetet mondani. 

Ahogyan elkezdtem építkezni a Dr. Derek Prince szolgálatán keresztül megtanult 
alapokra, és ahogy tanulmányoztam Isten igéjét, az Úr életem sok területén felszabadított 
engem is. Továbbá ahogy a Szent Szellem tanított és növekedett a látásom ezekben a 
kérdésekben, megpróbáltam belefoglalni az azóta megértett dolgokat is ebbe a könyvbe. 

Szívből kérem az Urat, hogy ez a könyv áldásul szolgáljon azon keresztények 
tízezreinek, akik mélyebben szeretnének az Úrban járni. 


BILL SUBRITZKY 

1. FEJEZET 
HOGYAN KERÜLTEM A SZABADÍTÓ SZOLGÁLATBA 


MEGTÉRÉSÜNK ELŐTT 


Már megtérésem előtt sok évvel az anglikán egyházba jártam, amelynek egyébként 
máig is tagja vagyok. Azokban az években sok minden nem volt rendben az életemben, és 
gyakran előfordult, hogy a tengerparti víkendházunkat mindenféle embereknek kölcsönadtam, 
akik azt különféle célokra használták. 

Egyik éjjel Paul fiam, aki akkor kilenc éves volt, velünk együtt belépett a házba, és 
felment a hálószobájába. Mielőtt még felkapcsolta volna a villanyt, nagyot sikoltott, 
keresztülszaladta házon és eltűnt odakint. Egy órába telt, mire megtaláltuk: még mindig sírt, 
és valahogy egészen más lett, mint aki addig volt. A következő kilenc évre teljesen 
megváltozott. Állandóan lázadt. Amikor tíz éves volt, behívattak az iskolába, és megkérdezték 
tőlem, miért különbözik annyira a nővéreitől. Tizenegy éves korában ő maga kérdezett meg, 
hogy nem örökbefogadott gyermek-e. Tizenkét éves korában a feleségem, Pat azt mondta, 
hogyha netán sikerül húsz éves koráig távol tartanom a börtöntől, kitüntetést érdemlek. 

Igyekeztem mindent megtenni Paulért, amit csak lehetett, de a lázadása csak 
fokozódott. Még egy katonai jellegű iskolába is beírattam, amikor tizenhat éves lett, hogy 
fegyelmet tanuljon, de innen is minden eddiginél rosszabb állapotban tért vissza. Tizennyolc 
éves volt, amikor egy este végül odamentem az Úrhoz és nyilvánosan megvallottam, hogy 
elfogadom Őt Uramnak és Megváltómnak. Paul és a családom többi tagja is ott volt velem. 
Még ugyanazon az estén átadta az életét Jézus Krisztusnak a többi családtagommal együtt, és 
valamennyien elnyertük a Szent Szellem keresztséget is. Paul azonnal megváltozott. Akkor 
még nem értettem, hogy mi történt. Csak később ismertem fel, hogy amikor Jézus mellett 
döntött és a Szent Szellem keresztségben részesült, egy démon hagyta el. Ez a démon állt 
lesben a hálószobában, a tengerparti házban, amikor kilenc évvel azelőtt Paul belépett oda. Ez 
a démon kínozta őt egész idő alatt, és amikor tizennyolc éves korában megtért Jézushoz és 
Szent Szellem keresztséget kapott, ez a démon ment ki belőle. Ekkor a fiam újra olyan lett, 
mint amilyennek élete első kilenc esztendejében ismertem. Istenfélő, szerető fiúvá vált, és az 
azóta eltelt tizenhárom évben csodálatosan jó közösségben éltünk együtt. Megházasodott, 
elvett egy gyönyörű keresztény lányt, két gyermekük született, az egyik már elég idős ahhoz, 
hogy megismerje Jézust mint Urát és Megváltóját. 


MEGTÉRÉSÜNK UTÁN 


Miután feleségemmel, Pattel együtt megtértünk és átéltük a házasságunk 
meggyógyulását, elindítottunk az otthonunkban egy imakört. Hetente tartottuk az 
összejöveteleket, és több hónap múlva elkezdtünk az alkalom után egyes emberekért is 
imádkozni. Amint egy este valakiért imádkoztam, furcsa zavart érzékeltem vele kapcsolatban 
a szellememben, és megéreztem, hogy valami van körülötte. Egy pünkösdi testvérem, aki 
segített, ekkor azt mondta, úgy gondolja, Isten nekem akarja adni a szellemek megítélésének 
ajándékát. Vártam, figyeltem a Szent Szellemre, és felismertem, hogy a félelem szelleme van 
ezen a személyen. Jézus nevében parancsoltam a démonnak, hogy távozzon. Miután ijesztően 
összerángatta az illetőt, a démon el is távozott. 

Elolvastam az összes elérhető könyvet, amit a démonokról találtam. Főleg Dr. Derek 
Prince-től hallgattam meg sok kazettát, amelyekből mérhetetlenül nagy segítséget kaptam. 
Hamarosan nyilvánvalóvá vált a számomra, hogy nagyon sok embernek van démoni eredetű 
problémája. Röviddel ezután imádkoztam egy negyven éves emberért, akiben az abortusz 
szelleme lakott. Úgy összegömbölyödött, mint egy magzat, és sikoltozott. 

Ahogy másokkal együtt szolgáltunk felé, láttuk, hogy ez az ember teljesen 

megszabadult a démon fogságából. Az anyja megpróbálta őt elvetetni, amikor még a méhében 
volt, és az abortusz szelleme ennek következtében költözött bele. 
Ekkorra már a helyettesem is a segítségemre sietett a munkában, és nagyon sok ember jött 
ilyen problémákkal. A dolgozószobám olyan lett, mint egy állatkert. Gyermekeim, akik a 
szomszéd szobában aludtak, gyakran mondták reggel, hogy állati hangokat hallottak a 
dolgozószobámból. 

Az emberek pedig sorra megszabadultak. Az erőszak, gyűlölet, sértődöttség, 
keserűség, kéjvágy, félelem szellemei és mindenféle egyéb démonok távoztak belőlük, ahogy 
imádkoztunk és ahogy egy akaraton voltunk az illető személy megszabadulása tekintetében. 
Előfordult, hogy egyesek halottként feküdtek ott. Ezzel nem kis ijedelmet okoztak nekünk, 
amíg megértettük, hogy ez csak a Sátán egyik trükkje, amivel meg akar félemlíteni. 
Hasonítottak arra a fiúra, akit Jézus meggyógyított. Amikor a démon elhagyta a fiút, az olyan 
lett, mint egy halott. 


, Jézus pedig megragadta a kezét és felkeltette. S az fel is kelt." 
Márk 9,27. 


Egy másik alkalommal, amikor valakiért imádkoztunk, a szellemek megítélésének 
ajándékán keresztül a Szent Szellem kijelentette, hogy az őrület szelleme van az illetőben. 
Elkezdtem imádkozni ez ellen a démon ellen, és kezemet a homlokára helyeztem. Ahogy 
parancsoltam a szellemnek, hogy távozzon, borzalmas tünetek mutatkoztak. A Sátán hangja 
szólalt meg az emberen keresztül, és azt mondta, hogy az a személy véglegesen meg fog 
őrülni. Ennek ellenére, ahogy Jézus nevében hatalmat vettünk fölötte és megparancsoltuk a 
démonnak, hogy engedje el annak az embernek az elméjét és vegye le róla a csápjait, a 
páciens teljesen megszabadult, megváltozott, és egészen új személy lett belőle az Úr Jézus 
Krisztusban. 


JÉZUSTÓL KAPOTT KÜLDETÉSÜNK 


Hát igen, ahogy a Szent Szellem erejében szolgáltunk, elég hamar rájöttünk, miért volt 
az, hogy valahányszor Jézus kiküldte tanítványait az evangélium hirdetésére, egyúttal 
felhatalmazta őket a betegek gyógyítására és a démonok kiűzésére is. Az egyik megbízással 
együtt járt a másik. Mi is hamarosan észrevettük, hogy a hatékony gyógyító szolgálat 
érdekében szükségünk van a hatékony szabadító szolgálatra is. 

Azt is felismertem, hogy értelmes lényekkel van dolgom, akiknek vannak bizonyos 
képességeik, például tudnak beszélni, van öntudatuk és vannak ismereteik. Ha le akarom 
győzni ezeket a lényeket, és meg akarom nekik parancsolni, hogy hagyják el az embereket, 
erre csak abban az esetben vagyok képes, ha az életemben jelen van a Szent Szellem ereje, és 
teljesen alárendelem magam az Úr Jézus Krisztusnak. Szükségem van arra a bizonyosságra is 
a szellememben, hogy Jézus velem van Szent Szellemén keresztül, és hogy az ő igéje teljes 
mértékben igaz. 

Kezdtem megérteni, hogy nem test és vér ellen tusakodunk, hanem fejedelemségek és 
hatalmasságok ellen, és a gonoszság szellemi lényei ellen, akik a magasságban vannak. Néha 
a szabadító szolgálat olyanná válik, mint egy birkózó mérkőzés, amint a démonok birkóznak a 
személyen belül, és megpróbálnak minket megijeszteni erejük és hatalmuk fitogtatásával. 

Amint egyre jobban és jobban átadtam az életemet Jézus Krisztusnak, mint Uramnak, 
és úgy olvastam a Bibliát, mint Isten igaz és ihletett igéjét, és elhittem minden szavát, azt 
vettem észre, hogy egyre nagyobb hatalmat kaptam a Szent Szellem által. Felismertem, hogy 
milyen sok betegséget okoznak a démonok, és ezért — és több más ok miatt is — én is vallom, 
hogy nagy szükség van a szabadító és a gyógyító szolgálat együttes alkalmazására. 

Legőszintébb vágyam, hogy Krisztus Testének minden egyes tagja tudatában legyen 
annak a hatalomnak, amit Jézus Krisztus adott nekünk. Ezért írtam meg ezt a könyvet. 


2. FEJEZET 
A SZENT SZELLEM TEMPLOMA 


Testünk eredeti rendeltetése az, hogy a Szent Szellem temploma legyen. Az egyik 
nagy igazság, aminek tudatára ébredünk, amikor átadjuk magunkat Jézus Krisztusnak és 
alárendeljük magunkat az Ő akaratának, hogy testünk eredetileg a Szent Szellem 
templomának épült. Ezt világosan kifejezi a következő ige: 


Nem tudjátok, hogy Isten temploma vagytok? S hogy Isten Szelleme lakik bennetek? 
Ha valaki megrontja Isten templomát, meg fogja rontani azt az Isten. Hisz Isten 
temploma szent, s ti vagytok ez a templom. 
1.Korintus 3,16-17. 
Egy másik helyen ezt olvassuk: 


Vagy nem tudjátok, hogy testetek a bennetek levő Szent Szellemnek a temploma, akit 
Istentől kaptatok? És hogy nem vagytok magatokéi? 
Áron vásároltak meg titeket. Magasztaljátok Istent testetekben! 

1.Korintus 6, 19-20. 


Ma, a liberális gondolkodás, a liberális teológia, valamint a változó szexuális normák 
napjaiban lépten-nyomon tapasztalhatjuk az erkölcsi normák drámai leépülését. Isten igéje ezt 
mondja: 


Nem tudjátok, hogy testetek a Krisztusnak tagja? Vegyem el a Krisztus tagjait, és 
parázna tagjaivá tegyem? Meg ne történjék! 
Vagy nem tudjátok, hogy aki a paráznához ragaszkodik, egy test vele? ,, A kettő 
ugyanis — azt mondja az Írás — egy hússá lesz." 
Aki ellenben az Úrhoz ragaszkodik, egy szellem vele. 
Meneküljetek a paráznaságtól! Minden vétek, melyet ember tesz, kívül van a testen, 
de aki paráználkodik, saját teste ellen vétkezik. 

1.Korintus 6, 15-18. 


A SÁTÁN TERVE 


A Sátán terve az, hogy bemocskolja, meggyalázza Isten Szent Szellemének 
templomát. Ennek egyik leghatékonyabb eszköze a szexuális erkölcstelenség. Amikor 
házasságon kívüli szexuális kapcsolat jön létre, a kéjvágy és a perverzió erős démonai 
mehetnek át az egyik testből a másikba a szexuális kapcsolat során. Ezután az emberek 
gyakran azt veszik észre, hogy olyan vágyaik vannak, amelyeket nem képesek ellenőrizni: 
belső kényszert éreznek arra, hogy az egyik embertől a másikhoz fussanak szexuális 
kielégülést keresve. 

Vannak természetesen más módjai is annak, ahogyan a Szent Szellem templomát be 
lehet szennyezni. Ilyen például a dohányzás, vagy az alkoholizmus szenvedélye. Ezeken és 
más bűnökön keresztül a Sátán megtámadja a testünket, általában úgy, hogy vágyat helyez az 
elménkbe, és ha hagyjuk, hogy ez a vágy növekedjen, akkor hamarosan olyan helyzetben 
találjuk magunkat, ami könnyen kicsúszhat az ellenőrzésünk alól. 

ISTEN TERVE 


Amikor valaki megismeri az Úr Jézus Krisztust, elméje többnyire megújul, és Krisztus 
értelmét fogadja magába. Így gondolatvilágunk és cselekedeteink a Szent Szellem irányítása 
alá kerülnek. Ennek ellenére személyes tapasztalataim azt mutatják, hogy sok ember — éppen 
a könyvben tárgyalt okokból kifolyólag -— nagyon nehezen tud saját destruktív 
gondolatvilágán és szokásain uralkodni. Ezeknek az embereknek tehát szabadulásra van 
szükségük. Ez egyaránt érvényes lehet keresztényekre és nem keresztényekre. 

Istennek az a vágya, hogy bennünk éljen és velünk járjon. 


Hogy egyezhetnék meg Isten temploma bálványokkal? Mert mi az élő Isten temploma 
vagyunk, amiképp Isten megmondta: ,, Bennük fogok lakni, s majd közöttük járok: 
Istenükké leszek, s ők népemmé lesznek. 
2.Korintus 6, 16. 
Ezért Isten azt kívánja tőlünk, hogy szentül éljünk és járjunk őelőtte. 


Mert meg van írva: Szentek legyetek, mert én szent vagyok. 
1.Péter 1,16. 


Sok keresztény reménytelenül küszködik azzal, hogy valódi szentségben tudjon járni, 
és nehézségeik okát gyakran maguk sem értik. Ennek a könyvnek az a célja, hogy rávilágítson 
ezekre az okokra. 


3. FEJEZET 
SZELLEMI HADVISELÉS 


Mielőtt továbbmennénk, világosan meg kell értenünk, hogy létezik egy Sátán nevű 
szellemi lény, akit a Biblia Lucifernek, azaz világosság angyalának nevez. 


Nem is csoda. Hiszen még maga a sátán is a világosság angyalának képére változik át. 
2.Korintus 11,14. 


Létezik ugyanakkor — természetesen — a Szentháromság, név szerint az Atya — Fiú - 
Szent Szellem - Isten. Abban az emberben, aki átadta magát Jézus Krisztusnak mint Urának 
és Megváltójának, benne lakik — állandóan jelen van — az Istenség eme három személye. 

Ádám bukása óta szellemi háború dúl az emberek elméjének és szellemének 
birtoklásáért. Az Írás teljesen világosan beszél a Sátán létezéséről és királyságáról, amint 
olvassuk: 


Ekkor Jézust a pusztába vezette a Szellem, hogy megkísértse az ördög (diabolos, azaz 
szanaszétdobáló), Máté 4,1. 


Máté leírja Jézus megkísértését, amint visszautasította és legyőzte a Sátánt Isten 
igéjének ereje által. A Sátán alárendeltségében szellemi hatalmasságok állnak, amelyek 
egymás alatt elhelyezkedő hatalmi szinteket alkotnak. Az Efézusi levélben ezt olvassuk: 


mert a mi küzdelmünk nem vér és hús ellen folyik, hanem a mostani sötétségnek 
fejedelemségei, fennhatóságai és világuralkodói ellen, a rosszaság szellemi lényei 
ellen, kik a mennyeiekben vannak. 

Efézus 6,12. 

A SÁTÁN HATALMA A NEMZETEK FÖLÖTT 


A Sátán láthatatlan levegőbeli uralkodókat és hatalmasságokat helyez minden egyes 
nemzet és város fölé, az egymás alá rendelt hatalmi pozíciók kialakítása szerint, le egészen a 
démonokig, amelyek a földön járnak és otthont keresnek maguknak. Sóvárognak egy 
tisztátalan test után, hogy benne lakhassanak. 


Ha a tisztátalan szellem (démon) kimegy az emberből, víztelen helyeket jár be s 
csillapodást keres, de nem talál. 
Erre így szól: Megtérek házamba, melyből kijöttem. El is megy és azt üres 
tétlenségben, kisöpörve és felékesítve találja. 
Ekkor elmegy, magához vesz hét másik, magánál rosszabb (gonoszabb) szellemet, 
bemegy, és ott lakik. Annak az embernek utolsó állapota pedig gonoszabb lesz az 
elsőnél. Így jár ez a rossz nemzedék is." 

Máté 12,43-45. 


Az a test, amelyben laknak, nem szükségszerűen emberi test, hanem lehet egy állat teste is: 


És rimánkodva kérték: küldj minket a disznókba, hogy beléjük menjünk 
és megengedte nekik, és kijöttek a tisztátalan szellemek, bementek a disznókba 
(megszállták) és a csürhe lerohant a meredekról a tengerbe, mintegy kétezren és 
belefulladtak a tengerbe. 

Márk 5,12-13. 


Ezek a szellemi lények arra törekednek, hogy országok, városok, sőt egyházak és 
gyülekezetek fölött uralkodjanak azáltal, hogy magukkal hozzák az olyan démoni erők 
hordáit, mint az irigység, féltékenység, hitetlenség, gőg, kéjvágy és nagyravágyás. Ezek az 
egymásra épülő hatalmi szintek magának a Sátánnak vannak alárendelve, és az ő irányítása 
alatt működnek. 


A HÁRMAS MENNY 
Az Írás világosan kijelenti, hogy létezik egy harmadik menny vagy ég. 


A Krisztusban ismerek egy embert, akit tizennégy évvel ezelőtt — hogy testben-e, nem 
tudom, hogy testen kívül-e, nem tudom, Isten tudja — elragadták a harmadik égig. 
2.Korintus 12,2. 


Íme, az Úré (Jahve), Istenedé (Elohim) az ég és az egeknek egei, a föld, és minden, 
ami rajta van. 
5.Mózes 10,14. 


Úgy hiszem, hogy létezik egy olyan meny (vagy ég), amit mi is láthatunk. Ezt 
nevezhetjük első égnek. E között és a harmadik meny (harmadik ég) között van a második 
menny, ami a Sátán erejének és hatalmának a székhelye. Olvashatunk arról, hogy Jézus 
áthatolt az egeken: 


Mivel tehát van nekünk főpapunk, aki áthatolt az egeken: Jézus, az Isten Fia, 


ragaszkodjunk a vallástételhez (megvallásunkhoz). 
Zsidók 4, 14. 

DÉMONI FEJEDELMEK 


Amikor különböző országokba, városokba vagy gyülekezetekbe indulok igét hirdetni, 
és figyelek a Szent Szellemre, Ő gyakran világosan rámutat az adott helyet ellenőrzésük alatt 
tartó démoni erőkre. Dániel könyvének 10. fejezete említést tesz ilyen hatalmakról. Dániel 
három teljes hetet böjtölt, azután az Úr angyala megjelent neki olyan testben, mint a társiskő, 
arca mint a villám, szemei olyanok, mint az égő szövétnek, karjai és lábai mint az izzó ércnek 
színe, és az ő beszédének szava olyan volt, mint a sokaság zúgása (Dániel 10,6). 

Ez az angyal elmondta, hogy Dániel imáit Isten az első naptól fogva meghallgatta. Az 
angyal Dániel imái miatt jött, de Perzsiának fejedelme, egy démoni lény, huszonegy napig 
ellene állt. Miközben harcolt ezzel a démoni fejedelemmel, segítségére sietett Mihály 
arkangyal. Az angyal azzal folytatta, hogy ezután visszatér, hogy tovább harcoljon Perzsia 
fejedelmével, és még utalt Görögország fejedelmére, egy másik démoni fejedelemre is. 

Ezeknek a démoni fejedelmeknek hatalmuk van a nemzetek fölött a menyei régiókban, 
és arra törekednek, hogy ellenálljanak Isten királyságának. 


A VANUATU-SZIGETEKEN 


Néhány évvel ezelőtt, amikor meglátogattam a Csendes-óceán déli részén található 
Vanuatu-szigeteket (korábbi nevén Új-Hebridák), részt vettem a vendéglátó keresztények egy 
ima-összejövetelén. Amint imádkoztunk, az Úr mutatott egy látomást: egy állatot láttam 
kiemelkedni a tengerből, amely dél felé nézett. Olyan feje volt, mint a medvének, olyan fülei, 
mint a zsiráfnak, olyan szája, mint a lónak, szőre mint a kecskéé, és orra mint a lóé. Ez a név 
volt fölé írva: , Viszály". Nem kellett hozzá nagy képzelőerő, hogy az ember rájöjjön: ez a 
Vanuatu fölött uralkodó szellem neve. Ebben az időben valóban erős viszály uralkodott a 
frissen függetlenné vált szigetcsoport szigetei között. Két csoport is meg akarta szerezni a 
hatalmat, és az ország véres polgárháborúnak nézett elébe. 

Az anglikán püspök, Derek Rawcliffe meghívására érkeztem a Vanuatu-szigetekre, 
hogy az egész szinódus előtt beszéljek a szabadító szolgálatról. Ugyanazon a napon, amikor 
ezt a látomást láttam, hivatalos voltam a miniszterelnökhöz, aki elmondta azt az álmát, amit 
két évvel azelőtt látott. Már sok embert — többek között papokat is — megkérdezett, de addig 
még senkinek sem sikerült ezt az álmot megmagyaráznia. Ezután nekem is elmondta az álmot. 
Beszámolója körülbelül húsz percig tartott, s aztán várakozóan nézett rám. Nyilvánvalóan azt 
remélte, hogy én majd megmagyarázom. Ebben a pillanatban ezt mondtam az Úrnak: , Uram, 
én nem vagyok Dániel vagy József, és semmi tapasztalatom sincs az álmok 
megmagyarázásában." A Szent Szellem azonban ekkor szólt hozzám, és mielőtt észbe kaptam 
volna, már mondtam is a magyarázatot. 

A miniszterelnök lelkesen fogadta és nyilvánvalóan igaznak tekintette a magyarázatot. 


AZ ANGLIKÁN SZINÓDUS 


Ennek az lett a következménye, hogy másnap, az anglikán szinódus hivatalos 
megnyitóján a miniszterelnök az egész szinódus figyelmébe ajánlotta szolgálatomat. 
Elmondta, hogy most már érti azt a bizonyos álmot, és azt is, hogyan értette meg. Ez 
rendkívül erőteljes támogatást nyújtott szolgálatomhoz. A kétnapos szolgálat után az egész 
anglikán szinódus (összesen kb. kilencven személy) megkapta a Szent Szellem keresztséget és 
a Szent Szellem ajándékait. A püspökökkel együtt rátettük a kezünket a szinódus minden 
egyes tagjára, és mindnyájan megtapasztalták ezeket az áldásokat. Ott volt Walter Lini atya is, 
aki később az ország vezetője lett és aki vérontás nélkül elvezette az országot a 
függetlenségre. 

Miután a látomásban láttam a viszály állat-formájú szellemét, az ottani keresztények 
imádkoztak, böjtöltek, és Jézus nevében megtörték a hatalmát. Ennek az lett az eredménye, 
hogy a Szent Szellem szabad mozgástérhez jutott az ottani körülmények között. Szilárdan 

hiszem, hogy a keresztények engedelmessége, vagyis az a tény, hogy imádkoztak, böjtöltek és 
Jézus nevének hatalmával legyőzték a viszály szellemét, nagyban hozzájárult ahhoz, hogy 
nemzetük függetlenné válása — amely nem sokkal ezután megtörtént — békés úton valósult 
meg. 


ÉBREDÉS 

A másik eredmény az volt, hogy amint az anglikán papok visszatértek a Vanuatu- 
szigeteken lévő szolgálati helyeikre, arra bátorították gyülekezetük tagjait, hogy életüket 
teljesen szánják oda Jézus Krisztusnak, és hogy — akik még nem tették meg -— szülessenek újjá 
Isten Szent Szelleme által. Bátorították a gyülekezetek tagjait arra is, hogy lépjenek előre a 
Szent Szellem lIKorinthus 12-ben leírt ajándékainak gyakorlásában, azaz a bölcsesség 
beszéde, a tudomány beszéde, a hit ajándéka, a gyógyítás ajándékai, a csodatévő erők, a 
szellemek megítélése, a prófétálás ajándéka, a nyelvek ajándéka és a nyelvek magyarázása 
területén. Az eredmény az lett, hogy a vasárnap esti mise nem ért véget egy óra múlva, hanem 
a kora reggeli órákig eltartott, miközben emberek meggyógyultak és démoni erők hatalmából 
szabadultak meg, életük pedig átalakult Jézus Krisztus evangéliumának ereje által. Ennek az 
ébredésnek a hatása elérte a Salamon-szigeteket is, ahol ez máig is tart. 


ISTEN GYÓGYÍTÓ EREJE 


Ugyanezen a vanuatui evangelizációs úton volt egy másik érdekes eseménye is. Az 
egyik, a Szent Szellem keresztséggel szembehelyezkedő felekezet vezetője megjelent az egyik 
összejövetelen. Körülbelül ezer ember volt jelen, és — miután hirdettem az igét — a Szent 
Szellem az ismeret beszédén keresztül megmutatta nekem, hogy van az összejövetelen, a 
hátsó sorokban egy ember, aki emésztőszervi betegségben szenved. Odamentem és 
rámutattam az illetőre, és elmondtam, hogy a Szent Szellem szeretné őt meggyógyítani. 
Visszamentem a szószékhez, de az illető nem mozdult. A Szent Szellem ekkor azt mondta, 
hogy menjek vissza másodszor is a terem végébe, és kérjem meg azt az embert, hogy menjen 
előre. Megtettem, de még ekkor sem ment előre. Amikor vissza akartam menni, hogy tovább 
prédikáljak, a Szent Szellem azt mondta, hogy még egyszer menjek vissza. Harmadszorra 
egyenesen keresztülvágtam az egybegyűlteken, egészen a hátsó sorokig, és rámutattam az 
illető személyre. Úgy tűnt, hogy továbbra is mozdulatlanul a helyén marad, de amint a vállam 
fölött hátrasandítottam, láttam, hogy lassan elindult utánam. 

Amikor előre ért, imádkoztam érte, és ő a földre esett a Szent Szellem ereje által. Ott 
feküdt a földön több mint egy órán keresztül, miközben én folytattam az imádkozást más 
emberekért. Miután felkelt, megkértem, hogy mondja el nekünk, mi történt vele. Meg sem 
tudott szólalni, annyira sírt. Még fél óráig békén hagytam, csak azután fordultam újra hozzá. 
Ekkor már képes volt elmondani az egybegyüűlteknek, hogy amikor rátettem a kezemet és ő 
leesett a földre, hatalmas fehér fény vette körül, és egy hang azt mondta neki, hogy 
meggyógyult. Valóban bélbetegsége volt, már több mint tizenhárom éve, és éppen abban a 
hónapban akart Új-Zélandra utazni, hogy megoperálják. Mint minden olyan ember, aki 
azonnali gyógyulást él át, ő is biztosan tudta, hogy meggyógyult. 

A következő vasárnap reggel felállt a saját gyülekezetében, és bejelentette, hogy a 
karizmatikus ébredés, amivel ő személy szerint annyira szembehelyezkedett, valóban a Szent 
Szellem működéséből fakad, és ennélfogva ezt a mozgalmat támogatni kell. Ő is átélte a 
Szent Szellem keresztséget. Ennek eredményeként egész felekezete megnyílt a Szent Szellem 
ereje számára. 

Világos tehát, hogy ha szembeszállunk ezekkel a szellemi erőkkel, akkor képesek 
vagyunk legyőzni őket. 

Jézus maga parancsolta meg nekünk, hogy az Ő nevében így cselekedjünk: 

És hozzájuk ment Jézus, szólt nekik, ezt mondta: én kaptam meg minden hatalmat az 
égben és a földön. 
Menjetek el tehát, tegyetek tanítvánnyá (tanítsatok) minden nemzetet, merítsétek be 
óket az Atya és a Fiú és a Szent Szellem nevébe, 

Máté 28,18-19. 


Teljesen világos, hogy azt a hatalmat, amelyet Jézus kapott, tanítványai is megkapták. Mi 
pedig az O tanítványai vagyunk. 


SZINGAPÚRBAN 

Amikor néhány évvel később Szingapúrban szolgáltam, Chiu püspök, Szingapúr 
anglikán püspöke meghívott, hogy tartsak előadás-sorozatot a szabadító szolgálatról. Az 
előadás-sorozat felénél jártunk, amikor félbeszakított, és azt mondta: úgy érzi, hogy démonok 
vannak jelen a katedrálisban. Ezt én is éreztem az előadások során, de elhatároztam, hogy 
nem szólok semmit, amíg a Szent Szellem meg nem mutatja ezt Chiu püspöknek. Ahogy a 
püspök kimondta, hogy démonok vannak jelen a katedrálisban, a Szent Szellem megmutatta 
nekem a templom csúcsán a halál fekete angyalát, aki körülbelül három méter magas volt. 
Világosan láttam szellememben, és ugyanilyen világosan leírtam Chiu püspöknek is. Erre ő 
azonnal felkiáltott: , Bill, ezt nem esik nehezemre elfogadni. A háborús években a japánok 
összegyűjtötték Szingapúrban az összes ausztrál ápolónőt, és itt, az alagsorban gyilkolták le és 
temették el őket. Innen exhumálták őket, miután a háború véget ért". 

Világossá vált, hogy a borzalmas eseményt követően a Sátán odahelyezte a halál 
angyalát a templom fölé, és abban mesterkedett, hogy abban a templomban megakadályozza a 
Szent Szellem hatalmának gyakorlását. Elhatároztuk, hogy körmenetet alkotunk és Jerikó- 
stílusban körüljárjuk a katedrálist. Amikor ahhoz a helyhez értünk, ahol az ápolónőket 
eltemették, sebes szél zúgásának hangját hallottam, és a Szent Szellem ereje leszállt, 
megérintette Chiu püspököt, aki elesett a Szent Szellem ereje alatt. A kenet nagy erejéből 
világossá vált, hogy a halál angyalának távoznia kellett a katedrális tetejéről. 

Ezután beléptünk a templomba, és parancsoltunk minden démoni erőnek, amely ott tanyázott 
a halál angyalának fennhatósága alatt, hogy hagyja el a katedrálist. 

Hiszem, hogy annak a hatalmas ébredésnek, amely Szingapúr egyházmegyéjében Chiu 
püspök, majd napjainkban Moses Tay püspök szolgálata alatt kibontakozott, az volt az egyik 
oka, hogy a keresztények hatalmat vettek a démoni erőkön, amelyek uralmuk alatt tartották a 
katedrálist. Ez komoly tanulság valamennyiünk számára, hogy imádkozzunk, böjtöljünk, és 
legyünk szellemileg éberek, hogy leleplezhessük a Sátán minden olyan szolgáját, aki 
fennhatóságra tör egy ország, város vagy gyülekezet fölött. Előfordul, hogy amikor 
megérkezem egy városba igét hirdetni, tisztán látom szellememben azokat a szellemi erőket 
(mint például a kéjvágy, gőg és irigység), akik uralmat gyakorolnak a város felett. 

Hasonlóképpen sok gyülekezetben jelen lehetnek a viszálykodás, pártoskodás és 
féltékenység szellemei és egyéb hasonló démonok, mert a Sátán arra törekszik, hogy a 
gyülekezetet — a fölé helyezett démonok által — erőtlenségre kárhoztassa. 


A SZEKTÁSSÁG SZELLEME 


Egy másik nagyon gyakori fejedelem, akit a Sátán igyekszik egyházak, felekezetek és 
gyülekezetek fölé helyezni, a szektásság szelleme. Ez a szellem becsapja az érintett közösség 
tagjait egy hitető démon által, aki elhiteti velük, hogy az ő birtokukban van a teljes igazság, és 
a többi közösség tévúton jár. Néha ez úgy jelentkezik, hogy az érintett közösség jobban ismeri 
az igazságot, mint a többiek. Ez igaz is lehet abban az értelemben, hogy az adott közösség 
biztosabb bibliai alapokra épül, mint a többiek. Ezáltal mégis a Sátán szólal meg az önteltség 
szellemén keresztül, aki magával hozza a lázadás szellemét, aki viszont arra készteti a 

közösséget, hogy húzódjon el Krisztus Testének más tagjaitól. Ez természetesen 
megszomorítja a Szent Szellemet, mivel az ilyen magatartás ellentétes Isten igéjével, 
különösen azzal, amit a testvérek egységéről tanít. Emlékezzünk Jézus főpapi imájára: 


Hogy mindannyian egyek legyenek, hogy amiként te, Atyám bennem vagy és én 
tebenned vagyok, ők is bennünk legyenek, hogy a világ elhiggye, hogy te küldtél 
engem. János 17,21. 


Ó, mily szép és mily gyönyörűséges, ha a testvérek egyetértésben élnek! 
Csak oda küld az UR áldást és életet mindenkor. Zsoltárok 133,1.3b. 


A Sátánnak az az egyik nagy cselvetése, hogy megosztja Krisztus Testét, s így a test 
egysége nem érzékelhető a világ számára. 

Mindig tudatosítanunk kell, hogy szellemi háborúban állunk. A Sátán nem fog békén 
hagyni bennünket csak azért, mert átadtuk magunkat Jézus Krisztusnak. Ellenkezőleg: még 
hevesebben támad, s különösen azokat a helyeket, ahol istent imádjuk, mivel szeretné 
hatalmát visszaállítani. 


SZOLGÁLÓ ANGYALOK 


, Ismerjük fel, hogy a győzelem már a miénk, és a szolgáló angyalok mellettünk állnak. 
Oket Isten azért küldte, hogy szolgáljanak nekünk. 


Nem mindannyian szolgálattevő szellemek-e, kiket mások kiszolgálására küldtek el 
azok érdekében, akik örökrészül fogják kapni a megmenekülést (üdvösséget). 
Zsidók 1,14. 


Ha hűségesek maradunk az élő Krisztus igéjéhez és Szelleméhez, akkor tudatában 
leszünk a szellemi fegyverzet fontosságának, ami a Sátán legyőzéséhez szükséges. Ezt a 
szellemi fegyverzetet megtalálhatjuk az Efézus 6,13-18. verseiben. Fel kell vennünk az 
igazság övét, az igazságosság mellvértjét, fel kell saruznunk lábunkat a békesség 
evangéliumának készségével. Mindezek fölé fel kell vennünk a hit pajzsát, hogy a gonosz 
minden tüzes nyilával szemben meg tudjunk állni, és az üdvösség sisakját is az elménkre kell 
helyeznünk. Gyakorlottnak kell lennünk a Szellem kardjának, azaz Isten igéjének 
forgatásában, hogy támadó fegyverként használhassuk az ellenséggel szemben, hasonlóan 
ahhoz, ahogyan Jézus tette, amikor a Sátán megkísértette őt. 

Minden imádsággal és könyörgéssel imádkoznunk kell a Szent Szellem által. Az 
1Korintus 14,14-ből kitűnik, hogy amikor nyelveken imádkozunk, a szellemünk imádkozik. 
Ezért csodálatos bemerítkezni a Szent Szellembe és átadni a nyelvünket Istennek, hogy így a 
Szent Szellemtől kapott nyelvünket használva szorítsuk vissza az ellenséget. A Szent Szellem 
szabad teret kap arra, hogy rajtunk keresztül imádkozzon Istenhez, és így legyőzze az 
ellenséget. De mindenekelőtt dicsőség Istennek azért, hogy Jézus Krisztus már megnyerte a 
csatát! 


amennyiben a fejedelemségeket és fennhatóságokat lefegyverezte, őket nyilvánosan 
kipellengérezte és ezzel diadalmenetben meghurcolta. Kolossé 2,15. 

Igen, Jézus győzött a levegőbeli fejedelemségek és hatalmasságok fölött. Ezért 
hatalmat kaptunk arra, hogy Jézus nevében győzzünk, és megparancsoljuk az ellenségnek, 
hogy hajtson térdet Jézus előtt. 

Ugyanakkor - bár Jézus már megszerezte — nekünk is személyesen kell 
érvényesítenünk ezt a győzelmet, ugyanúgy, ahogy a megváltást is személyesen át kell 
élnünk. Vagyis nekünk is annak alapján kell cselekednünk, amit Jézus értünk tett, s akkor 
tapasztalni fogjuk, hogy az ellenség elmenekül. 


4. FEJEZET 


AZ , ERŐS EMBEREK" 


A fejedelemségek és hatalmasságok ellen folytatott ezen harcban különböző hatalmi 
fokokon álló , erős emberek"? ellen harcolunk. Jézus világosan elmondta, hogy mielőtt 
bemennénk az , erős ember" házába és elrabolnánk a javait, előbb meg kell őt kötöznünk. 
Sokakat megkötözve tart egy-egy ilyen , erős ember". Ez lehet a kéjvágy, a paráznaság, 
tisztátalan gondolatok, szenvedélyek, félelem, sértődés, a meg nem bocsátás szelleme, vagy 
más bűnök. Jézus ezt mondta: 


Avagy hogy(an) mehet be valaki az erős(ember) házába és rabolhatja el holmiját, 
hacsak előbb meg nem kötözi az erós(ember)t? és akkor rabolja ki a házát. 
Máté 12,29. 


Ezért kell megkötözni az , erős embert", de először is tudnunk kell, ki ellen harcolunk. 
Pál apostol azt mondta, hogy ő nem a levegőt csapdossa és nem bizonytalanra fut. 


Én mindenesetre úgy futok, hogy nem bizonytalanra, úgy öklözöm, mint aki nem 
levegőbe csapdos. 
1Korintus 9, 26. 


Ő pontosan tudta, ki az ellensége. Mindnyájan tudjuk, hogy ez végső fokon a Sátán, de 
fel kell ismernünk azokat az , erős embereket" is, akik a Sátán fennhatósága alatt működnek. 

Van három különleges jelentőségű , erős ember", akiket a Biblia megemlít. Ezek az 
, erős emberek" a következők: J ÉZABEL szelleme, az ANTIKRISZIUS szelleme, valamint a 
HALÁL és a POKOL szelleme. 


JÉZABEL SZELLEME 


Ezt a hatalmas levegőbeli fejedelmet elsősorban Ézsaiás könyvének 47. fejezete 
mutatja be. Ézsaiás próféta a Szent Szellem által , Babilon szűz leányának"? nevezi és úgy 
beszél hozzá, mint a Babilon felett uralkodó levegőbeli szellemi hatalmassághoz. Nevezi 
, Országok Úrnőjének" is. 

Nézzük, mit mond Ézsaiás: 


De most, halld meg ezt, te, aki jóléthez szoktál, biztonságban laktál, és ezt mondtad 
magadban: Csak én vagyok, rajtam kívül nincs más! Nem leszek özvegy, nem tudom 
meg, mi a gyermektelenség! 

Ézsaiás 47,8. 

Ez a szellem valójában Isten helyébe képzeli magát, mert ezt mondja: , Én vagyok, és 
nincs senki több", és azt, hogy gyermekei vannak. Ennek ellenére meg fogja látni 
gyermekeinek vesztét: 


Pedig megéred mindkettőt hirtelen, egyetlen napon: rád nehezedik teljes súllyal a 
gyermektelenség és az özvegység, hiába a sok varázslás, a nagy hatású varázsige! 
Ezsaiás 47,9. 


A Jelenések könyve 17. és 18. részében megtaláljuk ennek az igének a megerősítését. 
Láthatunk egy bíborba öltözött, drágakövekkel és gyöngyökkel ékesített asszonyt, aki egy 
arany kelyhet tart a kezében, telve utálatosságokkal és paráznaságának tisztátalanságával: 


Az asszonyt bíbor és veres ruha burkolta, arany, drágakő és gyöngyök ékesítették, 
kezében undorító paráznaságával és tisztátalanságaival teletöltött aranycsészét tartott. 
Jelenések 17,4. 


A NAGY BABILON 


Másik neve , Nagy Babilon", a paráznáknak és a föld utálatosságainak anyja: 


Homlokára név volt írva, egy titok: , A nagy Babilon a föld paráznáinak s 
utálatosságainak anyja." 
Jelenések 17,5. 


A Jelenések könyve idézi Ezsaiás próféta szavait: 


Amekkora volt dicsekedése és túltengő jóléte, akkora kínt és gyászt adjatok neki. Mert 
így gondolkodott szívében: Mint egy királynő úgy ülök trónomon, özvegy nem vagyok, 
gyászt nem látok soha. 
Ezért egy napon fognak megérkezni csapásai: halál, gyász, ínség. És tűzzel fogják 
megégetni. Mert erős az Úr, az Isten, ki elítélte őt." 

Jelenések 18,7-8. 


Jegyezzük meg, hogy ő az első az , erős emberek" között, akiket a tűzzel és kénkővel égő tóba 
vetnek majd. 

Ez a nagy parázna szellem napjainkban egyre nyilvánvalóbban működik a világban, 
ugyanakkor egyike a legnehezebben meglátható és felismerhető szellemeknek. Valóban úgy 
van, ahogyan azt Ézsaiás könyvének 47. fejezete mondja: , Senki sem lát engem". 


Gonoszságodban bíztál, azt gondoltad, hogy nem lát senki. Bölcsességed és 
tudományod félrevezetett, amikor ezt gondoltad magadban: Csak én vagyok, rajtam 
kívül nincs más! 

Ézsaiás 47,10. 


Nyilvánvalóan nagyon öntelt szellem, és azt hiszi, hogy mindenki elől képes 
elrejtőzni. 


FEMINIZMUS 


Ugyanez a nagy parázna szellem nyilvánul meg a mai világ szélsőséges 
feminizmusában is. Mint már láttuk az idézett igéből, ez a szellem foglalkozik varázslással, 
igézéssel, asztrológiával, csillagjóslással és horoszkópokkal is: 

Agyonfárasztod magad tervezgetésekkel. Álljanak elő, és segítsenek meg, akik az eget 
vizsgálják, a csillagokat nézik, és újhold napján előre megmondják, mi történik veled. 
Ézsaiás 47,13. 


Ez a hatalmas szellem, aki már eddig a generációig is erőteljesen megnyilvánult, most 
egyre inkább előtérbe kerül a kábítószereken, a rockzenén, a házasságok szétzüllésén és a 
pornográfián, a kéjvágy és a tisztátalanság minden elképzelhető formáján keresztül. Ezért 
nevezi őt a Biblia , Utálatosságok Anyjának". 

Ez az a hatalmas démoni szellem, amely növekvő mértékben eluralja a világot ezekben 
az utolsó napokban. Egyike azoknak a levegőbeli fejedelmeknek, akikkel szembe kell 
szállnunk. 

Ez a szellem nyíltan szembeszegül Isten akaratával, mivel teljes mértékben a 
bálványimádásra és ezzel Isten első és második parancsolatának megtagadására épít. 


A THIATIRAI GYÜLEKEZET 


A Jelenések könyve 2. fejezetében találkozhatunk vele ismét, azzal kapcsolatban, amit 
Jézus a thiatirai gyülekezetnek mond. Miközben egy valóságos hús-vér asszonyról beszél, 
ugyanakkor arra a szellemre is utal, aki az illető asszonyon keresztül működik és a hatása alá 
vonja azt a gyülekezetet. Ítéletet mond az asszonyra, ha tovább folytatja ezt az életmódját, 
mivel ezzel káros hatást gyakorol az egész gyülekezetre. 


Ám az a kifogásom ellened, hogy cselekedni hagyod Jezabel asszonyt, ki magát 
prófétanónek mondja, s arra tanítja eltévelyítve rabszolgáimat, hogy paráznál- 
kodjanak és bálványáldozatot egyenek. 
Időt adtam neki, hogy új felismerésre térjen, de nem akarja paráznaságát elhagyni, 
nem akar más felismerésre térni. 
Egyszer csak ágyba vetem ót, azokat is, akik vele házasságot törnek, nagy 
szorongattatásba, ha el nem hagyja tetteit és nem tér új felismerésre. 
Gyermekeit halállal fogom sújtani, úgyhogy meg fogják tudni az összes eklézsiák, 
hogy én a veséket és szíveket fürkészem. Mindnyájatoknak a tettei szerint fizetek 
majd. 
Nektek azonban, a többi tiatírabelieknek, mindazoknak, akiknél nincs ez a tanítás, 
akik nem ismerték meg a sátán mélységeit, amint a szavuk jár, azt mondom: Nem 
vetek más terhet rátok. 

Jelenések 2,20-24. 


JÉZABEL SZELLEMÉNEK , GYERMEKE! 


Saját bibliatanulmányozásom tapasztalatából vontam le azt a következtetést, hogy az 
alábbiakban felsorolt démonok a Jézabel szellemének , gyermekei" (ezek természetesen csak 
átvitt értelemben , gyermekek", valójában alacsonyabb rangú, a Jézabel szellemének alávetett 
démonok) közé tartoznak. Nem állítom azt, hogy ez a lista minden szempontból tökéletes 
vagy teljesen kimerítő jellegű lenne, és lehet, hogy az olvasónak a Szent Szellem megmutat 
további részleteket ezen a területen. Tapasztalataim szerint, ha egy akarattal és közösen 
megkötözzük ezt a levegőbeli hatalmasságot, akkor joggal várhatjuk, hogy valódi 
szabadulásokat fogunk tapasztalni mind gyülekezeti, mind pedig egyéni szinten. Véleményem 
szerint Jézabel szellemének , gyermekei" a következők: 


Arrogancia, becsapás, büszkeség, bálványimádás, boszorkányság, bujaság, félelem, 


féltékenység, feminizmus, gőg, gyűlölet, hamis vallások és eretnekségek (például 
mormonizmus, Jehova tanúi, Herbert Armstrong tanítása, ,, Isten gyermekei"), 

házasságtörés, — hazugság, hitetés,  hitehagyás, homoszexualitás,  igézések, 
istenkáromlás, jövendőmondás, kábítószer-élvezet, kéjvágy, okkult dolgok, okkult 
gyakorlatok minden fajtája, orális szex, önkielégítés, önteltség, paráznaság, 
pénzsóvárság, kapzsiság, mohóság, pénz szeretete, prostitúció, spiritizmus, szabad 
szerelem, szabadosság, engedékenység, szakadások az egyházban, szellemi vakság 
(például szabadkóművesség, mormonizmus), szenvedélyek, széttört házasságok, 
szexuális perverziók, tisztátalan gondolatok, tisztátalanság (szellemi és testi), 
uralkodás/elnyomás, vallásoskodás, varázslás (uralkodás ezen keresztül), vérfertőzés 
és mocskos beszéd (ez az előző generációk bálványimádása miatti átok 
következménye), világi humanizmus. 


Ezek közül az uralkodó szellem a HITETÉS. (Ennek a szerepe: félrevezetéssel 
tévhitet, téves meggyőződést kelteni és táplálni valakiben). 


AZ ANTIKRISZTUS SZELLEME 


A második ,erős ember", aki napjaink világában egyre erősödő mértékben 
megnyilvánul, az Antikrisztus szelleme. János említést tesz erről a szellemről első levelében: 


de egy szellem sem Istentől való, aki Jézus mellett nem tesz vallást. Nos, éppen ez az 
antikrisztusi szellem, akiről azt hallottátok, hogy eljó, s már a világban is van. 
1.János 4,3. 


Tudjuk, hogy ez a szellem az utolsó napokban úgy jelenik meg mint a bűn embere, 
vagy a , Fenevad". Tisztán megtalálható ennek leírása a 2. Thessalonikai levélben: 


Senki semmi módon tévútra ne csaljon benneteket. Mert nem jön el addig az Úrnak 

napja, amíg előzőleg el nem jön az elpártolás, és le nem lepleződik a törvénytiprás 

embere, a veszedelem fia, 

aki ellene lesz mindennek, amit Istennek neveznek vagy istentisztelet tárgya, s azok 

fölé emelkedik annyira, hogy beül az Isten templomába, és Istenként kelleti magát. 
2.Thessalonika 2,3-4. 


A , bűn embere", az Antikrisztus egyik jellemzője az lesz, hogy istenként beül Isten 
jeruzsálemi templomába az utolsó napokban. 


TÖRVÉNYTIPRÁS 


Az Antikrisztus szellemét úgy is nevezi a Biblia, hogy a , törvénytaposó", akit a Szent 
Szellem most még visszatart: 


mert a törvényrontás titka már működésben van, de le nem lepleződhet, amíg az útból el nem 
hárítják azt, aki lefogva tartja. 

Akkor aztán le fog lepleződni a törvényrontó, akit az Úr Jézus szája lehelletével megemészt 
majd, s megérkezésének láthatóvá válásával hatástalanná fog tenni. 

A törvénytipró megérkezése a sátán munkája következményeképpen a hazugság teljes 
hatalmával, jeleivel és csodáival fog végbemenni, 


2.Thessalonika 2,7-9. 


Ennek a szellemnek a megnyilvánulásai is egyre növekvő mértékben vannak jelen a 
világban, különösen rock fesztiválokon és rock zenekarok kapcsán. 

Nemrég a városunkban járt a , Police" (Rendőrség) nevű rock zenekar. Ez az együttes 
egy hatalomgyakorló szervezet, a rendőrség nevét vette fel. Ez sok embert már a 
jegyvásárláskor megzavart, és a jegyeket a helyi rendőrkapitányságon próbálták megrendelni. 
Amikor a zenekar bejött a színpadra, a zenészek hatalmi pozíciót foglaltak el azáltal, hogy 
egy hatalmi szervezet, a rendőrség nevét viselték. Ez az együttes azzal dicsekedett, hogy az 
erőszakos színpadi jelenetek megteremtésének specialistája, és ennek gyakran voltak személyi 
sérülésekben megnyilvánuló következményei. Ebben az esetben városunk rendőrsége 
nyilvánosan kijelentette, hogy képtelen megfékezni az együttest követő erőszak- és 
törvényszegés-hullámot. A törvénytiprás szelleme követte az együttest, és erőszakos 
cselekményekben nyilvánul meg. Egy banda megerőszakolt egy lányt, aki a stadionba tartott, 
buszokat borítottak fel, autókat gyújtottak fel, és a tömeg teljesen megvadult. Ez teljesen 
kézzelfogható megnyilvánulása volt az Antikrisztus szellemének, amelyet a törvényszegés 
követett, és amelynek egyre növekvő tevékenységét tapasztalhatjuk ezekben az utolsó 
napokban. Hála legyen istenek azért, hogy a Szent Szellem hatalma bennünk lakozik, és Ő — 
imádságunk mértékében — visszatartja a törvénytipró erejét napjainkban. 


ISTEN BEAVATKOZIK 


Amikor a közelmúltban egy rock fesztiválon prédikáltam, a törvénytelenség szelleme 
egyre jobban és jobban kiáradt a színpadon játszó rock zenekaron keresztül. Egy nagy 
keresztény csoporttal voltam ott, akik azért jöttek el, hogy evangelizáljanak a körülbelül 
negyvenezer fős tömegben. Egyszerűen nem volt biztonságos átmenni a főszínpad nézőterén, 
mialatt a rock zenekarok játszottak, különösen az egyik zenekar esetében, amely a 
legerőszakosabb volt. Sörösdobozok repültek, az emberek levizelték egymást... egy 
borzalmas, erőszakos szellem volt ott jelen. Az est folyamán az egyik rendőr odajött a 
keresztény sátorhoz. Ő maga is keresztény volt. Azt mondta, hogy ha nem sikerül megállítani 
aznap este ezt az erőszakáradatot, akkor a rendőrség képtelen lesz kézben tartani a helyzetet, 
és ha a tömeg megvadul, emberek fognak meghalni. 

A keresztények letérdeltek és imádkozni kezdtek, majd megkötözték a törvénytiprás 
szellemét. Pontosan este fél nyolckor valaki kapott egy látomást: egy lovast látott az aréna 
fölött az égből leszállni. Ebből megtudtuk, hogy Isten beavatkozott, és visszaszorította a 
törvénytiprás szellemét. 

A tömeg elcsendesedett, jóllehet mi, akik a keresztény sátorban tartózkodtunk, nem 
tudtuk, hogy odakint mi történik, mi csak azt érzékeltük, ami a szellemvilágban történt. A 
másnapi újságok megírták, hogy este fél nyolckor, pontosan akkor, amikor már úgy tűnt, hogy 
a tömeg teljesen kezelhetetlenné válik és az indulatok teljesen elszabadulnak, hirtelen az 
egész tömeg különös módon elhallgatott. A  törvénytiprás szelleme alulmaradt a 
küzdelemben. ! 

A koncert hátralévő része viszonylag rendezett körülmények között zajlott le. 

Milyen nagyszerű, amikor a Szent Szellem erejével szövetségre lépve megkötözzük az 
, erős embereket"! 


AZ ANTIKRISZTUS SZELLEMÉNEK , ALÁRENDELTJE!" 


Véleményem szerint ennek az ,erős embernek", az Antikrisztus szellemének 
alárendeltségében a következő démonok tevékenykednek: 


Antiszemitizmus, átkok, boldogtalanság, dühkitörések, éjszakai ijesztések (rémálmok, 
rémképek, lidércnyomások), elutasítottság, félelem, gyilkosság, gyötrés, kínzás, harag, 
hazugság, hit hiánya, hitetlenség, irigység, gyűlölet, istenkáromlás, keserűség, 
lázadás, lopás, marxizmus és iszlám, meg nem bocsátás (engesztelhetetlenség), 

meghasonlás, mocskos beszéd, önző törtetés, részegség, romlott beszédek, 
rosszindulat, szegénység, szerencsétlenség, versengés, viszálykodás szellemei. 


Azt látjuk a Bibliában, hogy a , fenevad" képében az Antikrisztus az idők végén a 
hamis prófétával együtt megfogatik és elevenen a kénkővel égő tóba vettetik: 


De megfogták a fenevadat és vele a hamis prófétát, ki a jeleket tette előtte, melyekkel 
eltévelyítette azokat, akik a fenevad jegyét vették magukra, és képmása előtt 
leborultak. Élve vetették őket (mindkettőt) az égő tüzes, kénköves mocsárba. 

Jelenések 19,20. 


Ez lesz tehát a második , erős ember, akit Isten a kénkővel égő tóba fog vetni. 


A HALÁL ÉS A POKOL SZELLEME 


A szabadítás területén végzett eddigi szolgálatomban gyakran találkoztam azzal a 
jelenséggel, hogy ha parancsolok a Halál és a Pokol (Hádész) szellemének, hogy hagyjanak el 
egy embert, akkor erőszakos megnyilvánulások fordulnak elő. Amint ezt a területet 
tanulmányoztam a Bibliában, felismertem, hogy a Halál és a Pokol maguk is ", erős 
emberek"" és erre vonatkozóan az Írás teljesen egyértelmű utalásokat tartalmaz. Ugyanis a 
Hádész nem csak egy hely, hanem a Halál és a Hádész sátáni fejedelmek is. 


És én láttam. Elindult egy fakó ló. A rajta ülőnek neve a Halál volt. A láthatatlan 
ország (hádész) követte nyomon. 
Jelenések 6, 8. 


A Jelenések könyvében azt találjuk, hogy ők is belevettetnek a kénkővel égő tüzes 
tóba, az , erős emberek" közül harmadikként: 


A tenger kiadta a benne levő halottakat, a halál és a láthatatlan ország (hádész) is 
kiadták a bennük levő halottakat, és minden egyest megítéltek tetteiknek megfelelően. 
Ekkor a halált és a láthatatlan országot (hádészt) bevetették a tüzes mocsárba. Ez a 
második halál a tüzes mocsár. 

Jelenések 20,13-14. 


TÁMADÁS A GYÜLEKEZETEK ELLEN 


Úgy látom, hogy a gyülekezeteket és az egyes személyeket először a Jézabel szelleme 
támadja meg, aztán az Antikrisztus szelleme, és végül a Halál és a Pokol, különböző 
betegségekkel. A Halál és a Pokol egyik , beosztottja" az átkok szelleme. Tudjuk, hogy azok 
az átkok, amelyekről Mózes ötödik könyvének 27. és 28. részében olvasunk, Isten átkai az 
engedetlenek számára. Bár ezek a törvény átkai, amelyeket Jézus a kereszten elhordozott, 
mégis szükségünk van arra, hogy személyesen érvényre juttassuk Jézus váltságművét azáltal, 
hogy odafordulunk Jézushoz és odavisszük elé a kérdést. 


A Krisztus azzal, hogy átokká lett értünk, kivásárolt bennünket a törvény átka alól, 
hiszen meg van írva: , Átkozott mindenki, aki fán függ." 
Galácia 3, 13. 


Azáltal, hogy Krisztus elé visszük a dolgot, ezeket az átok-szellemeket el lehet 
távolítani. 

Előfordul, hogy egyes átkokat a démoni világgal kapcsolatban álló személyek 
helyeznek rá valakire. A cigányok és a hasonló népek mindig is felhasználták a megátkozás 
által mozgósítható erőket. Sok természeti népnél ma is hasonló praktikákat űznek. 


ÁTKOK 


Lassanként megértettem, hogy az egy családon belül előforduló gyakori balesetek, 
öngyilkosságok, sorozatos halálesetek, valamint a betegségek számos fajtája gyakran 
bizonyos átkok következménye. 

Ha tudjuk, hogy az átok embertől származik, emlékezzünk Jézus szavaira, és azok 
szerint is kell cselekednünk: 


Én pedig (azt) mondom nektek: szeressétek ellenségeiteket, áldjátok azokat, akik 
átkoznak titeket, tegyetek jót azokkal, akik gyűlölnek titeket és imádkozzatok azokért, 
akik üldöznek és gyaláznak titeket, 

Máté 5,44. 


A HALÁL ÉS A POKOL , ALÁRENDELTJE!" 


Véleményem szerint ezek a következők: 
Átkok, betegségek, bűntudat, csapások, erőtlenség, fájdalom, félelem, kárhoztatás 
/vádlás, légzési problémák, öngyilkosság és önpusztítás szellemei. 
A , betegség" szó alatt ennek mindenféle fajtáját értem, különösen a régóta tartó, 
múltba vesző eredetű betegségeket. 


A SZENTHÁROMSÁG SÁTÁNI MEGFELELŐJE 


Felmerült az a gondolat, hogy a három felsorolt , erős ember": Jézabel szelleme, az 
Antikrisztus szelleme, valamint a Halál és Pokol szelleme a Szentháromság sátáni megfelelői. 
Jézabel szelleme a Szent Szellem helyébe akar lépni, az Antikrisztus szelleme Isten, az Atya 
helyébe, a Halál és Pokol szelleme pedig Krisztus helyébe. 

Érdemes megjegyezni, hogy a kénkővel égő tüzes tóba a következő sorrendben 
vettetnek: Jézabel, Antikrisztus, Halál és Pokol. Fontosnak látom, hogy a szabadító szolgálat 
során is ebben a sorrendben kell őket kiűzni, ugyanúgy, mint amilyen sorrendben hatásuk alá 
vonják az illető személyt, illetve gyülekezetet. 

Mivel a felsoroltak valóban , erős emberek", mindig emlékezzünk az egy akaratra 
jutásban rejlő erőre: 


Ámen, mondom nektek, amit megköttök a földön, kötve lesz az égben (is), és amit 
feloldotok a földön, oldva lesz az égben (is). 
Máté 18,18. 


Amint mi, keresztények, egy akarattal megkötözzük ezeket a szellemi lényeket, el kell hogy 


eresszék pusztító ölelésükből az érintett gyülekezetet, személyt vagy várost, és akkor 
kifoszthatjuk a házukat, és kiűzhetjük , alárendeltjeiket". 


5. FEJEZET 
LEHET-E EGY KERESZTÉNYBEN DÉMON? 


A válasz nagyon határozott IGEN! Ha téged eddig úgy tanítottak, hogy ez nem 
lehetséges, akkor kérlek, olvasd tovább a könyvet és engedd, hogy a Szent Szellem vezessen 
téged ebben a kérdésben. 

Tudom, hogy sok olyan tanítás látott napvilágot, amely azt bizonygatja, hogy 
keresztényekben nem lehetnek démonok, de tizennégy éves szolgálatom tapasztalatai alapján 
tanúsíthatom, hogy ezek a következtetések teljesen hibásak. 


A PONTOS FORDÍTÁS 


Először is tisztáznunk kell, hogy lehet benned démon akkor is, ha nem vagy a démon 
által megszállva. A King James bibliafordítás helytelenül , megszállottnak" fordítja a 
, démonizált" szót (a Károli-fordítás ebből a szempontból szerencsésebb, ugyanis az ilyen 
helyeken az , ördöngös" szót használja, ami akár meg is felelhetne a , démonizált" 
kifejezésnek). 

Van viszont a magyarban egy másik probléma, ami legalább olyan súlyos 
félreértésekre ad okot, mint a fenti probléma az angolban (és legalább annyira fontos 
tisztázni), és ez 15 benne van az előbbi , ördöngös" szóban. Ez ugyanis azt sugallja, mintha az 
illetőben személyesen a Sátán lakna. Ezt az értelmezést egyéb köznyelvi szólások és fordítási 
megoldások tovább erősítik (ördög bújt valakibe/valamibe, ördöge van, ördögűző stb.). 
Fontos tehát a magyar olvasók érdekében egyértelműen leszögezni, hogy itt nem a Sátánról 
(ördögről), hanem tisztátalan szellemekről démonokról van sz. A bibliafordítók érdekes 
módon igen szemérmesen viselkednek a , démon" szóval kapcsolatban (még a különben a 
görög szöveghez szó szerint ragaszkodó Csia Lajos is , ördögi szellemnek" fordítja), 
megpróbálják megkerülni ezt a szót, és éppen ezzel idéznek elő félreértést, illetve 
fogalomzavart. Célszerűbb a démont démonnak nevezni (például , démonokat űzzetek" [Máté 
10,8], a fordítás a továbbiakban ezt teszi. A fordító megjegyzése), és ez az emberekben azt a 
benyomást kelti, hogy ha egy démon támadja őket, vagy egy démon lakik bennük, ez egyúttal 
azt jelenti, hogy a démon megszállta és uralja őket. A görög szövegben semmi sem támasztja 
alá a , megszállott" fordítási változatot. Bibliakutatók kiemelik, hogy ez a szóhasználat sok 
embert megijeszthet, akik így azt gondolják, hogy ha egy démon van bennük, ez azt jelenti, 
hogy , megszállottak". Létezik természetesen valódi megszállottság is, amikor a személy 
teljes egészében démoni erők befolyása alá és birtokába kerül, de tapasztalataim szerint ez 
viszonylag ritka. 

Egy másik forma, amivel ez a jelenség pontosan leírható: az adott személyben van egy 
vagy több démon: 


Éppen ott volt a zsinagógában egy tisztátalan szellemben levő ember (aki) felkiáltott, 
Márk 1,23. 


mert eljött János, sem nem eszik, sem nem iszik és azt mondják: démon van benne. 
Máté 11,18. 


egy asszony, kinek leányában tisztátalan szellem volt, azonnal, ahogy hallott róla, eljött és 
lábához borult. 
Márk 7,25. 


Vannak, akik visszarettennek attól a gondolattól, hogy a testükben egyszerre lakhat a 
Szent Szellem és egy démon. Csak Isten ismeri az ember szívének valódi állapotát, és bár 
sokan vallják, hogy életüket teljesen átadták Jézus Krisztusnak, mégis azt tapasztaljuk, hogy 
bizonyos bűnös viselkedésformák, szokások megmaradhatnak a hívőknél is, és ezek a Sátán 
számára egy talpalatnyi helyet biztosíthatnak, ahol megvetheti a lábát. 

A SZENT SZELLEMMEL BETÖLTÖTT HÍVŐK 


A Szent Szellemmel betöltött, sok éve hűségesen hitben járó és kipróbált hívők ezrei 
felé szolgáltam már, akik saját maguk számára is érthetetlen erők támadása, illetve befolyása 
alatt álltak. Például egyszer eljött hozzám egy pünkösdi lelkész, aki a gyülekezetében húsz 
éve köztiszteletben állt, hogy imádkozzam légzési problémájáért. Amint imádkoztam érte, a 
Szent Szellem megmutatta, hogy ezt a betegséget egy démon okozza. Amint Jézus nevében 
szembeszegültem a betegséget okozó démonnal, az visszafeleselt az emberből, és azt mondta, 
hogy nem fogja elhagyni őt, mivel már több mint harminc éve benne lakik. A további 
szolgálat hatására egy nagy sikoltással végül mégis elhagyta, de csak azután, hogy sikerült 
azonosítani. Egy majom-isten volt. Ez a lelkész hindu származású volt, és a majom-isten, akit 
ősei sok-sok éven át tiszteltek, őt is követte, és már fogantatásakor beleköltözött a testébe, és 
magával hozta a betegség szellemét is. A további imádkozás eredményeként ez a lelkész 
teljesen megszabadult idült asztmatikus problémájától. Újjászületett keresztény volt, aki már 
sok éve hirdette az evangéliumot, fiatalon megkapta a Szent Szellem keresztséget, és jó 
keresztény életet élt. Mindezek ellenére ez a démon még a születése előtt módot talált arra, 
hogy beköltözzön a testébe. 

Egy másik esetben meghívtak, hogy beszéljek egy konferencián, amelyet egy 
karizmatikus szervezet tartott. Sok felekezet tagjait meghívták a város egész környékéről. Az 
első este, amikor megtérésre hívtam a hallgatóságot, azok között az emberek között, akik 
kijöttek előre, ott volt a szervezet főtitkárának harminchárom éves fia is. Apja az alkalom után 
odajött hozzám és kifejezte örömét, amiért a fia előrement. Elmondta, hogy a fiának a jelek 
szerint olyan problémái vannak, amelyeknek megoldásában az addigi szolgálat nem vezetett 
eredményre. A fiú a pünkösdi gyülekezetben nőtt fel születésétől fogva, mégis úgy látszott, 
hogy szinte megoldhatatlan problémák tartják megkötözve. 


TOVÁBBI TAPASZTALATOK 


Ketten szolgáltunk ezen a konferencián, és a következő este, amikor a másik 
prédikátor befejezte a szolgálatát, mind a ketten ott álltunk a szószéknél, hogy szolgáljunk a 
konferencia hallgatóságának. Minden előzetes figyelmeztetés nélkül megszólalt egy 
vérfagyasztó hang a terem egyik sarkából. Amikor végignéztem a hallgatóságon, a főtitkár 
harminchárom éves fiát pillantottam meg. Borzalmas állapotban volt. Kezei és lábai szanaszét 
kalimpáltak, és valami egészen artikulátlan hangon sikoltozott. Hirtelen, mintha valami 
fellökte volna a levegőbe, természetfeletti módon elkezdett a levegőben úszni felénk, vagy tíz 
méternyit repült a levegőben, olyan két méteres magasságban. A másik lelkész rám kiáltott: 
, Félre az útból, Bill!" Elugrottunk, és ő pontosan arra a helyre esett le, ahol egy pillanattal 
korábban álltunk. Vagy nyolcan is ráugrottak, hogy megpróbálják lefogni, miközben továbbra 
15 ezek a borzalmas hangok jöttek belőle. 

A másik prédikátor azt mondta, hogy talán nekem kellene ebben a helyzetben 
szolgálnom. Hatalmat vettem Jézus nevében, és megkértem az embereket, hogy engedjék el a 
fiatalembert, ezenkívül megparancsoltam a démonnak, hogy hallgasson el. A férfi a földön 
feküdt, és ahogy imádkoztam érte, a szemét szorosan összezárta, mivel a démonok nem 
akartak a tekintetemmel találkozni. A szemhéjait erőszakkal felhúzva tisztán láthattam a 
szemében a démonokat. Erre elkezdett hátrafelé csúszni-mászni, mint egy kígyó, az 
összegyűlt négyszáz ember szeme előtt. Eltűnt a székek és az asztalok alatt. A következő egy 
óra során végül teljesen megszabadult. Az egyetlen személy, aki a szabadítás ellen tiltakozott, 
egy spiritiszta nő volt, aki azért jött el, mert hallott engem egy aznapi rádióműsorban. 
Hívatlanul jött — a szabadító szolgálat alatt —, nyilván a benne lakó démon késztetésére. 
Erőszakosan szembeszegült vele, de hamarosan felismertem, hogy spiritiszta, és 
ráparancsoltam, hogy maradjon csendben. 

Végül a férfi megszabadult, és Istent dicsőítve felállt, annak biztos tudatában, hogy 
minden démon elhagyta. A következő délelőtt kiállt az egybegyűltek elé és bizonyságot tett. 
Biztos volt benne, hogy megszabadult minden démontól, amely addig benne működött, 
felforgatta az életét és gyötörte. Ez után a bizonyságtétel után az érintett szervezet szinte 
valamennyi vezetőjével imádkoztam, mivel valamennyien szabadulni akartak az őket 
megkötöző szellemektől. 

A konferenciát követően a másik előadóval együtt meghívtak egy hasonló 
konferenciára, amit az ország másik részében tartottak. Erre szintén Szent Szellemmel 
betöltött hívőket hívtak meg, akik közül mindenki Szent Szellemmel kereszteltnek vallotta 
magát. Körülbelül ötszázan vettek részt a konferencián. Amikor megérkeztünk, akkor tudtuk 
meg, hogy a konferencia témája: , Szabadulás az elnyomó szellemektől". Úgy éreztük, 
mostanában igazán elég démont láttunk már, mégis folytatnunk kellett ezt a fajta szolgálatot. 

A kétórás tanítási rész után, amelynek során leírtuk a démonok emberekre gyakorolt 
hatását és tevékenységük módjait, jó néhány ember odajött hozzám. Azt kérdezték, úgy 
érzem-e, hogy ilyen elnyomó szellemek tartják megkötözve őket. Azt javasoltam a másik 
prédikátornak, hogy miután befejezte a tanítást, tartsunk egy csoportos szabadulási alkalmat. 
Annak rendje és módja szerint befejezte a tanítást, aztán előrehívta azokat, akik úgy érezték, 
hogy ilyen problémáik vannak. Körülbelül százan jöttek előre. A másik prédikátornak egy 
további programja miatt azonnal el kellett mennie, így magamra maradtam ezekkel a 
segítségre váró emberekkel. Az Úr Jézus Krisztushoz kiáltottam vezetésért, és Ő világos 
útmutatást adott arról, hogyan vegyek hatalmat a démonok felett. Amint ezt Jézus nevében 
megtettem, sokan a földre estek a démonok drámai megnyilvánulásainak kíséretében. 
Egyesek kígyóként csúsztak a földön, mások sikoltoztak, és ez az egész hihetetlen látványt 
nyújtott. 

Körülbelül tízfős csoportoknak szolgáltam, egyszerre csak egy csoportnak. 
Megkötöztem a démonokat Jézus nevében. Egyeseknél az Úr pontosan megmutatta a 
probléma forrását, például a rossz kapcsolatokat és a nem megfelelő viszonyulást a szülők 
iránt, így a démonok, mihelyt ezeken a területeken hatalmat vettünk felettük, sikoltozva 
eltávoztak. 

Az idő rövidsége miatt csak körülbelül egy óra hosszat tudtunk szolgálni a 
testvéreknek. Szerencsére volt ott egy másik testvér, aki már tapasztalt volt a szabadító 
szolgálatban. Ő az alkalom után még hónapokig szolgált néhánynak ezek közül az emberek 
közül. 

Ezek az emberek valamennyien Szent Szellemmel betöltött gyülekezetekből jöttek, 
amelyek vallják a Szent Szellemben való keresztséget. A történtek után bizonyára nem fogják 
többé azt tanítani, hogy keresztényekben nem lehetnek démonok. 


BETEGSÉGEK 


Ha elfogadjuk azt, hogy sok betegség forrása a Sátántól származik, akkor azt is el kell 
fogadnunk, hogy azok a keresztények, akiknek betegség van a testében, esetleg a Sátán által 
küldött démonok támadásainak vannak kitéve. 

Emlékezzünk arra az asszonyra, akit tizennyolc éven keresztül megkötözve tartott az 
erőtlenség szelleme, meggörnyedve járt és nem tudott felegyenesedni: 


és lám, volt ott egy asszony, akiben a gyengélkedés szelleme volt tizennyolc éve, és 
össze volt görbedve, és nem volt képes teljesen felegyenesedni. 
Amikor pedig Jézus meglátta ót, magához szólította (odahívta) és ezt mondta neki: 
asszony, fel vagy old(oz)va a betegségedból, 
és rátette a kezeit és rögtön felegyenesedett és dicsőítette az Istent. 

Lukács 13,12-13. 

Az a tapasztalatom, hogy az asztma, az ízületi gyulladás, a rák és a szívbetegségek 
gyakran démoni forrásból származnak. Amikor az ilyen betegségben szenvedőket megfelelő 
lelkigondozásban részesítjük a bűnbánat, a megbocsátás és a másokkal való kapcsolatok 
rendezése területén, akkor a Szent Szellem szabad kezet kap, hogy gyógyító erejével 
működjön. Ha egy gyermek asztmatikus betegségben szenved, az ezt okozó démon gyakran a 
szülők nézeteltérései miatt léphetett be az életébe. Amikor a szülők megfelelő tanácsadásban 
részesülnek, a démon elhagyja a gyermeket. Előfordul, hogy ez a szellem örökletes 
természetű, és már több generáción keresztül jelen van a családban, mivel valamelyik ős 
bűnén keresztül belépett, és attól fogva benn is maradt a családban. Amikor ezt a szálat Jézus 
nevében elvágjuk, akkor az asztma szelleme elhagyja a szenvedőt. 


SZELLEMI HADVISELÉS 


Összefoglalva tehát: szellemi háború közepén élünk. Ha szívünkből és elménkből teljesen 
meg is tértünk Istenhez, még akkor is lehetnek olyan örökölt szellemek, amelyek 
megkötöznek, és emiatt szükségünk lehet szabadulásra. Fontos megjegyezni, hogy a 
szellemek megkülönböztetésének az IKorintus 12-ben említett ajándéka a többi itt felsorolt 
ajándékkal együtt a Krisztus Teste számára rendeltetett. Más szavakkal: ez az ajándék arra 
szolgál, hogy általa felismerhessük azokat a démonokat, amelyek a Krisztus Testének tagjait, 
azaz keresztény testvéreinket támadják. Amikor segítségért fordulnak hozzánk, 
elengedhetetlenül szükséges, hogy képesek legyünk felismerni ezeket a szellemeket 
(démonokat). 

Sajnos nagyon gyakran találkozom olyan emberekkel, akiket démonok támadnak, 
illetve tartanak megkötözve személyiségükben, testükben vagy mindkettőben, és igazából a 
saját gyülekezetükben kellene, hogy segítsenek rajtuk. Mivel azonban gyülekezetükben nem 
működik a szabadító szolgálat, ezek az emberek megkötözve maradnak mindaddig, amíg 
máshol nem keresnek segítséget. Esetleg imádkoznak értük, de minden eredmény nélkül, mert 
aki értük imádkozik, maga sem hiszi, hogy egy keresztényben démon lakhat. Amikor viszont 
az őket támadó szellemi erők helyes felismerése után imádkoznak értük, akkor 
megszabadulnak és ezt mondják: , Halleluja... Jézus valóban Úr!" Jézus széjjeljárt, és 
mindenkit meggyógyított, akik az ördög hatalma (elnyomása) alatt álltak (ApCsel 10,38). Az 
ördög (Sátán) azóta sem hagyta abba ezt a tevékenységét: a keresztényeket megpróbálja 
elnyomása alá helyezni és megkötözni. Értsük meg tehát, hogy a szabadító szolgálat ma is 
éppolyan szükséges és fontos, mint a korai egyház napjaiban. 


A SZABADKŐMŰVES PÁHOLY 


Az örökölt megkötözöttségeknek egy másik fajtája a szabadkőműves páholyon 
keresztül jöhet be. A páholyt, amely Baál és Astarót isteneket imádja, 1717-ben alapították 
Angliában, univerzális vallásként. Ennek Jézus nem központi alakja, és az eskü, amelyet 
letesznek, Isten igéjével szöges ellentétben áll. Az a személy, akinek szülei a páholyhoz 
tartoztak, valószínűleg egy elnyomó démon hatása alatt szenved. Amíg meg nem tagadja 
szüleinek vagy őseinek a páhollyal való kapcsolatát, meg nem bocsát nekik és nem parancsol 
távozást a szabadkőművesség szellemének, amely befészkelte magát a családba, okkult 
befolyás alatt marad. Nehézségei lesznek abban a tekintetben, hogy Istennek az életében 
megnyilvánuló jelenlétéről és erejéről bizonyságot tegyen. Sok jó szándékú keresztény 
tartozik a szabadkőműves páholyhoz, anélkül hogy felismerné ennek a szervezetnek az 
eredetét és azt, hogy ez a forrása az őt gyötrő elnyomásnak. 

Emlékszem egy keresztény szervezet vezető állású tagjára, aki azért fordult hozzám, 
mert közte és a felesége között bizonyos problémák merültek fel. A Szent Szellem hamar 
megmutatta, hogy ez az ember körülbelül huszonöt éve belépett a szabadkőművesek közé, és 

bér otthagyta a páholyt, hivatalosan soha nem számolta fel a kapcsolatát a szervezettel, sőt 
még akkor is őrzött otthonában bizonyos szabadkőműves ereklyéket. Az eddig tárgyalt 
esetekhez hasonlóan ez az ember is Szent Szellemmel betöltött, nyelveken szóló keresztény 
volt, aki vezető szerepet töltött be a pünkösdi egyházban. Készségesen beleegyezett abba, 
hogy feladjon és megtagadjon minden kapcsolatot a szabadkőművesekkel, és vállalta, hogy 
elégeti az ereklyéket. Miután ezeket megtette és elkezdődött a szabadító szolgálat, a démon 
jól láthatóan megnyilvánult rajta keresztül. Ledobta őt a földre, és úgy csúszkált a hálószoba 
padlóján és a falán, mint egy kígyó. A felesége halálra rémült a látványtól. A démon végül 
elhagyta a férfit. Az , erős embert" megkötöztük és elüztük, és amint ez a szabadító 
szolgálatban gyakran tapasztalható, a férfi végül teljesen elgyengült a szabadulás során. Újra 
imádkoztunk azért, hogy töltse be őt a Szent Szellem. Még körülbelül két órát pihent, mire 
teljesen visszanyerte az erejét. 

Egy évvel később találkoztam vele. Mind ő, mind a felesége teljesen megváltozott. 
Együtt örvendeztek a Szent Szellem erejének teljességében. A szabadkőművesség démoni 
ereje korábban úgy megkötözte ezt az embert, hogy bár otthagyta a páholyt, házassága mégis 
komoly válságba került. Most azonban hatalmas gyógyulást és örömet éltek át, mert a Szent 
Szellem ereje teljes szabadságban működhetett az életükben. 

Igen, van lehetőség a szabadulásra. Örvendezzetek, azt mondja az Úr, mert 
megszabadulhatunk! 

A testünknek az az eredeti rendeltetése, hogy a Szent Szellem temploma legyen. Csak 
Isten ismeri az ember szívének állapotát: 


Mert nem az a fontos, amit lát az ember. Az ember azt nézi, ami a szeme előtt van, de 
az UR azt nézi, ami a szívben van. 
1.Sámuel 16,7. 


A SZÍVÜNK 


A szívünk egy házhoz hasonlít. 


Az ember lehelete (nösámá-ja) Jahve mécsese, mely testének minden szegletét egészen 
átkutatja (átjárja). (a pontosabb fordítás így hangzik!) 
Az Úrtól való szövétnek az embernek szelleme, aki megvizsgálja a szívnek minden 
rejtekét (minden belső szobáját). 

Példabeszédek 20,27. 


Kinyitunk egy ajtót és beengedjük Jézust mint Megváltónkat, de vajon engedjük-e, 
hogy teljesen Úrrá legyen a szívünkben? Ez magába foglalja az is, hogy megnyitjuk szívünk 
sötét zugait a Szent Szellem előtt. Egyesek azonban félbeszakítják ezt a folyamatot, és 
megtartják a szívükben az irigységet, a féltékenységet, a félelmet, a lázadást, a meg nem 
bocsátást, és más hasonló gonosz indulatokat. Ezzel viszont lehetőséget adnak a Sátánnak 
arra, hogy működjön az életükben a démonok által. Az ApCsel 5,3-ban Péter a következőket 
mondja: , Anániás, miért foglalta el a Sátán a te szívedet, hogy megcsald a Szent Szellemet, és 
a mezőnek árából félretegyél?" 

Péter felismert egy gonosz szellemet (démont) mind Anániás, mind pedig Szafíra 
szívében, és ennek az lett az eredménye, hogy mindketten meghaltak. Fontos megjegyeznünk, 
hogy mindketten Jézus Krisztus követői, vagy ahogy később ezeket az embereket elnevezték, 
keresztények voltak. 

Igen, mint már mondtuk, szellemi hadviselést folytatunk. A Sátán nagy törvénytudó 
(és törvényeskedő), és mihelyt talál valamilyen törvényes jogcímet, bármilyen bűnt, amelynek 
alapján jogot formálhat lényünk egy részének birtoklására, azonnal birtokba is veszi azt a 

területet. Maga Isten is engedélyt ad a Sátánnak arra, hogy megtámadja a keresztényeket, ha 
valaki nem hajlandó megbocsátani: 


És megharagudott az ura (haragjában) átadta őt a hóhéroknak (kínzóknak), amíg 
(csak) minden adósságát (tartozását), meg nem adja amivel tartozik neki. 
Így tesz veletek égi Atyám is, ha valaki szívből meg nem bocsát testvérének. 

Máté 18,34-35. 


Ezek a , hóhérok", kínzók, tulajdonképpen démonok. Ebből következik, hogy igaz 
bűnbánattal kell Isten előtt járnunk, és folyamatosan ellene kell állnunk az ördögnek. Az is 
világos, hogy igenis lehetnek démonok a keresztényekben, néha a szülők vagy az ősök, néha 
pedig az adott személy saját bűnei miatt. Ezért szükségünk van a Krisztus Testében a 
szellemek megkülönböztetésének ajándékára, hogy felismerhessük ezeket a démonokat, és 
ezen keresztül elősegíthessük Krisztus Teste tagjainak szabadulását. 


6. FEJEZET 
A TEST TERÜLETE 


Fontos, hogy különbséget tegyünk a test cselekedetei és a démonok cselekedetei 
között. 

A Biblia többféleképpen is leírja az óemberi természetet. Ez az Ádámtól örökölt 
természetünk, amivel valamennyien születtünk, és amelyet meg kell feszítenünk Jézus 
Krisztus keresztjén. Az óemberi természet folyamatosan lázad Isten ellen, és csak akkor 
kezdjük megtanulni, hogy ezt le lehet győzni, amikor megtérünk és újjászületünk Isten Szent 
Szelleme által. 


BEMERÍTKEZÉS, VÍZKERESZTSÉG 


Pál apostol ezt mondja a Római levél 6. fejezetében: 


A bemerítkezés ővele együtt eltemetett minket a halálba, hogy amiként a Krisztust a 
halottak közül az Atya dicsósége feltámasztotta, úgy mi is megújult életben járjunk. 
Hiszen, ha eljutottunk arra, hogy halálának hasonmásával összenőjünk, 
feltámadásával is összenőttekké leszünk. 
Mert tudjuk, hogy ó emberünk vele együtt megfeszíttetett, hogy a vétek teste 
tehetetlenné váljék, hogy tovább ne legyünk a vétek rabszolgái, 

Róma 6,4-6. 


Az emberek sokszor a démonokat vádolják olyan problémákért, amelyek saját 
önuralmuk hiányából és abból fakadnak, hogy nem vitték oda óemberi természetüket Jézus 
Krisztus keresztje alá. Az óemberrel csak Jézus Krisztus keresztje által lehet elbánni, 
méghozzá úgy, hogy naponta megfeszítjük. 

Erről Pál a következőket mondja: 


Ti is hát halottaknak számítsátok magatokat, miután a vétek megölt titeket, 
mindamellett élőknek is Isten által a Krisztus Jézusban. 

Ne a vétek uralkodjék tehát halandó testetekben, hogy kívánságainak 
engedelmeskedjetek, 

se tagjaitokat ne állítsátok hamisság fegyvereiül a vétek oldalára, hanem álljatok 
Isten oldalára, mint akik a halottak közül feltámadtatok és éltek. Tagjaitokat is 
állítsátok az igazságosság fegyvereiként Isten mellé. 
Mert a vétek nem fog uralkodni rajtatok, Hiszen nem törvény alatt vagytok, hanem 
kegyelem alatt. 

Róma 6,11-14. 


A Római levél további része akaratunk tudatos gyakorlására hívja fel a figyelmünket. 
Akaratunkat nekünk kell működésbe hoznunk, ha úgy akarunk járni, ahogyan azt az Írás 
megköveteli tőlünk. Nem szabad engednünk, hogy a bűn hatalmába kerítse testünket 
életmódunkon keresztül, vagy bármilyen más módon, hanem járjunk naponta a Szent Szellem 
erejében, és győzzük le a bűn hatalmát. 

Az Írás azt mondja, hogy legyünk Isten rabszolgái, teremjük meg a szentség 
gyümölcsét, hogy örök életünk lehessen: 


Ám most, hogy a vétektőól lettetek szabadokká és Isten rabszolgáivá lettetek, 
gyümölcsöt teremtek, amely a megszentelődést munkálja, annak vége pedig örök élet. 
Róma 6, 22. 


A SZENT SZELLEM GYÜMÖLCSE 


Arra kell törekednünk, hogy engedelmeskedjünk Jézus Krisztusnak, és így a Szent 
Szellem gyümölcse naponta kell hogy érvényesüljön az életünkben. Ugyanakkor állandó harc 
folyik testünk és a Szent Szellem között. 


Azt mondom, Szellemtől ösztökélve járjatok, és a hús kívánságát véghez ne vigyétek. 
Mert a hús kívánsága a Szellem kívánsága ellen fordít titeket, s a Szellem kívánsága a 
húsé ellen, ezek ugyanis egymással ellenkeznek, hogy ne azt tegyétek, amit akartok. 
De ha a Szellem hajt, nem vagytok törvény alatt. 
A hús tettei pedig nyilvánvalóak, ilyenfélék: paráznaság, tisztátalanság, kicsapongás, 
bálványimádás, varázslás, ellenségeskedés, civakodás, féltékenység, indulatoskodás, 
veszekedések, meghasonlás, versengések, 
irigykedés, részegeskedés, lakmározás és az ezekhez hasonlók. Akik ilyesmiket tesznek 
- előre megmondom nektek, mint ahogy már előre meg is mondtam -—, Isten 
királyságát nem fogják örökrészül kapni. 

Galata 5,16-21. 


Ha Szellemben járunk, megterem bennünk a Szent Szellem gyümölcse, amely a 
szeretet, öröm, békesség, béketűrés, szívesség, jóság, hűség, szelídség, mértékletesség. 

Amint a Szent Szellem gyümölcse erőteljesen megnyilvánul az életünkben, úgy a 
démonoknak egyre kisebb lehetőségük nyílik a beavatkozásra. 


Ha még az igazságos is alig menekül meg, hová lesz az istentelen és a vétkező? 
1.Péter 4,18. 


A KESKENY ÚT 


Igen! Keskeny az út. Bár sok az elhívott, kevés a kiválasztott, mert sokan nem 
engedik, hogy Jézus legyen az Úr az életükben. Visszatérnek a régi útjaikra, és visszamennek 
a világba. Miközben a világban élünk, mégsem vagyunk e világból valók. Minden ember felé 
szeretettel kell fordulnunk, de nem szabad abba a csapdába esnünk, hogy a világ részeivé 
válunk, mert akkor lehetőséget adunk a Sátánnak arra, hogy teret nyerjen az életünkben. 

Jézus már megnyerte a csatát, de nekünk kell ezt a győzelmet véghezvinnünk azáltal, 
hogy minden nap az Úrral való szentségben járunk. Saját erőnkből erre nem vagyunk képesek, 
csak a Szent Szellem ereje által. Így megismerhetjük a szívből jövő örömöt és békét. 

Ha valaki bejön hozzád, a Szent Szellem békéjét érezze meg az otthonodban. Ahol ez 
a béke uralkodik, nem sok esélye nyílik a Sátánnak arra, hogy gyűlölet és egyéb romboló erők 
segítségével cselekedni kezdjen. 


ÖNURALOM 


Vannak, akik szabadulni szeretnének a falánkság vagy a dohányzás szenvedélyéből, de 
nem veszik figyelembe, hogy a szabadulásnak előfeltétele az önuralom gyakorlása. Lehet, 
hogy egyszerűen csak önuralomra van szükségünk, és szó sincs semmilyen démoni 
befolyásról. Így ír erről az ige: 


mert Isten nem gyávaság szellemét adta nékünk, hanem hatalomnak, szeretetnek és 
józanságnak szellemét. (mértékletesség, önuralom). 
2.Timóteus 1,7. 


Nekünk, keresztényeknek, állandóan önuralmat kell tanúsítanunk. Többek között ezért 
fontos a szellemek megkülönböztetésének ajándéka, amikor szabadító szolgálatot végzünk. 
Előfordulhat, hogy megpróbálunk démonokat űzni, pedig csak arra van szükség, hogy az 
illető gyakorolja Istentől kapott ajándékát, az önuralmat. 

Isten hatalmat adott nekünk a saját akaratunk felett, és gyakorolnunk is kell ezt az 
uralmat ahhoz, hogy igazságban járhassunk Isten előtt. Ne próbáljunk , olcsó kegyelmet" 
szerezni Istentől! Szükség van arra, hogy a szellemek megkülönböztetésének ajándéka és a 
szeretet működjön bennünk, és meg tudjuk állapítani, hogy a szabadulni vágyó személy 
valóban megfeszítette-e testét kívánságaival együtt. 


AZ IGEOLVASÁS EGYENSÚLYA 


Jómagam igyekszem egyensúlyt tartani azáltal, hogy naponta magamhoz veszem Isten 
igéjéből az , élelmiszerz-adagomat", mind az Ó-, mind pedig az Újszövetségből. Naponta 
rendszeresen elolvasok egy részt a történelmi könyvekből, azaz Mózes első könyvétől a Jób 
könyvéig, és egy Részt a Zsoltárokból és a prófétáktól. 

Az Újszövetségből rendszeresen olvasom az evangéliumokat és még aznap egy részt 
az Apostolok cselekedeteitől a Jelenések könyvéig. 


7. FEJEZET 
KIK ÉS MILYENEK A DÉMONOK? 


A démonok test nélküli szellemek. Sóvárognak azután, hogy valamilyen testben 
lakhassanak, mert így a  megkaparintott testet a saját céljaikra használhatják és 
megvalósíthatják kívánságaikat. 


Amikor a tisztátalan szellem kimegy az embertől víztelen helyeken bolyong, 
nyugalmat keres, de nem talál, 

ekkor mondja: visszatérek ahonnét kijöttem, (elhagyott) házamba, és amikor odaérve 
üresen, kisöpörve és feldíszítve találja, 

akkor elmegy, maga mellé vesz hét más(fajta) szellemet, magánál gonoszabbakat és 
betérnek és ott laknak és ennek az embernek utóbbi állapota rosszabb lesz az 
előbbinél. Így jár e gonosz nemzedék is. 

Máté 12,43-45. 


Ebből az igerészből világos, hogy a démonok úgy tekintenek a testre, mint egy házra, 
amit szeretnének birtokba venni. Nem csak emberi testben, hanem állatok testében is 
lakhatnak, ahogy azt a Márk evangéliumában olvashatjuk a megszállott történetében, és 
láthatjuk, hogy a démonok az ember testéből a disznókba távoztak. 


Volt pedig ott a hegyoldalon egy nagy legelésző disznónyáj. 
És rimánkodva kérték: küldj minket a disznókba, hogy beléjük menjünk 
és megengedte nekik, és kijöttek a tisztátalan szellemek, bementek a disznókba 
(megszállták) és a csürhe lerohant a meredekról a tengerbe, mintegy kétezren és 
belefulladtak a tengerbe. 

Márk 5,11-13. 


MILYENNEK LÁTTAM A DÉMONOKAT? 


Szellememben sokszor láttam már démonokat, sőt egyszer a fizikai szememmel is. Ez 
úgy történt, hogy egy templomban imádkoztam a helybeli plébánossal. Az illető a földre esett 
a Szent Szellem ereje alatt. Amikor felnéztem, hogy ott áll mögötte valaki. Ez a lény két és fél 
méter magas volt, arca fehér és kerek, fekete köntöst viselt, amely háromszög alakban ért 
véget a föld felett néhány centivel. Jézus, a Messiás nevében megparancsoltam ennek a 
lénynek, hogy hagyja el az épületet. A démon elindult a padsorok között, én meg mentem 
utána, egészen az épület ajtajáig. Az ajtók zárva voltak, de ez a lény egyszerűen eltünt a 
csukott ajtón keresztül. Később beszéltem a plébánossal, és megkérdeztem tőle, hogy mit 
gondol, mit keresett itt ez a démon. Eszébe jutott, hogy a templomban minden szerda délután 
öt órakor mise van, és erre — a szálloda felé menet — be szokott térni egy alkoholista nő. A 
Szent Szellem megmutatta, hogy ez a bizonyos démon a nőt követte, és ebben az esetben itt is 
maradt a templomban, amíg le nem lepleződött. 


EMBEREKHEZ KÖTŐDŐ DÉMONOK 

Amikor emberekkel imádkozom, gyakran látok szellememben különböző démonokat, 
akik az illető testéhez kapcsolódnak. Például, ha valakit állandó fejfájás kínoz, gyakran látok 
kis nyilakat a nyak hátsó részében. A szabadító szolgálat alatt sokszor látom a démonokat, 
amint különféle alakot öltve — például hal vagy kígyó alakjában — kijönnek az emberből. 
Gyakran úgy tűnik, mintha az illető szájából jönnének ki. Először a fej tűnik fel, aztán a test, 
végül a farok. Amikor Jézus nevében megparancsolom a démonnak, hogy távozzon, az 
kíséretével együtt el is megy. A szabaduló személy azonnal megkönnyebbül, és érzi, hogy az 
őt elnyomó erők teljesen eltávoztak. 

Néha előfordul, hogy egy szellemi lényt látok a mögött a személy mögött, akiért 
imádkozom. Ez lehet a sötétség szelleme, amely — örökletes átokként — generációk óta követi 
már az érintett személy őseit. Ezek a szellemek gyakran a gerinc tövéhez, a lapockához, vagy 
a test más részéhez tapadnak. Amikor a Szent Szellem megmutatja, én pedig rákérdezek, 
gyakran kiderül, hogy az illető addig állandó fájdalmat érzett testének abban a bizonyos 
részében. 


A SZENT SZELLEM, A SEGÍTŐ 


A Szent Szellem erejében szolgálva úgy tapasztalom, hogy O világosan útba igazít 
abban a kérdésben, hogy a test melyik részéért kell imádkoznom. Betegség esetén a test ezen 

részéhez általában valamilyen démon tapad, amely sokféle alakú és méretű lehet. Amint 
hatalmat veszek Jézus, a Messiás nevében és parancsolok ennek a démonnak, hogy távozzon, 
a szabadulást kereső személy azonnal megkönnyebbül és megtapasztalja a Szent Szellem 
gyógyító erejét. Jó módszer az, ha kezünket rátesszük a kérdéses testrészre, és így szólítjuk fel 
a démont a távozásra. Ha nő az illető, akkor megkérem, hogy tegye a saját kezét a megfelelő 
testrészre, és kezemet a kezére téve parancsolok a démonnak, hogy távozzon. 


A DÉMONOK AKADÁLYOZZÁK A SZENT SZELLEM MŰKÖDÉSÉT 


Világosan le kell szögeznünk ezen a ponton, hogy a démonok sok esetben gátolják a 
Szent Szellem működését: például a hitetlenség szelleme, vagy az okkult szellemek. 
Amennyiben az illető személy nem tér meg és nem fordul el határozottan ezektől, akkor a 
Szent Szellem kenete nem fog leszállni rá. Jézussal is az történt Názáretben, hogy az emberek 
a hitetlenségükkel megakadályozták a Szent Szellem munkáját, és így nem gyógyulhattak 
meg. Ebből is látszik, mennyire nagy szükségünk van arra, hogy kiűzzük a démonokat. 


A TANÍTVÁNYOK KIKÜLDÉSE 


Amikor Jézus kiküldte tanítványait az evangélium hirdetésére, akkor azt is mindig 
megparancsolta nekik, hogy démonokat űzzenek. Íme, néhány ide vonatkozó igerész: 


és magához hívta tizenkét tanítványát (teljyh)hatalmat adott nekik a tisztátalan 
szellemek fölött, hogy kiűzzék őket és (gyógy)kezeljenek minden betegséget, minden 
gyöngeséget. 
A tizenkét apostol neve pedig ez: az első Simon, akit Péternek mondanak, és testvére 
András, és Zebedeus fiai: Jakab, és testvére János, Fülöp és Bertalan, Tamás és Máté, 
a vámszedő, Jakab az Alfeus fia és Tádé,a kana(ne)i Simon és iskarióti Júdás, aki 
kiszolgáltatta (feladta) Őt. 
Ezt a tizenkettőt küldte Jézus és megparancsolta nekik (üzenetet bízott rájuk), (ezt) 
mondta: a (pogány) nemzetekhez vivő útra ne(hogy) elmenjetek és a szamaritánusok 
városába nehogy bemenjetek, hanem menjetek inkább Izrael házának elveszett 
juhaihoz. 
Ha pedig mentek, (hírnökként) hirdessétek, hogy elközelgett az Egek (Istenének) 
királyi uralma. 
A gyengélkedőket (gyógy)kezeljétek, a halottakat keltsétek életre, a leprásokat 
tisztítsátok meg, a démonokat űízzétek ki. Ingyen kaptátok, ingyen adjátok. 

Máté 10,1-8. 


Ugyancsak: 


Visszatért pedig a hetven tanítvány, örömmel mondták: Uram, a démonok is 
enged(elmesked)nek nekünk a nevedben. 
Lukács 10, 17. 
Valamint: 


És tizenkettőt választott ki (rendelt arra), hogy vele legyenek és hogy elküldje őket 
hirdetni az evangéliumot (örömhírt), 
és hogy legyen hatalmuk kihaj(Og7 tani a démonokat 
Márk 3,14-15. 
Azután: 

és kimentek, hirdették, hogy új felismerésre kell térni (változtassák meg 
gondolkozásmódjukat) 
és sok démont kihajtottak és sok gyengélkedót kentek meg olajjal és részesítettek 
gyógykezelésben. 
Márk 6,12-13. 
És ismét: 


és ezt mondta nekik: menjetek el mind az egész világra, hirdessétek az evangéliumot 
minden teremtménynek, 
aki hisz és bemerítkezik, az üdvözül, aki pedig nem hisz, ítéletre megy. 
Akik pedig hisznek, azokat ezek a jelek követik: a nevemben démonokat haj()tanak 
ki, új nyelveken szólnak, 
kígyókat vesznek fel és ha valami halálosat isznak, semmiképp nem árt nekik, kezüket 
rosszullevőkre teszik és azok kitűnő állapotba jutnak. 

Márk 16,15-18. 


ANGYALOK ÉS DÉMONOK 


A démonokat világosan meg lehet különböztetni az angyaloktól, mivel az angyaloknak 
általában van szárnyuk: 


még mondtam az imádságot, amikor Gábriel, az a férfi, akit azelőtt láttam a 
látomásban, sebesen hozzám repült, és megérintett engem az esti áldozat idején. 
Dániel 9,21. 
A démonoknak viszont nincs szárnyuk: 


Amikor a tisztátalan szellem kimegy az embertől víztelen helyeken bolyong, 
nyugalmat keres, de nem talál, 
Máté 12,43. 


A fenti igerészekből azt is láthatjuk, hogy az angyaloknak saját testük van. Mint már 
láttuk, a démonok arra vágynak, hogy egy testbe beköltözhessenek. 


A DÉMONOK EREDETE 


Különböző magyarázatok születtek a démonok eredetéről. Egyesek úgy gondolják, 
hogy bukott angyalok, akik követték a Sátánt a lázadásban, mások úgy vélik, hogy az , Isten 
fiaitól" és az emberek leányaitól származnak (IMózes 6.2), de bármilyen természetű lények 
legyenek is, mindig emlékeznünk kell arra, hogy egymás alá rendelt hatalmi szinteket 
alkotnak, amelyeknek csúcsán maga a Sátán áll. Alatta helyezkednek el a démonok, a 
tábornokoktól kezdve le egészen a szürke közkatonákig. A démonok állandó lázadásban 
vannak Istennel szemben, és csak a Sátánt ismerik el uruknak. A köztük működő legnagyobb 
összetartó erő a félelem és az erőszak. A Sátán a félelmen keresztül uralkodik rajtuk. 

Érdekes megjegyezni, hogy a Biblia , Belzebubnak", azaz a , Legyek Urának" is 
nevezi a Sátánt. Egyszer valakinek a tarkóján láttam is ilyen légy-formájú démonokat. 
Amikor Jézus, a Messiás nevében távozásra szólítottam fel őket, elhagyták az illetőt, aki 
azonnal megérezte, hogy felszabadult valamilyen , nyomás" alól. 

Az emberek gyakran megjegyzik, mennyivel könnyebben érzik magukat a szabadulás 
után. 

8. FEJEZET 
HOGYAN JUTNAK BE A DÉMONOK AZ EMBER ÉLETÉBE? 


Számos módja van annak, ahogyan a démonok bejuthatnak valakinek az életébe. A 
következőkben ezekből szeretnék felsorolni néhányat: 
ÖRÖKLÉS ÚTJÁN 

Az Írás azt mondja, hogy Isten , megbünteti az atyák vétkét a fiakban harmad- és 
negyedíziglen" (vagyis a harmadik és a negyedik generációig) (2.Mózes 20,5). Az okkult és 
az egyéb bűnös tevékenységek esetében a bűn szellemei az ősökből átadódhatnak a következő 
generációra, amíg csak a valódi megtérés és a démon kiűzése ennek véget nem vet. Az 
utódokat is kínozhatják ilyen démonok, még akkor is, ha azok már szívből megtértek Jézus 
Krisztushoz. Ezért van szükség a szellemek megkülönböztetésének ajándékára és a szabadító 
szolgálatra a Krisztus testében. 

Ne felejtsük el, hogy: 


A Krisztus azzal, hogy átokká lett értünk, kivásárolt bennünket a törvény átka alól, 
hiszen meg van írva: , Átkozott mindenki, aki fán függ." 
Galata 3, 13. 


Személyesen érvényesítenünk kell mindazt, amit Jézus már elvégzett. Ezért 
bátorítanunk kell az embereket arra, hogy használják az akaratukat, és hittel fogadják el, hogy 
Jézus megszabadította őket a törvény átkától. Ilyen módon legyőzhetjük a családi vagy 
örökletes démonokat, amelyek generációk óta követik az embereket. Ehhez azonban 
szükséges, hogy az illető maga is akarjon megszabadulni, és ismerje fel, hogy Isten valóban 
megszabadította, amikor levágjuk róla ezeket az örökletes átkokat. 

A 17. fejezetben szerepel egy ilyen célra szolgáló imádság vázlata. 


HITBEN JÁRÁS 


A Jézus Krisztussal való járásunk nem intellektuális kérdés, hanem hitbeli cselekedet. 
Ennek során hit által személyesen birtokba kell vennünk mindazt, amit Jézus már megszerzett 
a számunkra. 


A SZÜLŐK ENGEDETLENSÉGE 


Amikor a szülők - és különösen az apa — nem követi Jézus Krisztust, akkor a családi 
otthon védtelen a démoni támadásokkal szemben, és megtörténhet, hogy a gyermekek 
lázadásban nőnek fel. Ha nincs igei tanítás a családban, akkor nincsenek abszolút erkölcsi 
értékek, és amint a gyermekek felnövekednek, semmi sem akadályozza meg őket abban, hogy 
belemenjenek mindenféle szexuális és egyéb bűnökbe, amelyek viszont démonokat hoznak be 
az életükbe. Azok a szülők, akik arra bátorítják gyermekeiket, hogy dohányozzanak és 
igyanak, ezzel azt okozhatják, hogy gyermekeik a szenvedélyek rabjaivá válnak, ami viszont 
szintén démoni kötelékeket jelent. 


VESZEKEDÉSEK A SZÜLŐK KÖZÖTT 


A szülők a viszály és veszekedés következtében beengedik házasságukba a félelem 
szellemét, így a kicsi gyermekeket is félelem tölti el. Ez a démon is beléjük költözhet, 
különböző betegségekkel együtt, mint például az asztma. 

GYERMEKEK, AKIKET SZÜLEIK SZEXUÁLISAN BÁNTALMAZTAK 


Sajnos egyre gyakoribb, hogy a gyermekeket tulajdon apjuk szexuálisan zaklatja, 
bántalmazza. Ez is teret enged a démoni tevékenységnek. Amikor a gyermek felnő, és 
felfogja, mi történt vele, gyakran nem tud megbocsátani, ez viszont beengedi a meg nem 
bocsátás, az engesztelhetetlenség szellemét is. 


AZ ANYAMÉHBEN 


Sok esetben a démonok a terhesség, vagy a szülés alatt lépnek be. A démonok 
könnyen bejuthatnak a magzatba, ha valamilyen sokk, félelem vagy trauma éri az édesanyát, 
különösen akkor, ha a szülők között nincs egyetértés. 

Nemrég imádkoztam egy lelkészért, akinek komoly problémái voltak az erőszak és a 
kéjvágy területén, és a démon — amely végül egyértelműen megnyilvánult — a terhesség alatt 
lépett be. A szülők a gyermek születése után néhány évvel elváltak, de a gyermek tovább 
hordozta az erőszak és a kívánság szellemeit, egészen felnőtt koráig, amikor végre 
megszabadult. 

Az elvetettség és az abortusz démonai gyakran a terhesség alatt lépnek be, amikor az 
anya elvetettnek érzi magát, vagy visszautasítja, nem vállalja a gyermekét. Ez különösen igaz 
azokban az esetekben, amikor az anya el akarja vetetni a gyermekét, de végül mégis kihordja. 

Ezek a szellemek tehát beléphetnek a gyermekbe még megszületése előtt, és benne 
maradhatnak egész életében. Ha az elvetettség szelleme egyszer belépett, ez magával hozhat 
egy egész sor más szellemet is. Ezt a területet sokszor alaposan fel kell tárni. Tapasztalataim 
szerint sokat segít, ha az édesanya hívő keresztény, mert amint bűnbánatot tart, a megtérés 
megszakítja a démon tevékenységét a gyermek, illetve az ifjú felnőtt életében. Mindezek 
ellenére akár él az édesanya, akár nem, akár hívő, akár nem, ezt a démont távozásra lehet 
kényszeríteni hatékony, erőteljes ima és bűnbánat által. 

Hatékony eszköz lehet a szabadulásban az, ha megkérjük az illetőt, hogy idézze az 
Efézus 1,6-ot, amely szerint Isten az Ő szeretett Fiában elfogadott bennünket. Az érintett 
személy vallja meg ez az igét a szájával, és higgye is el a szívében. Ahogy ezt hittel kimondja, 
ezzel rávezethetjük arra, hogy elfogadja saját magát és meg is vallja ezt. Így megszabadulhat 
az elvetettség kötelékétől. 

Figyeljünk erre az igére is: 


ha valakinek megbocsátjátok a bűneit, megbocsátják azoknak: akiknek megtartjátok, 
azoknak megtartják. 
János 20,23. 


Ennek van egy olyan értelme is, hogy ha nem bocsátjuk meg (, megtartjuk") mások 
bűneit, akkor azoknak negatív következményei vannak ránk nézve. De ha megbocsátunk, 
akkor a bűnök elveszítik hatalmukat felettünk. 

Ezek a szellemek hosszú éveken át rejtve maradhatnak, mire végül napvilágra 
kerülnek. Napjainkban számíthatunk a fiatalok között a démoni tevékenységek fokozódására, 
mivel egyre gyakoribbak a válások és a házasságon kívül született gyermekek. 


BŰNÖKÖN KERESZTÜL 
Már említettük a Jakab 1,14-et, amely ezt mondja: 


Ellenkezőleg, mindenkit saját vágya kísért, mely őt húzza, csalogatja. 

15. vers: 


Az ébredő vágy aztán fogan, s azután vétket szül, a vétek pedig, ha teljesen kifejlődik, 
halált vetél. 


Arra a meggyőződésre jutottam, hogy minden egyes bűn mögött van egy démon, és ha 
folyamatosan ebben a bűnben élünk, akkor megnyitjuk magunkat ez előtt a démon előtt. Igaz 
ez az önkielégítésre, a kéjvágyra, és egy sor más olyan bűnre, amely addig a mértékig 
fokozódik, hogy végül megkötöz minket. 

Figyeljük meg, mit mond erről Jézus: 


Én pedig azt mondom nektek, hogy mindenki, aki asszonyra (nőre) tekint és 
megkívánja, a szívében már házasságot tört vele (házasságtörést követett el). 
Ha pedig a jobb szemed botlásba visz (kelepcébe csal) téged, szakítsd ki és dobd el 
magadtól, mert inkább egy tagod vesszen oda, minthogy egész testedet gyehennába 
dobják. 

Máté 5,28-29. 


Nagyon gondosan vigyáznunk kell arra, nehogy belépjenek a gonosz szellemek a 
szemünk vagy a fülünk kapuján, és ezáltal nehogy kiengedjük a kezünkből a 
gondolatvilágunk feletti uralmat. Amikor ez kikerül az ellenőrzésünk alól, akkor ezzel kaput 
nyitunk a szellemi erők előtt. Ez az, amiért Jézus kihangsúlyozza, hogy ha csak ránézünk is 
egy asszonyra a házasságtörés vágyával, akkor a szívünkben valójában már el is követtük a 
házasságtörést. Ha megengedjük a házasságtörés szellemének, hogy belépjen a szívünkbe, 
akkor már teret is adtunk az ellenségnek. Ezért mondja Pál apostol: 


továbbá minden magaslatot lerontsanak, amely Isten ismerete ellen felemelkedik, sőt 
fogollyá tesznek minden gondolatot, hogy a Krisztusnak engedelmeskedjék, 
2.Korinthus 10,5. 


Tartsuk tisztán a gondolatvilágunkat és a másokhoz fűződő viszonyainkat, és szánjuk 
oda tagjainkat az igazság fegyvereként. 


VETÉS ÉS ARATÁS 


Ne tévelyegjetek! Isten nem hagy csúfot űzni magából, mert amit vet az ember, azt 
fogja aratni is. 
Aki a hús (bűnös természet) világába vet, saját húsából fog romlást aratni, aki 
ellenben a Szellembe vet, a Szellemből fog örök életet aratni. 

Galata 6,7-8. 


Ez Isten törvényének kikerülhetetlen alapelve. Nagyon sok ember zavarba jön amiatt, 
hogy miután megtért Jézus Krisztushoz, még mindig problémái vannak a gyerekeivel. 
Ezeknek a problémáknak a magvait még megtérésük előtt vetették el a szülők, és amit 
vetettek, azt le is kell aratniuk. Az aratás ideje legfeljebb lerövidíthető azáltal, hogy egyre 
jobban átadjuk magunkat Jézus Krisztusnak. A démoni tevékenység gyakran egy korábbi 
vetés következménye, ezért van szükség a szellemek megkülönböztetésének ajándékára és a 
démonok kiűzésére. 

A SÁTÁN TÖRVÉNYESKEDŐ 


Az ige ezt mondja: 


se helyet ne adjatok a vádlónak. 
Efézus 4,27. 


Ha helyt adunk a gonosznak az életünkben, ő belép és elfoglalja azt a területet, 
amelyet a Szent Szellemnek kellene birtokolnia. A démoni tevékenységnek ez a leggyakoribb 
oka. Ezért kell szentségben, igazságban és feddhetetlenül járnunk Isten előtt. 


OKKULT TEVÉKENYSÉGEK 

Mint már az eddigiekben is szó volt róla, mindenféle okkult tevékenység — akár a mi 
részünkről, akár a megelőző generációk részéről — feltétlenül kaput nyit a démoni 
tevékenységeknek. 


BIRTOKUNKBAN LÉVŐ TÁRGYAK 
Ha okkult tárgyak vannak az otthonunkban, ez utálatosság Isten szemében: 


Ne vigyél be ilyen utálatos dolgot a házadba se, mert téged is kiirtanak, mint azt. 
Tartsd azért undorítónak, tartsd utálatosnak, mert ki kell azt irtani! 
5.Mózes 7,26. 


Különösen vigyázzunk a keleti eredetű tárgyakkal és fafaragásokkal, amelyeknek 
okkult vonatkozásuk van. Hasonlóképpen az okkultizmus bármilyen fajtájában való részvétel, 
a hipnózis, az ouija-táblák és az 1. függelékben felsorolt egyéb hasonló dolgok démoni erők 
belépésére adnak lehetőséget. 


ÁLTALÁNOS ELVETETTSÉG 


A szülők elutasításán kívül van egy olyan általános elvetettségérzés, ami kínozza az 
embereket. Ez gyakran előfordul a házasságok széthullásakor. Ilyenkor annak érdekében, 
hogy a másik felet visszahozzuk az Úrhoz, szükség van arra, hogy a sértett fél imádkozzon 
azért, aki a kárt okozta. Jézus azt mondta nekünk, hogy szeressük ellenségeinket, áldjuk 
azokat, akik átkoznak, és tegyünk jót azokkal, akik gyűlölnek minket. 


Én pedig (azt) mondom nektek: szeressétek ellenségeiteket, áldjátok azokat, akik 
titeket átkoznak, jót tegyetek azokkal, akik titeket gyűlölnek és imádkozzatok azokért, 
akik háborgatnak és üldöznek titeket. 

Máté 5,44. 


Amikor az, aki kárt szenvedett, áldást mond arra, aki kárt okozott neki azáltal, hogy 
elvette a férjét vagy a feleségét, hogy ő éljen vele együtt, akkor az átok megsemmisül, Isten 
szeretete kiárad erre a helyzetre, és összezavarja az ellenséges szellemeket. Amikor elhangzik 
a kérdéses személyre kimondott áldás, a kínzás szelleme, amely az illetőtől jött, és az ártatlan 
személyt kínozza, megzavarodva visszavonul, és Isten szeretetének Szelleme lép be azon a 
személyen keresztül, aki hittel imádkozott. Ezáltal ezek a szellemek, amelyek a házasság 
széttörését okozták, sokszor el is távoznak, és megtörténik a kibékülés. 


NAGY MEGRÁZKÓDTATÁS/SOKK 


Haláleset a családban, házasság felbomlása, vagy baleset gyakran kaput nyitnak a 
démonoknak. A Sátán nem tiszteli az érzéseinket, és megragad minden támadási alkalmat. 

Gyakran tapasztaltam, hogy a balesetet megelőző másodperc töredéke alatt a félelem szelleme 
belépett az illetőbe, aztán jött a sokk, majd egy egész sor démoni erő. 

A lelkigondozás során mindig bölcs dolog visszatérni minden egyes nagyobb 
megrázkódtatásra, amely az illető életében bekövetkezett, mert az démoni tevékenység 
belépési pontja lehet. Az olyan haláleseteknél, ahol az illető nemcsak átadta magát a 
bánatnak, hanem megcsókolta vagy megérintette a halott embert, a szellemek ilyen módon is 
átléphettek rá. Miután a szabadulásért imádkoztunk, általában hasznos az emlékek 


Pa ét A 


gyógyulásáért is imádkozni. 


ÁTVITEL MÁS EMBEREKBŐL 


A démonok nagyon könnyen át tudnak menni az egyik emberből a másikba, főleg a 
házasságon kívüli szexuális kapcsolat esetén. Keresztény házasságban ez nem fordulhat elő, 
ha mind a két fél teljesen átadta az életét Jézus Krisztusnak. Ha azonban az egyik fél nem 
átadott életű keresztény, akkor a másiknak ismernie kell Jézus vérének megszentelő erejét, 
hogy megmaradjon ennek védelmében az adott körülmények között is. 


DOMINÁNS SZEMÉLYISÉG 


Munkahelyen, gyülekezetben vagy hasonló helyeken egy erőszakosan uralkodó, 
domináns személyiség gyakran megfertőzi a többieket a benne lévő szellemekkel. Néha azt 
látjuk, hogy egy — munkahelyi vagy akár gyülekezeti — vezetőt majmolnak az alárendeltjei. 
Úgy öltöznek, úgy viselkednek, mint a vezető, ugyanolyan a frizurájuk, hasonló ruhákat 
viselnek stb. Ezáltal démonok mehetnek át beléjük abból az emberből, akit utánoznak. 

A szabadító szolgálatban nagyon fontos Jézus fennhatóságának ismerete, mert ha ez 
nincs meg, akkor a démonok megpróbálhatnak átlépni belénk abból a személyből, akinek 
szolgálunk. Ha mégis megtámadnak, akkor tudatában kell lennünk Jézus uralmának, és vissza 
kell őket utasítanunk. Különösen akkor fontos, hogy megőrizzük a higgadtságunkat, ha a 
másik nemhez tartozó személynek szolgálunk. 

Ilyen esetekben a szolgálat során mindig legyen velünk még egy, a másik nemhez 
tartozó személy. Férfi soha ne szolgáljon egyedül egy nőnek, és fordítva. 

Egy felnőtt nő vagy férfi is ki lehet téve a matriarchális szellem támadásának az anyja 
részéről, vagy a patriarchális szellemnek az apja részéről abban az esetben, ha az illető szülő a 
gyerek fölött egészségtelen módon uralkodik. Erre a témára később még visszatérünk. 


ÉPÜLETEKBE TÖRTÉNŐ BELÉPÉSEN KERESZTÜL 


Ha egy épületet erkölcstelen vagy gonosz tevékenységekre használtak, akkor 
előfordul, hogy azok a gyermekek — sőt, néha még felnőttek is —, akik ilyen helyre belépnek, 
anélkül hogy észrevennék, démonok támadásának az áldozatává válhatnak. Megváltozik a 
személyiségük, és szabadító szolgálatra van szükségük. 

Emlékszem egy asszonyra, aki Új-Zélandon jött hozzám imádságot kérve. Előzőleg a 
Tarawera mellett található , Eltemetett faluban" járt. Ezt a maori falut egy vulkánkitörés 
betemette, de később a régészek kiásták a hamu alól. A hölgy emlékezett arra a napra, sőt még 
az órára is, amikor ezen a falun sétált keresztül és arra, hogy ekkor hirtelen asztmás lett. 
Akkor még nem tudta, mi történt vele, de amikor együtt imádkoztunk, világos lett, hogy az 
asztma akkor támadta meg, amikor az , Eltemetett faluban" járt. Miután kiderült, hogy ez hol 
és mikor történt, azonosítani tudtuk a betegség démonát, és el is tudtuk űzni. 


RÖGESZME 


Ez a démon nagyon erős tud lenni. Személyes tapasztalatom, hogy így van. 
Emlékszem egy esetre, amikor egy emberért imádkoztunk egy nagyon hosszúra nyúlt 
szabadítás során. Végül a Szent Szellem kijelentette, hogy a rögeszme szelleme van benne, 

amihez tapadva még sok egyéb démon is jelen van. Ez a démon tizennégy éves korában 
költözött az illetőbe, amikor hajózási iskolába járt, Az egyik este alaptalanul megvádolták. A 
szobatársai ellene fordultak, és őt vádolták. Végül álomba sírta magát. Ekkor költözött bele az 
elvetettség szelleme, emyl később rögeszmévé nőtte ki magát. 

Amint a Szent Szellem ereje rám szállt és rámutattam, az illető szó szerint elkezdett 
szaltózni. A Szent Szellem megmutatta, hogy a démonok odatapadtak a férfi lábához, 
nyakához, vagy más testrészeihez, és ahogy rájuk mutattam egy bizonyos távolságból, a test 
szaltózása vagy erőszakos összerángatása közben távoztak. Ez volt az egyik legerőteljesebb 
megnyilvánulás, amelyet valaha is tapasztaltam, miközben a Szent Szellem szolgálatot 
végzett rajtam keresztül. Amint ezek a démonok távoztak, félelmetes hangokat adtak egészen 
addig, amíg el nem jutottunk a rögeszme démonáig. Végül ez is eltávozott egy hangos kiáltás 
kíséretében. 


ÁTKOK 


Az átkok erőteljes démoni tevékenységet okozhatnak, amely a családok több 
generációját is érintheti. Dr. Derek Prince-nek vannak ezen a területen rendkívül jól 
használható tanításai. Ezek szerint, az ő széleskörű tapasztalatára alapozva a következő 
körülmények utalhatnak az átkok működésére: 


1) Értelmi és érzelmi összeomlások 

2) Ismétlődő vagy krónikus betegségek (különösen olyanok, amelyeknél nincs világos 
orvosi diagnózis) 

3) Ismétlődő vetélések vagy ehhez kapcsolódó nőgyógyászati problémák 

4) Házasság felbomlása, családi elidegenedés 

5) Állandó anyagi gondok (különösen ott, ahol a bevételek egyébként elégnek tűnnek) 

6) Balesetre hajlamos emberek 


Világosan látható az Írásból, hogy az átkoknak különböző okai lehetnek. Ezek a 
következők: 


1) Származhatnak magától Istentől is. Például az 5.Mózes 27,15-26-ban tizenkét 
olyan átok szerepel, amely a Mózes törvényének megrontóira vonatkozik. Az itt említett 
átkok közül egyesek azokra vonatkoznak, akik bálványszobrokat készítenek, akik 
kevésre becsülik apjukat és anyjukat, elmozdítják felebarátaik határköveit, akik 
félrevezetik a vakot az úton, elfordítják a jövevénynek, árvának és özvegynek igazságát, 
egyes átkok azokra vonatkoznak, akik az apjuk feleségével, leánytestvérükkel, apjuk 
lányával vagy anyjuk lányával, az anyósukkal hálnak, valamilyen állattal közösülnek, 
azokra, akik titokban megtámadják felebarátjukat, akik ajándékot fogadnak el, hogy 
ártatlan ember vérét ontsák, és végül azokra, akik nem tartják meg a törvénynek minden 
igéjét. 
Az 1.Mózes 12,3-ban Isten megígéri Ábrahámnak, hogy akik őt átkozzák, átkozottak 
lesznek, és akik őt — és leszármazottait — áldják, áldottal lesznek. Ebből nyilvánvaló, hogy 


akik antiszemita beállítottságúak, ezzel Isten átkát vonják magukra. 


2) Ember is kimondhat átkot Isten nevében. 
Józsué a következőket mondta: 

Abban az időben mondta ezt az esküt Józsué: Átkozott legyen az ÚR előtt az az ember, 
aki hozzáfog, hogy fölépítse ezt a várost, Jerikót! Elsőszülöttjére rakja le az alapját, és 
legkisebb fiára állítsa föl kapuit! 
Józsué 6, 26. 
Ez az átok a következőképpen teljesült be: 


Az ő idejében építette újjá Jerikót a bételi Híél. Elsőszülött fián, Abirámon vetette meg 
annak alapját, és legkisebb fián, Szegúbon állította fel a kapuját, az ÚR szava szerint, 
amelyet megmondott Józsué, Nún fia által. 

1.Királyok 16,34. 


3) Az olyan személyek, akiknek fennhatóságuk van felettünk, szintén mondhatnak 
ránk átkot. Például így tett Jákób, amikor Lábán az ő javai között kereste a 
bálványisteneit: átkot mondott arra a személyre, aki ellopta a bálványokat (1.Mózes 
31,32). 


Jákób ezt az átkot akaratlanul is Ráhelre mondta kii, aki a következő gyermekszülésbe 
bele is halt (1.Mózes 35,16). 

Magunkra is mondhatunk átkot. 

A következő példában ez világosan látható. Jézus keresztrefeszítésekor a zsidók 
vezetői megátkozták a saját népüket. 


és válaszul az egész nép, ezt mondta: az Ő vére rajtunk, és a gyermekeinken, 
Máté 27,25. 


A SÁTÁN BEAVATKOZÁSAI 


Előfordulhatnak olyan esetek, amikor sátáni erők avatkoznak be az életünkbe. Ezek 
legyőzéséhez először ellene kell állnunk a Sátánnak, és ugyanakkor meg kell áldanunk azt, 
akitől az átok származik. 


Áldjátok az üldözőíteket, áldjátok, és ne átkozzátok, 
Róma 12,14. 


Ha az emberek bántalmaznak vagy átkoznak bennünket, ez lehet démoni tevékenység 
következményei is. Ezzel megtámadhatnak minket érzelmileg vagy szellemileg. A helyes 
viselkedés a fenti igében található. 

Találkozunk a Bibliában a Sátán hivatásos prófétái által végzett , profi" átkozással is. 
Napjainkban is jelentős ez a tevékenység, különösen a boszorkány-társaságoknál és a hasonló 
típusú sátáni tevékenységeknél. Hallottam olyan csoportokról, amelyek keresztény 
gyülekezetek munkája ellen imádkoznak és böjtölnek. Ezek a Sátánhoz vagy Luciferhez 
imádkoznak, és azért böjtölnek, hogy megtörjék ezen keresztény tevékenységek erejét. A 
Sátán néha a szolgáin keresztül megkísérel átkokat mondani Isten különböző vezető szolgáira. 

Például Bálák, a moábiták királya követeket küldött Bálámért, hogy jöjjön el és 
átkozza meg Izrael népét (4.Mózes 22,6). 

Az ilyen helyzetek megoldásának módja a könyv 17. fejezetében található. 

9. FEJEZET 
A DÉMONOK SZEMÉLYISÉGE 


VANNAK ISMERETEIK 


Éppen ott volt a zsinagógában egy tisztátalan szellemben levő ember (aki) felkiáltott, 
ezt mondta: mi közünk egymáshoz, Názáreti Jézus? Azért jöttél, hogy elpusztíts. 
Tudom, hogy ki vagy: az Isten Szentje. 

Márk 1,23-24. 


A rossz (gonosz) szellem azonban ezt felelte nekik: ,, Jézust ismerem, Pálról is tudok, 
de hát ti kik vagytok? 


ApCsel 19,15. 


A közelmúltban történt, hogy egy fiatalemberért imádkoztam. A földre esett, és 
hangok szólaltak meg belőle, amelyek ezt mondták: , Miért gyűlölsz minket?" Erre 
rámutattam arra, hogy a zsoltáríró is szent gyűlölettel gyűlölte a démonokat (Zsolt 139,22). 
Egy idő múlva beláttam, hogy így nem jutunk sehova, és szóltam az illetőnek, hogy álljon fel. 
Ekkor valaki megmondta, hogy a fiatalember nem keresztény, hanem mormon. Felismertem, 
hogy az, akivel beszélgettem, a mormonizmus Moroni-démona volt. Ezért azt mondtam a 
fiatalembernek, hogy ahhoz, hogy megszabaduljon, először meg kell térnie és oda kell mennie 
Jézus Krisztushoz. 

A következő összejövetelen előrejött ugyanez a fiatalember. Amikor odaért a 
közelembe, az arca remegett, a szeme fennakadt, és ugyanaz a hang, amely korábban beszélt 
belőle, ezt mondta: , Hát már megint találkoztunk, te lelkész?" A fiatalember barátai 
elmondták, hogy az előző összejövetelen megtért Jézus Krisztushoz és bemerítkezett, de a 
démon még mindig nem hagyta el. Amint imádkoztunk érte, a szabadulás valódi jelei 
mutatkoztak rajta. Ebből az esetből is látható, hogy a démon személy szerint felismert engem. 


VANNAK ÉRZELMEIK 


Te hiszed, hogy egy az Isten. Nemesen teszed. Az ördögi szellemek is hisznek ennyit, 
és borzadályban (rettegésben) élnek. 


Jakab 2, 19. 


Amikor emberekért imádkozom, sokszor megtörténik, hogy Jézus nevében felszólítom 
a démonokat, hogy reszkessenek, és a személy tényleg erősen reszketni kezd. A szabadító 
szolgálat során gyakran így szoktam a démonok tudomására hozni, hogy milyen hatalmat 
kaptam Jézus nevében felettük. 


VAN AKARATUK 


ekkor mondja: visszatérek ahonnét kijöttem, (elhagyott) házamba, és amikor odaérve 
üresen, kisöpörve és feldíszítve (felékesítve) találja, 
Máté 12,44. 

Volt pedig ott a hegyoldalon egy nagy legelésző disznónyáj. 
És rimánkodva kérték: küldj minket a disznókba, hogy beléjük menjünk 
és megengedte nekik, és kijöttek a tisztátalan szellemek, bementek a disznókba 
(megszállták) és a csürhe lerohant a meredekról a tengerbe, mintegy kétezren és 
belefulladtak a tengerbe. 

Márk 5,11-13. 

Sok szabadítás alkalmával találkoztam már olyan démonokkal, amelyek személy 
szerint ismertek és meg is neveztek engem. Az egyik ilyen jellemző eset az volt, amikor egy 
lányért imádkoztunk, akit egy ideje démonok gyötörtek, és akinél végül nem is sikerült teljes 
szabadulást elérni. Ez a lány egyszer kora hajnalban arra ébredt, hogy a démon hangja jól 
érthetően ezt mondja neki: , Én vagyok az a démon, akit Bill Subritzky három évvel ezelőtt 
megpróbált kiűzni. Most már el kell mennem." A démon hangja olyan ijesztően hangos volt, 
hogy a lány felhívott, hogy külön imát kérjen emiatt. A démonok azért távoztak el, mert ez a 
lány az anyja dominanciája, uralkodó befolyása alatt élt, aki nem hitt abban, hogy 
keresztényekben lehetnek démonok. Amíg ez a lány az anyjával egy fedél alatt élt, és így az 
anyja befolyása alatt állt, nem történt meg a szabadulás, de amikor az anyja elköltözött, a 
démon tudta, hogy neki is mennie kell. 

Azt tapasztaltam, hogy a szabadítási alkalmak alatt a gondolataimat teljesen Jézus 
Krisztusra kell irányítanom. Ha a gondolataim elkalandoznak, és elkezdek más dolgokon 
gondolkodni, például a nap további tennivalóin, akkor gyakran előfordul, hogy a démon 
kiszól az emberből és közli, hogy nem is kell elmennie, mert tudja, hogy van egy következő 
programom, amire oda kell érnem, vagy mert túl szétszórt vagyok ahhoz, hogy végigvigyem a 
szabadítást. 

A 15. fejezetben írom le annak a Szent Szellemmel betöltött hívőnek az esetét, akiből 
a szabadító szolgálat során a démonok kiszóltak, hogy tudják, hogy a szolgálatot végző 
személyek között vannak olyanok, akik nem igazán hiszik Isten igéjét a szívükben. 

Mindig emlékezzünk arra, hogy nagyobb az, aki bennünk van, mint aki a világban 
van: 


Ti Istenből valók vagytok, kis gyermekeim, és legyőztétek amazokat, mert nagyobb az, 
aki bennetek van, mint aki a világban (koszmoszban) van. 
1.János 4,4. 


Világos, hogy a démonok képesek arra, hogy érvényesítsék az akaratukat. Nemrég, 
amikor valakivel imádkoztam, a démon megnevezte magát: , Keysia", és hamarosan az is 
kiderült, hogy ő az ajtónálló, és ugyanakkor a , spicli", aki elárulja a többieket. Amint a Szent 
Szellem kijelentése alapján megneveztem egy-egy démont, ez a szellem megszólalt: , Igen, itt 
van, itt van". Hamarosan megállapítottam, hogy ez a démon tudja a többi démon nevét, és 
hogy ő az ajtónálló, aki ki- és beengedi a démonokat. Ennek felismerése az egész szabadulási 
folyamatot sokkal egyszerűbbé tette. 


TUDJÁK MAGUKRÓL, HOGY KICSODÁK 


És megkérdezte őt: mi a neved? és az így felelt Neki: Légió a nevem, mivelhogy sokan 
vagyunk. 
Márk 5,9. 


Ebben az esetben a démonok tudták a nevüket: Légió. Sokszor tapasztaltam, hogy a 
démonok olyan neveken nevezik meg magukat mint harag, gyűlölet, irigység, féltékenység, 
félelem. Természetesen tisztában vannak azzal, hogy ők kicsodák. 

Nemrég egy új-zélandi városban az összejövetel után szabadító szolgálatot végeztem. 
Odajött hozzám egy hölgy, aki krónikus gyomorbetegségre panaszkodott. A Szent Szellem 
világosan megmondta, hogy álljak a hölgy mögé, és parancsoljak a benne lévő démonnak, 
hogy távozzon. Abban a pillanatban, amikor ezt megtettem, egy mély férfihang felkiáltott 
benne: , Nem, nem megyek, ez az én otthonom... Nem megyek ki belőle!" 

Megkérdeztem a démont, hogy mi a neve, mire ezt felelte: , Légió a nevem!" Amint jó 
néhányan együtt imádkoztunk és hatalmat vettünk e fölött a démon fölött, az egy erős kiáltás 

kíséretében elhagyta a hölgyet, aki teljesen megszabadult. Ugyanekkor a teste is 
meggyógyult, amint a betegség szelleme elhagyta. 


SÜKETEK AZ EVANGÉLIUMRA, TELJESEN MEG VANNAK KEMÉNYEDVE 


A Szellem pedig kifejezetten mondja, hogy a késői időkben némelyek elpártolnak majd 
a hittól, s tévelyítő (félrevezető) szellemekre és démonok tanításaira fognak figyelni, 
1.Timóteus 4, 1. 


Mivel a Sátánt fogadták el uruknak és mesterüknek, képtelenek reagálni az 
evangéliumra, mert a lelkiismeretük teljesen megkeményedett. 


TUDNAK BESZÉLNI 


A démonok képesek beszélni, és erre a célra az illető személy hangját használják fel. 
Néha magas fejhangon szólnak, sikítanak, vagy hadarnak, és előfordul, hogy saját démoni 
nyelvüket használják. Ez utóbbi esetben a démonok teljesen a hatalmukba kerítik az illetőt, 
aki transzba esik. Teljesen nyilvánvaló, hogy ilyenkor nem a Szent Szellem által adott 
nyelven beszél. Szolgálatom során mindezekkel többször is találkoztam. 

Bármilyenek is a körülmények, az ilyen esetekben mindig parancsolni szoktam a 
démonnak, hogy maradjon csendben, csak úgy beszélhet, hogy én irányítom a beszélgetést. 
Nem folytatok velük hosszadalmas öncélú beszélgetéseket, bár esetenként előfordul, hogy 
érdekes dolgokat tudok meg tőlük. Mindezek ellenére veszélyes dolog démonokkal 
beszélgetni, mivel nemcsak hazudnak, hanem minden alkalmat megragadnak, hogy 
becsapjanak. 

Egy alkalommal egy lányért imádkoztam, akiben régóta erős hatalmas erők működtek. 
Bár Szent Szellemmel betöltött keresztény volt, és arra törekedett, hogy szent életet éljen, 
ennek ellenére azt tapasztaltam, hogy nehezen tudja megakadályozni, hogy a benne lévő 
démon beszéljen. A lány maga is megemlítette, hogy néha nem mer bemenni egy üzletbe, 
mert ez a hang könnyen a hatalmába kerítette és megszólalt belőle. Egy hosszabb szolgálat 
után végül is megszabadult ettől a démontól. 

A következő igerészekből kiviláglik, hogy a démonok tudnak beszélni: 


ezt mondta: mi közünk egymáshoz, Názáreti Jézus? Azért jöttél, hogy elpusztíts. 
Tudom, hogy ki vagy: az Isten Szentje. Márk 1,24. 


és nagy hangon kiabálva ezt mondta: mi dolgunk van egymással Jézus, a magasságos 
Istennek Fia? az Istenre kérlek, nehogy gyötörj engem, 
mert ezt mondta neki: menj ki tisztátalan szellem ebből az emberből. 
És megkérdezte őt: mi a neved? és az így felelt Neki: Légió a nevem, mivelhogy sokan 
vagyunk. 
És rimánkodva segítségét kérte, hogy ne zavarja el őket erről a vidékről. 
Volt pedig ott a hegyoldalon egy nagy legelésző disznónyáj. 
És rimánkodva kérték: küldj minket a disznókba, hogy beléjük menjünk 
Márk 5,7-12. 


A rossz (gonosz) szellem azonban ezt felelte nekik: ,, Jézust ismerem, Pálról is tudok, 
de hát ti kik vagytok? 

ApCsel 19, 15. 

Tehát a démonok képesek beszélni, és erre a célra annak a személynek a hangját 


használják, akiben laknak. 

10. FEJEZET 
A DÉMONOK VISELKEDÉSE 


ARRA TÖREKSZENEK, HOGY A RABSZOLGÁJUKKÁ TEGYENEK EMBEREKET 


Mert nem rabszolgaság szellemét kaptátok újra, hogy féljetek, hanem a fiúvá fogadás 
szellemét kaptátok, aki által így kiáltunk: , Abba, Atya!" 
Róma 8,15. 


Amint a démonok maguk is a Sátán leigázó uralma alatt vannak, ugyanúgy ők is arra 
törekszenek, hogy megkötözzenek bennünket félelemmel, irigységgel, féltékenységgel és 
egyéb hasonló érzelmekkel. Ugyanúgy, ahogy ők a bűn megbilincselt rabszolgái, minket is 
hasonló rabigába akarnak hajtani. 


KÍNOZNAK, GYÖTÖRNEK 


mert Isten nem gyávaság szellemét adta nékünk, hanem hatalomnak, szeretetnek és 
józanságnak szellemét. (mértékletesség, önuralom). 
2.Timóteus 1,7. 


Ha önmagunkat nem tudjuk elfogadni, az is gyötrelmet okozhat. A Sátán ilyan módon 
15 be akar csapni bennünket. 


FÉLREVEZETNEK 


A Szellem pedig kifejezetten mondja, hogy a késői időkben némelyek elpártolnak majd 
a hittől, s tévelyítő szellemekre és ördögök tanításaira fognak figyelni, 
hazug, saját lelkiismeretükben kiégett emberek képmutatásával. 

1.Timóteus 4, 1-2. 


Ezek a démonok arra törekednek, hogy elhitessék velünk, hogy Isten nem szeret és 
nem fogad el bennünket, ami ellentmond az igének: 


Tette ezt kegyelmének magasztalására, mellyel bennünket abban a Szerelmesben 
megajándékozott. 
Efézus 1,6. 


Manapság sok olyan tanítás van, amely ellentétes Isten igéjével. Könnyen átlátható, 
hogyan vezeti a sok hitető szellem a különben jó szándékú embereket egyre távolabb az 
evangélium igazságától. Az olyan tanítások, mint a Christian Science (Keresztény 
Tudomány), Amstrongizmus, mormonizmus és más hasonló tanítások nyilvánvaló 
bizonyítékai annak, hogy hitető szellemek működnek ebben a világban. 

Hasonlóképpen sok embert félrevezetnek a keleti vallások szellemei, amelyek hamis 
böjtre és a hústól való tartózkodásra biztatják az embereket, amint Pál apostol is mondja a 
fenti ige folytatásában: 


Ezek tiltani fogják a házasságot, olyan eledelektől tartózkodnak majd, melyeket Isten 
hálaadással való fogyasztásra teremtett azoknak, akik hívek és az igazság 
felismerésére eljutottak. 

1.Timóteus 4, 3. 

CSÁBÍTANAK 


Ellenkezőleg, mindenkit saját vágya kísért, mely őt húzza, csalogatja. 
Jakab I, 14. 


Meg kell itt jegyeznünk, hogy ami elcsábít minket — ha engedjük -—, az a tulajdon 
kívánságunk. Amikor gondolataink roszz irányba kalandoznak, és gonosz kívánságoknak 
adunk helyet, akkor a kéjvágy démona lehetőséget kap arra, hogy eltávolítson bennünket 
Istentől, és amint eluralkodik rajtunk, egyéb démonok is ránk szabadulhatnak. 


ŰZNEK ÉS KÉNYSZERÍTENEK. 


mert ráparancsolt a tisztátalan szellemre, hogy menjen ki az emberből, mert már sok 
ideje hatalmában tartotta, és láncokkal és béklyókkal megkötözve őrizték, de 
elszaggatta a kötelékeket, a démon pedig kikergette (hajszolta) a pusztába, 

Lukács 8,29. 


A démoni befolyás egyik legfőbb tünete az erőszakos kényszerítés. Sokan olyan 
dolgokat tesznek, amit gyűlölnek, és minden igyekezetük ellenére képtelenek bizonyos 
dolgokról leszokni. Ilyen az önkielégítés, vagy a dohányzás és az ivás szenvedélye, és az 
egyéb hasonló tisztátalan szokások. Amikor valaki kényszerítve érzi magát arra, hogy a saját 
akarata ellenére ilyen dolgokat tegyen, ez bizonyítéka lehet a démoni tevékenységnek. A 
kéjvágy különösen jó példa erre: az illető lelkiismeretének rosszallása ellenére vágyakozik 
mások teste után. Úgy tűnik, mintha valaki erőszakkal uralkodna rajta. Hasonlóképpen 
működnek a gyilkosság és az erőszak démonai is. Akik ilyen dolgokat követtek el, az 
események után azt mondják, nem értik, miért tették. Ez is lehet démoni tevékenység 
következménye. 


BESZENNYEZNEK 


A tisztáknak minden tiszta, de a fertőzötteknek és hitetleneknek semmi sem tiszta, 
ellenkezőleg, fertőzött mind az értelmük, mind a lelkiismeretük. 
Titus 1,15. 


Több rock fesztiválon is részt vettem már evangélistaként, nagy keresztény 
csoportokat vezetve. Ezeken a fesztiválokon, ahol sok tízezer ember van együtt, 
megfigyelhettük az emberi test bemocskolását. Az egyik alkalommal a jelenlevők közel 
egyharmada anyaszült meztelen volt, és sokan tetőtől talpig sárral kenték be magukat. Mások 
olyan módon mocskolták be magukat, hogy Buddha előtt borultak le, ezalatt mások anyaszült 
meztelenül feküdtek a földön, miközben egy keleti vallás papja varázsigéket mondott és arra 
biztatta a démonokat, hogy költözzenek be az emberek testébe. Amikor ez megtörtént, az 
emberek úgy röfögtek, mint a disznók. Azt állították, hogy ez a szellemi újjászületés egy 
formája. 

Egy másik rock fesztiválon tinédzserek a vécéülőkék nyílásán keresztül fejest ugrottak 
az ürülékbe, és már csaknem belefulladtak, amikor a lábuknál fogva kihúzták őket. Igen, a 
Sátán be akar minket mocskolni lényünk minden területén, és meg is teszi, mihelyt alkalma 
adódik rá. 


SÚRLÓDÁSOKAT, BÉKÉTLENSÉGET OKOZNAK AZ EMBEREK KÖZÖTT 


A démoni tevékenység egyik legfőbb jellemzője a nyugtalanság. A démonok 
harcolnak a személy belső harmóniája, lelki nyugalma és fizikai jóléte ellen. Ezért kerülnek 
veszélybe sokszor a másokhoz -— különösen a közeli hozzátartozókhoz — fűződő jó 
kapcsolataink. A démonok egyik legfontosabb ténykedése az, hogy azok között idéznek elő 

súrlódásokat, akiknek összhangban kellene lenniük. Különösen vonatkozik ez a férj-feleség 
viszonyra. Egész tevékenységük az egyetértés ellen irányul. 
Gondoljunk arra, amit Jézus mondott: 


Békességet hagyok nektek, az én békémet adom nektek, nem úgy adom nektek, amint 
a világ adja. Ne háborogjon (nyugtalankodjék) a szívetek és nehogy elcsüggedjetek, 
János 14,27. 


Hasonlóképpen utalt Jézus arra a békességre, amit a tizenkét apostol vitt magával: 


és ha méltó rá a ház, békétek rászáll, ha pedig (netán) nem méltó, békétek visszaszáll 
rátok, 
Máté 10,13. 


A békesség ellentéte a viszály és a diszharmónia. Ilyen körülmények között tud a 
Sátán a leginkább uralkodni. 

Hasonlóképpen sokszor nehezünkre esik a körülöttünk élőkkel vagy tágabb 
környezetünkkel harmóniában élni. Ez is démoni tevékenységre utalhat. 

Figyeld meg azt az embert, aki állandóan nyugtalan. Azt tapasztalod, hogy nincs 
békessége, állandóan rohan, igyekszik valahova, nem képes soha nyugodtan letelepedni. Soha 
nem tud egy pillanatnál tovább nyugodtan ülni, és természetesen kevés ideje van arra, hogy 
másokra odafigyeljen. Az ilyen embernél egyszer csak megjelenhetnek bizonyos betegségek: 
ízületi gyulladás, szívinfarktus, asztma és hasonlók. 

Bár nem állíthatjuk teljes bizonyossággal, hogy ezek az emberek minden esetben 
démoni tevékenység áldozatai, de nagyon valószínű, hogy ez a problémájuk. 


ARRA TÖREKEDNEK, HOGY LENYOMJANAK 


Mint korábban az ApCsel 10,38-ban olvastuk, Isten felkente a Názáreti Jézust Szent 
Szellemmel és hatalommal, aki szertejárt jót tévén és meggyógyítván mindeneket, akik az 
ördög hatalma (elnyomása) alatt voltak, mert az Isten volt Vele. 

Amikor valakiben démonok vannak, akkor az illető gyakran nyomasztja, lenyomja a 
körülötte lévő embereket amellett, hogy saját magán is nyomást érez. A démonok fő vágya, 
hogy másokat kontrolláljanak, irányítsanak. Néha, amikor belépünk egy épületbe, vagy együtt 
vagyunk egy személlyel, nyomasztó érzés tör ránk ebben a helyzetben. Ez a lenyomó szellem 
akar megtámadni és megkötözni minket. Ennek egy példája a saját tapasztalatom szerint a 
következő: ha van egy alkalmazottam, akit félek megkérni valamilyen feladat elvégzésére, 
akkor ennek az alkalmazottamnak egészen addig semmi hasznát nem veszem, amíg meg nem 
tér. Másként megközelítve a kérdést: a benne lévő szellem arra törekszik, hogy manipuláljon 
engem, hogy féljek ezt az embert bármivel megbízni. Amikor valaki ilyen állapotba kerül, 
akkor számomra nem sokat ér alkalmazottként, hacsak meg nem tér. Ha nem tér meg Jézus 
Krisztushoz és nem bánja meg ezt a hozzáállását, akkor természetesen nemigen lehet vele mit 
kezdeni. Ha ezt a személyt továbbra is alkalmazom, akkor a benne lévő szellem egy idő 
múlva egyre nagyobb mértékben az irányítása alá von engem, mivel félek őt bármivel is 
megbízni, amit egy alkalmazottamtól elvárhatnék. 

Ha valakivel imádkozom, sokszor előfordul, hogy nincs semmi jele a démonok 
távozásának, az illető mégis ezt mondja: , Ó, mennyivel könnyebbnek érzem magam", vagy 
, Valami nehéz dolog lement rólam". A másik dolog, amit tapasztaltunk a démonizált 
emberekért való imádkozás során, hogy néha az illető személy rendkívül nehéz lesz, mintha 
lenne benne valami nehéz dolog, ami lehúzza őt. Szinte lehetetlen az ilyen embert álló 
helyzetben tartani. A benne lévő démon arra törekszik, hogy a testét olyan nehézzé tegye, 

hogy mást ne lehessen vele tenni, csak engedni, hogy lecsússzon a földre. Ezt általában úgy 
szoktam megelőzni, hogy odaállítok köré több embert, hogy tartsák egyenes helyzetben. 
Amikor a démon kimegy az illetőből, akkor ezek az emberek érzik, hogy a személy hirtelen 
sokkal könnyebb lesz. Mindig különbséget kell tennünk aközött, amikor valakit a Szent 
Szellem , sújt a földre", vagy egy démon nyomja le, hogy ezáltal megpróbáljon elrejtőzni, 
vagy azt a látszatot kelteni, mintha a Szent Szellem ereje terítette volna le. Ez a démoni 
lenyomás tehát lehet testi és szellemi megnyilvánulás is. 


A DÉMONOK KÉTFÉLE MÓDON MŰKÖDNEK 


(1) Kívülről támadnak bennünket. 
Ebben az esetben ellen kell nekik állni: 


Vessétek hát magatokat Isten alá! Álljatok ellen a vádlónak, és az elfut tőletek. 
Jakab 4,7. 


Legyetek józanok, maradjatok ébren! Ellenfeletek, a vádló, ordító oroszlánként jár 
körül, s azt keresi, kit nyelhet el. 
Szilárd hittel álljatok neki ellen, tudván, hogy a világban élő testvéreiteken ugyanazok 
a szenvedések teljesednek be. 

1.Péter 5,8-9. 


Meg kell tanulnunk az ördögnek ellenállni. Erre akkor leszünk képesek, ha 
megismerjük Jézus Krisztust, hiszünk benne és tudatában vagyunk annak a hatalomnak, amit 
O adott nekünk. 


2) A démonok a testünkön belül is működhetnek, ebben az esetben ki kell őket 
űzni: 


Amikor pedig beesteledett, sok démontól megszállottat hoztak hozzá, szavával kiűzte a 
szellemeket és a rosszullévőket mind gyógykezelésbe vette, 
Máté 8,16. 


és kiment, hirdette az Igét a zsinagógákban az egész Galileában és a démonokat 
kihaj(j totta, 
Márk 1,39. 


Az egyik módszer, amelynél úgy találtam, hogy azonnali javulást eredményez, ha 
démonok vannak valakiben: megkérem az illetőt, hogy lélegezze be a Szent Szellemet, és 
utána erőteljesen lélegezzen ki. Ha ezt négyszer-ötször megteszi, azt fogja tapasztalni, hogy a 
démon elhagyta, mivel kiűztük azt a testéből, és a Szent Szellem betöltötte a megüresedett 
helyet. 


A DÉMONOK MŰKÖDÉSÉNEK TÜNETEI 


Hálás vagyok Dr. Derek Prince-nek a démoni tevékenység pszichológiai és testi 


jeleinek kifejtéséért. A következőkben ezt szeretném közreadni: 
(1) LELKI (PSZICHIKUS) TÜNETEK: 


a. Állandó vagy gyakran visszatérő gonosz, romboló indulatok vagy 
viselkedés, amely az illetőn saját akarata és alaptermészete ellenére uralkodik, például 

sértődés, gyűlölet, félelem, irigység, féltékenység, büszkeség, önsajnálat, izgatottság, 
nyugtalanság, türelmetlenség. 

b. , Hangulatok", megmagyarázhatatlan, hirtelen végletes hangulatváltozá- 
sok, például beszédes vidámságból hallgatag levertségbe. Tipikus példa erre, ha 
valakinél soha nem tudhatjuk, hogyan fog velünk viselkedni egy adott helyzetben. Az 
egyik pillanatban még úgy tűnik, hogy minden rendben van, de a következő percben 
váratlanul olyan módon reagál, hogy ezt képtelenek vagyunk megérteni. 

c. Különböző vallásos tévelygések vagy elkötelezettségek, például olyan 
tanítások mellett, vagy alárendeli magát olyan előírásoknak, amelyek nem biblikusak, 
természetellenes aszketizmus, a szokásos ételek elfogyasztásának megtagadása, 
mindenféle babonás előírások megtartása, a bálványimádás minden formája. 

d. Varázslók, jövendőmondók, asztrológusok, médiumok stb. látogatása. 

e. Rabságban tartó szokások. Például falánkság, alkohol, nikotin, 
szexuális erkölcstelenség és a perverzió minden formája, ellenőrizhetetlen tisztátalan 
gondolatok vagy tekintetek. 

f. Káromkodás, gúnyolódás, tisztátalan beszéd. 

g. Állandó vagy heves szembeszegülés a Szent Szellem munkájára 
vonatkozó igerészekkel. 


(2) " TESTITÜNETEK 
a. Természetellenes nyugtalanság, beszédesség, vagy motyogás. 
b. Üveges, természetellenesen kidülledő fénylő szemek vagy kancsalság. 
c. Habzó száj, bűzös lehelet. 
d. Természetellenesen heves szívdobogás, szívremegés. 
e. Visszarettenés, . menekülés a Szent Szellem erejétől, vagy 
szembeszegülés azzal. 
Sok esetben, ha a fenti szimptómák egyike önmagában előfordul, az nem jelenti 
feltétlenül démonok jelenlétét vagy tevékenységét, de ahol a tünetek közül egyszerre több is 
megfigyelhető, akkor igen nagy a valószínűsége a démonok tevékenységének. 


11. FEJEZET 
A DÉMONOK LEGFONTOSABB MŰKÖDÉSI TERÜLETEI 


VISELKEDÉSÜNKBEN, ÉRZELMEINKBENN ÉS KAPCSOLATAINKBANN 
A Biblia szerint szellem, lélek és test vagyunk: 


Maga pedig a békességnek Istene szenteljen meg titeket mindenestól, egész valótok, 
szellemetek, lelketek és testetek feddhetetlenül óőriztessék meg Urunknak, a Krisztus 
Jézusnak megjelenésére (megérkezésére). 

1.Thesszalonika 5,23. 


Ebből az igéből világosan látszik, hogy az ember szellem, lélek és test, és a Sátán 
mind a három területen egyaránt támad bennünket. 

Ami az érzelmeinket, és különösen az emberi kapcsolatainkat illeti, a Sátán ezen a 
területen 15 megpróbál megkötözni bennünket. A félelem, neheztelés, gyűlölet és lázadás 
szellemével találjuk magunkat szemben, ha hagyjuk, hogy belépjenek az életünkbe. Ez 
különösen érvényes az emberekkel való kapcsolatainkra, leginkább pedig a hozzánk közel 
álló személyekre. 

Ne felejtsük el, hogy Jézus azt mondja a Sátánról, hogy az kezdettől fogva gyilkos 
(emberölő) volt, hogy hazug és ő a hazugságok atyja. 


SZÜLŐK 


Amikor nem tiszteled a szüleidet: 


Tiszteld atyádat és anyádat — ez az első parancsolat ígérettel —, 
hogy jól legyen dolgod és hosszú életű légy a földön. 
Efézus 6,2-3. 


Isten átkot ígér annak, aki nem így cselekszik: 


Átkozott, aki gyalázza apját és anyját! Az egész nép mondja rá: Ámen! 
5.Mózes 27, 16. 


Ha nem tiszteljük szüleinket, akkor démoni erők szabadulnak ránk. 

Ha nem tiszteljük apánkat és anyánkat, akkor átokká válik az, amit Isten áldásnak 
szánt. Ennek az az eredménye, hogy sok embernek rosszul megy a sora, és megrövidül az 
élete. 


MÁS KAPCSOLATOK 


Tanácsadói és szabadító szolgálatom során általában először az érintett személy 
szüleihez és rokonaihoz való viszonyát vizsgálom meg, és csak utána foglalkozom a többi 
emberhez fűződő kapcsolatával. A szülőkkel és rokonokkal való kapcsolat az a terület, ahol a 
Sátán leginkább behatol az életünkbe, ha kapcsolataink nem állnak összhangban az igével. 

Így van ez például, ha a férj és a feleség közötti kapcsolat nem harmonikus, és a férj 
nem engedelmeskedik az igének: 


Férjek, szeressétek feleségeteket, miként a Krisztus is szerette az eklézsiát és odaadta 
magát érte, 
Efézus 5,25. 


Így a férjek is tartoznak szeretni a feleségüket, akárcsak a saját testüket. Aki a 
feleségét szereti, magát szereti. 
Efézus 5,28. 


Ezek a rossz kapcsolatok és magatartásformák gyötrelmet okozhatnak és utat 
nyithatnak a diszharmóniának. 


GYERMEKEK 

Úgy gondolom, hogy sok gyermek lett asztmás azért, mert kicsi korában elfoglalta a 
szívét a félelem. Ezt a félelmet a szülői veszekedések okozzák, amelyeket a gyermek 
meghallott, a félelem pedig egy idő után magával hozza az asztma szellemét. 


MEG NEM BOCSÁTÁS 


Magától értetődik, hogy a meg nem bocsátás a Sátán hatalmának a bástyája. S ahogy 
azt Isten kilátásba helyezte, hóhérok (azaz démonok) szabadulnak ránk, ha nem bocsátunk 
meg (Máté 18,34-35). 

Az Úri Imádságnak egyetlen olyan része van, amelyet Jézus megismétel: a 
megbocsátás. Ezt mondja a Máté evangéliumában: 


53 


Mert ha elengeditek az embereknek bűneiket (eleséseiket), égi Atyátok nektek is 


elengedi, 
de, ha netán nem engeditek el az embereknek, Atyátok sem engedi el bűneiteket 
(eleséseiteket). 


Máté 6,14-15. 
A meg nem bocsátás erőteljes behatolási lehetőséget biztosít a Sátánnak. 


AZ ELME GONDOLATAI 


Az elme szintén a lélek része. Ezen a területen a Sátánkétkedő, hitetlen, 
kompromisszumos, határozatlan és halogató gondolatokkal támad. 

Jogász hallgató koromban azt mondták nekem, hogy egyetemi tanulmányaim egyik fő 
célja, hogy önálló és független gondolkodású ember váljék belőlem. Ezek dicséretre méltó 
célok emberi szinten, de nehézségeket okozhatnak szellemi életünkben, hiszen természetes 
emberi gondolkodásmódunk ellenkezik Istennel. 


Ezért a hús (bűnös természet) észjárása ellenségeskedés Isten ellen, Isten törvényének 
ugyanis nem veti magát alá, minthogy nem is képes rá. 
Róma §,7. 


A MEGÚJÍTOTT GONDOLKODÁSMÓD 


Amíg elménket Krisztus szelleme meg nem újítja, és nem áll teljesen a Szent Szellem 
vezetése alatt, lázadó marad Isten igéjével szemben. Ennek eredményeképpen az , értelmi 
gátlás" vagy a kételkedés szelleme — amíg ki nem űzik, vagy meg nem tagadják — gyakran 
megakadályozhatja a Szent Szellem keresztséget és a nyelveken szólást. 

A Sátán minden lehetőséget megragad arra, hogy kétkedő és hitetlen gondolatokat 
tömjön a fejünkbe. Ezért mondja Isten igéje, hogy minden gondolatot foglyul kell ejtenünk 
Jézus Krisztus számára. 


továbbá minden magaslatot lerontsanak, amely Isten ismerete ellen felemelkedik, sőt 
fogollyá tesznek minden gondolatot, hogy a Krisztusnak engedelmeskedjék, 
2.Korinthus 10,5. 


TISZTÁTALAN GONDOLATOK 


A természetes gondolkodásmód jó termőtalaj a tisztátalan gondolatoknak. Amikor 
pornográf könyveket olvasunk, vagy gonosz gondolatokat engedünk be a szemünkön 
keresztül (ezt szem-kapunak is szokták nevezni), vagy a fülünkön keresztül (ez az 
úgynevezett fül-kapu), akkor ezek a szellemek uralomra törhetnek az elménkben, és 
tisztátalan szokásokat hozhatnak létre az életünkben. Ugyanígy az önkielégítés, ami talán 
ártatlan tevékenységként kezdődik, szexuális fantáziáláshoz vezet, és végül a kéjvágy démona 
teljesen megkötözi az ember gondolatait, sőt újabb démonoknak ad belépési lehetőséget. 

Az a csodálatos, hogy ha értelmünk ezen a területen támadás alatt áll, akkor is 
imádkozhatunk szellemben és szólhatunk nyelveken. A Szent Szellem segítségével ugyanis 
természetes értelmünket meghaladó módon egyenesen Istenhez szólhatunk. 


A NYELV 

A másik fontos terület a beszédünk. Sokan úgy hazudnak, hogy észre sem veszik. Egy 
újságcikkben pszichiáterek azt állítják, hogy az emberek akár kétszázszor 15 hazudhatnak egy 
nap úgy, hogy ez nem is tudatosodik bennük. A hazugság démona éppúgy üldögélhet az 
ember nyelvén, mint a tisztátalan beszéd és a káromkodás démona. Sokan észre sem veszik, 

hogy átkozódnak és káromkodnak, ugyanis a nyelvükön helyet foglaló démon automatikussá 
teszi a mindennapi beszédben gyakori mocskos szavakat. Sokszor láttam már nyelven ülő 
hazug, gyalázkodó, pletykálkodó démont eltakarodni. Ilyenkor — az illető hozzájárulásával — a 
nyelvére teszem az ujjamat vagy megkenem azt olajjal és parancsolok a démonnak, hogy 
távozzon, hiszen az illető már megtagadta a tisztátalan vagy káromkodó démont. 


SZENT SZELLEM KERESZTSÉG 


Figyelemre méltó, hogy amikor Szent Szellem keresztségért imádkozunk, néha 
találkozunk egy olyan démonnal, amely ráül az ember nyelvére és így az illető egy démonikus 
nyelven kezd el beszélni. Ez olyankor fordul elő, amikor a Sátán már annyira hozzászokott 
ahhoz, hogy az illető nyelvét káromlásra vagy hazudozásra használja, hogy egy gyalázkodó, 
hazug démont ültet a nyelvére. Amikor ez az ember megszabadul, a Szent Szellem kiűzi — a 
többiekkel együtt — ezeket a démonokat is, ha az ember átadja a nyelvét Jézus Krisztusnak. 
Amikor valaki transz állapotba kerül és mechanikusan beszél úgy, hogy nem is tudja, mit 
csinál, akkor biztos, hogy démoni nyelven szól. Ilyenkor általában azt tanácsolom, hogy 
hagyja abba a hangos beszédet, és kezdje újra egy olyan nyelven, amelyet a Szent Szellem 
adott. Végül a Szent Szellem elűzi a gonosz szellemet az illető nyelvéről. Lehetséges, hogy a 
teljes szabadulás érdekében ezt többször is meg kell ismételni. A szellemünkkel világosan 
érzékeljük, hogy a másik ember a Szent Szellem szabadságával szól-e, vagy valamilyen 
kényszer hatása alatt egy furcsa, nem Istentől való nyelven. 


SZEXUALITÁS 


Nem szabad megfeledkeznünk arról, hogy a démonok valamilyen testre vágynak, 
amelyben élhetnek. Nekik mindegy, hogy az a test egy disznóé, lóé, vagy egy emberé. Egy 
szexuális démonnak nemi szervre van szüksége, amivel tevékenykedhet. Egy hazug 
démonnak nyelvre van szüksége, amellyel hazudhat vagy gyalázkodhat. A homoszexualitás is 
démonikus. Ha egy ilyen ember komolyan megtér, megszabadulhat belőle. 


SZABADULÁS A HOMOSZEXUALITÁSBÓL 


Nemrég alkalmam volt egy olyan férfiért imádkozni, aki hét évig egy másik férfival élt 
együtt közös farmjukon. Ez az ember egy anglikán gyülekezetben jött oda hozzám. Azt 
mondta, hogy szeretne megszabadulni a homoszexualitás démonától. Komolyan megtért 
bűneiből. Amint imádkoztam érte, a földre esett, vonaglani kezdett mint egy kígyó, végig a 
templomon, és közben hangosan üvöltözött. Mikor a templom végébe ért, a homoszexualitás 
démona hirtelen elhagyta. Felállt, és teljesen szabad volt. 

Néhány évvel ezelőtt Tongán szolgáltam. Ez egy szigetcsoport a Csendes-óceán déli 
részén. A Szent Szellem a tudomány beszéde által kijelentette, hogy a közönség soraiban ül 
valaki, akinek az egyik lába jelentősen rövidebb, mint a másik. Előrehívtam. Egy fiatalember 
jött előre a hátsó sorokból. A bal lába körülbelül tíz centivel rövidebb volt, mint a jobb. A 
megjelenéséből nyilvánvaló volt, hogy homoszexuális. Amikor megkérdeztem, hogy mióta 
rövidebb a lába, azt válaszolta, hogy hét éve. Azután megkérdeztem, hány éve homoszexuális. 
Hét éve — hangzott a válasz. Azt mondtam neki, hogy ha megtagadja a homoszexualitás 
démonát, és elfogadja Jézust Megváltójának, azonnal meggyógyulhat. Igent mondott, és amint 
megtagadta a homoszexualitás démonát és elfogadta Jézust Megváltójának, rátettem a 
kezemet és a bal lába pont olyan hosszúra nyúlt, mint a másik. Tökéletesen meggyógyult. 


AIDS 


Számomra nem kétséges, hogy az AIDS mai terjedése, amely olyan sok 
homoszexuális emberrel végez, az pontosan a Róma 1,27-ben leírt büntetés: 

hasonlóképpen a férfiak is elhagyták a nővel való természetes élést és indulatuktól 
hajtva, egymás iránt gyulladtak lángra, férfiak férfiakon követtek el torz dolgokat ES 
ONMAGUKBAN KAPTÁK MEG AZT A BÉRT, MELY TÉVEDÉSUKÉRT KIJÁRT 
NEKIK. 


Figyelemreméltó, hogy ez a járvány a homoszexuálisok között és nem a leszbikusok 
között jelent meg. A Róma 1,26-ban a leszbikussá vált nőkről beszél, és itt nem található meg 
a 27. versszakban leírt, a homoszexuálisoknak járó büntetés, ami természetesen nem azt 
jelenti, hogy a leszbikusság nem bűn. 

Keresztényként szeretnünk kell a homoszexuális embereket is, de gyűlölnünk kell a 
homoszexualitás démonát. fantasztikus dolog látni, amikor ezek az emberek megszabadulnak. 
Ez természetesen csak akkor lehetséges, ha valóban meg akarnak szabadulni. 


ORÁLIS SZEX 


A szexuális perverzitás más formái 15 démonikusak. Például az orális szex különböző 
formái. Sokszor fordultak hozzám segítségért olyan nők, akiknek komoly problémáik voltak, 
és én ezt a démont láttam rajtuk. Látomásban egy férfi nemi szervet láttam a nők szája előtt. 
Amikor megkérdeztem őket, akkor kiderült, hogy részt vetek ilyen aktusban. Amikor 
megtagadták, a démon elment, és hányások közepette a betegség démona is elhagyta őket. 
Teljesen gyógyultan távoztak. 


ÖNKIELÉGÍTÉS 

Hasonlóképpen az önkielégítés is démonikussá válhat. A démoni tevékenység egyik 
jele az, hogy az ember nem képes abbahagyni, vagyis az önkielégítés kényszerré és kínzóvá 
válik. 

Abszolút helytelen, hogy keresztények is azt tanítják, hogy az önkielégítés normális 
dolog. Hiszem, hogy ez mindenképpen megszomorítja a Szent Szellemet. Sokéves szabadító 
szolgálatom során azt tapasztaltam, hogy bármennyi időt töltött valaki az önkielégítéssel, 
nagyon nehéz abbahagyni. Ami ennél is rosszabb, hogy amint megadja magát az ember az 
önkielégítés démonának, ezzel sok más démont is beenged. 

Ne feledkezzünk meg arról, hogy miután Isten megteremtette a férfit és a nőt a saját 
képmására, úgy találta, hogy minden, amit teremtet, nagyon jó volt (IMózes 1,31). 

A házasságon belül a szexualitás jó dolog, Isten tervének a része. A Sátán szeretné 
megkaparintani, kifacsarni és perverzzé tenni. 

A szexuális perverzió legaljasabb formája az állatokkal való nemi kapcsolat. Ilyenkor 
a Sátán eléri azt a célját, hogy bemocskolja az illető testét, amelyet Isten a Szent Szellem 
templomának szánt. 


SZENVEDÉLYEK 


A démoni tevékenységek következő fontos területe a szenvedély. Sokan a cigaretta, az 
alkohol vagy az evés rabjai. Időnként ezek a szenvedélyek egyszerű szokásból alakulnak ki, 
máskor viszont kisebbségi érzés vagy frusztráció az ok. Sokszor volt alkalmam embereknek a 
dohányzás szellemétől való szabadulásáért imádkozni. 

Ha valaki szívből megtér és szívből meg akar szabadulni, annak az orrára teszem a 
kezem és arra kérem, hogy lélegezzen ki és be az orrán keresztül. Rövid idő múlva a 
szabadulás jelei mutatkoznak. Meg vagyok győződve arról, hogy a dohányzás utáni vágy a 
szemen keresztül lép be az olyan emberekbe, akik másokat dohányozni látnak. Úgy tűnik, 
hogy ez a démon a szemen keresztül távozik. 

A DOHÁNYZÁS SZENVEDÉLYE 


Nemrég egy rock fesztiválon több dohányosért imádkoztam azért, hogy az üvöltő 
tömeg figyelmét megnyerjem, és amikor a démonok kezdtek megnyilvánulni, csönd lett. 
Elmondtam nekik, hogy bennük is hasonló démonok vannak. Egyre többen jöttek ki, igaz 
megbánással a szívükben, hogy elfogadják Jézust és megszabaduljanak démoni kötelékeiktől. 
Gyakran érezni lehet az éppen távozó dohányzás-démon szagát. 

Amikor megtértem, szenvedélyem volt az alkohol. Bár nem tekintetem magam 
alkoholistának, de társaságban és üzleti tárgyalások során sokat ittam. Nem tudtam lemondani 
az alkoholról. Amikor megtértem, Isten megváltoztatta a véremet, és azóta a legkisebb 
mennyiségben sem bírom az alkoholt. Elmondhatom, hogy tudom mit jelent az alkohol 
démonától megszabadulni. 

Sok olyan emberért imádkoztam már, aki mértéktelen étvágyban szenvedett, de tiszta 
szívből megbánta ezt a bűnt, megtért belőle, és meg is szabadult a falánkság szellemétől. Míg 
általában nagy hangsúlyt szokás helyezni az alkoholra és annak démonikus befolyására, úgy 
érzem, nem foglalkozunk eleget a falánksággal. A nyugati országokban sok keresztény testi 
méretei ijesztőek. A falánkság démona miatt ezek az emberek túltápláltak, és testük nem 
dicsőíti Istent a Szent Szellem templomát megillető módon. A megoldás kulcsa természetesen 
az, hogy nem a félelem szellemét kaptuk, hanem az erő, szeretet és józanság (önuralom, 
mértékletesség) szellemét: 


mert Isten nem gyávaság szellemét adta nékünk, hanem hatalomnak, szeretetnek és 
józanságnak szellemét. (mértékletesség, önuralom). 
2.Timóteus 1,7. 


Ha egy keresztény a Szent Szellem által gyakorolja az önuralmat, amelynek 
gyümölcse a mértékletesség (Galata 5,23), akkor a démoni erő szorítása lazulni fog, és újra az 
ellenőrzése alá kerül az étvágya. 

Sok szenvedélynek a frusztráció az oka. Nagyon sokan érzik frusztráltnak magukat és 
megengedik, hogy ez az érzés elhatalmasodjon rajtuk, amely azután démoni kötelékké válik. 
Úgy lehetne ezt képletesen leírni, hogy a frusztráció a gyökér, a szenvedély pedig a növény 
egyik ága. Ha a frusztráció problémáját sikerül megoldani, akkor a szenvedélytől is 
megszabadulhatunk. 

A frusztráció kialakulhat gyermekkorban is vagy később, egy rossz kapcsolat során. 
Amíg valaki nem tud igazán megbocsátani, addig nem élheti át a valódi szabadulást sem. 


BETEGSÉG 


A démoni tevékenységek következő területe a testünk. Sok allergia, szívpanasz, ízületi 
probléma, rák és egyéb betegség démonikus eredetű. Az erőtlenség szelleme fizikailag is meg 
tud nyomorítani valakit: 


és lám, volt ott egy asszony, akiben a gyengélkedés szelleme volt tizennyolc éve, és össze volt 
görbedve, és nem volt képes teljesen felegyenesedni. 
Lukács 13,11. 


Amikor Jézus megszabadította őt az erőtlenség szellemétől, az asszony fizikai állapota 
15 rendbejött. 

Egyszer szemináriumot tartottam a Szent Szellem kenetéről. Amikor kértem a Szent 
Szellemet, hogy áradjon ki a teremben, agy nő, aki az első sorban ült és szélütés 
következtében nyomorék volt, a földre esett a Szent Szellem erejétől. A kenet összetörte az 
igát, és a nő a szélütés démonától megszabadulva teljesen egészségesen állt fel. 

Hasonló módon a Fidzsi-szigeteken a $Suva katedrálisban egy férfi teljesen 
meggyógyult a Szent Szellem ereje által, és megszabadult a szélütés démonától. Sok esetben 
az allergia, asztma, szénanátha és egyéb betegségek is az erőtlenség szellemének a 
következménye. Amikor ezeket a démonokat kiűzik, azonnal bekövetkezik a gyógyulás. 


12. FEJEZET 
A SÁTÁN MŰKÖDÉSÉNEK MÓDJAI 


ERETNEKSÉGEK 


Az eretnekség általában bizonyos igazságok túlzásba vitele és szélsőséges értelmezése, 
amelynek eredménye az igaz hittől való eltérés. Valaki ráébred egy igazságra, és arra helyezi 
a fő hangsúlyt, majd addig , lovagol" rajta, míg végül elveszti az összhangot a többi 
igazsággal és Isten teljes igéjével. Annak érdekében, hogy érveit alátámassza, egyre inkább az 
igével ellentétes álláspontra helyezkedik, míg végül teljesen rossz útra téved. Az Írás 
világosan közli, hogy a hamis mérték (egyensúly) utálatos az Úr előtt: 


A hamis mérleget utálja az ÚR, de a pontos súlyt kedveli. 
Példabeszédek 11,1. 


A Timóteushoz írt levélből kiderül, hogy az utolsó időkben ez az állapot jellemző lesz: 


A Szellem pedig kifejezetten mondja, hogy a késői időkben némelyek elpártolnak majd 
a hittől, s tévelyítő szellemekre és démonok tanításaira fognak figyelni, 
hazug, saját lelkiismeretükben kiégett emberek képmutatásával. 

1.Timóteus 4, 1-2. 


JEHOVA TANÚI 


Nézzük például a , Jehova Tanúit". Egyszerűen képtelenség velük vitatkozni. Az ige 
egy részére specializálták magukat, és egyetlen olyan érvet sem hajlandók meghallgatni, ami 
ellenkezik a tanításukkal. Természetesen megírták a saját Bibliájukat. Ebben eltérnek a Szent 
Szellem által ihletett igazságoktól annak érdekében, hogy alátámasszák eretnekségüket. Ez 
már az eretnekség végső fázisa. 


MORMONOK 


Az ilyen eretnekségekhez való ragaszkodásról minden esetben kiderül, hogy e 
tanítások mögött egy-egy sátáni fejedelem áll. A mormonok között végzett szolgálatom során 
azt tapasztaltam, hogy ők bizonyos levegőbeli hatalmasságok, sátáni fejedelemségek 
szorításában vannak. Ilyenek például a Moroni és Manasseh nevű fejedelmek. 

Nemrég egy csoport érkezett hozzánk, amely azelőtt a mormon egyházhoz tartozott, de 
tagjai felismerték, hogy szabadulásra van szükségük. Amikor beléptek a lakásomba, a Szent 
Szellem kijelentette, hogy magukkal hozták a Manasseh nevű szellemet. Éreztem, hogy a szőr 
feláll a hátamon. Már odaszánt keresztények voltak, de még mindig bizonyos kötelékek 
szorításában éltek. Aztán elővettek egy, a mormon egyházban használatos fehér ruhát, hogy 
bemutassák nekem a mormon egyház szokásait. A Szent Szellem azonnal szólt, hogy ezt a 
ruhadarabot meg kell semmisíteni. A csoport tagjai bele is egyeztek, és amikor elégettük ezt a 
ruhát, Manasseh szelleme eltűnt. 

SZABADKŐMŰVESSÉG 


Nem szabad megfeledkeznünk arról, hogy a mormonizmus kapcsolatban áll a 
szabadkőművességgel. A szabadkőműves kultusz pogány isteneket imád, például Baált, 
Astarótot és a mindezek felett álló Lucifert (Sátánt). A mormonok szertartásai nagy részben 
kötődnek a szabadkőművességhez. Sok ártatlan ember kerül a mormon egyházba, mert 
mindezekről nincs tudomásuk. Nekünk továbbra is szeretnünk kell őket, és nem szabad 
ítélkeznünk felettük. Hiszem, hogy ellen kell állnunk a mormonizmus szellemének, de 
szeretnünk kell azokat, akiket ezek a kötelékek fogva tartanak. Addig kell folytatnunk az 
imádkozást a démonok ellen — akik fogva tartják ezeket az embereket —, amíg végül teljesen 
megszabadulnak. 

Csak egy út vezet az Atyaistenhez, a megfeszített Jézus Krisztuson keresztül. Jézus ezt 
mondta: , Én vagyok az út, az Igazság és az élet, senki sem mehet az Atyához, csakis 
énáltalam". 

Csak a Szent Szellem által közeledhetünk az Atyához: 


Mert mindketten egy Szellemben őrajta keresztül nyertük el, hogy az Atyához 
járulhatunk. 
Efézus 2,18. 


Amikor más utakon, vagy idegen isteneken keresztül próbálunk eljutni Istenhez, akkor 
az utánunk következő generációkra is átkokat hozunk: 


Ne legyen más istened rajtam kívül! 
Ne csinálj magadnak semmiféle istenszobrot azoknak a képmására, amik fenn az 
égben, lenn a földön, vagy a föld alatt a vízben vannak. 
Ne imádd és ne tiszteld azokat, mert én, az ÚR, a te Istened, féltőn szerető Isten 
vagyok! Megbüntetem az atyák bűnéért a fiakat is harmadik- és negyedik 
generációig, ha gyűlölnek engem. 

2.Mózes 20,3-5. 


A mi Istenünk féltékeny Isten, ezért ne imádjunk egyetlen más istent vagy bálványt 
sem. Ez ugyanis átkot hoz ránk és utódainkra. Ez az oka annak, hogy olyan sok embert 
kötöznek meg öröklött démonok. 


ÖRÖKLETES SZELLEMEK 


Gyakran megesik, hogy amikor készülök valakivel imádkozni, a Szent Szellem 
világosan jelzi, hogy az illető valamilyen öröklött gonosz szellem veszi körül, aki generációk 
során kötődött a családhoz. Néha az apán, máskor az anyán keresztül öröklődött. Ezek a 
szellemek több generációra is visszavezethetők. A Szent Szellem azt is képes megmutatni, 
hogy a szóban forgó szellem például az apán keresztül jött be, aki az anyai nagyapjától 
örökölte. A Szent Szellem nagyon pontos ezekben a kérdésekben. 

Ilyen örökletes szellem lehet például a bálványimádás, a kéjvágy, a félelem démona, 
vagy bármilyen más démon. Ahogy megkötözzük és elűzzük őket, az érintett személy 
megszabadul. 


ÉTEL 
Egyeseket a táplálkozással kapcsolatos különféle elképzelések ejtenek rabul, például 
nem esznek húst és vegetáriánusokká válnak. Erre vonatkozik a következő ige: 

A Szellem pedig kifejezetten mondja, hogy a késői időkben némelyek elpártolnak majd 
a hittól, s tévelyítő szellemekre és démonok tanításaira fognak figyelni, 
hazug, saját lelkiismeretükben kiégett emberek képmutatásával. 
Ezek tiltani fogják a házasságot, olyan eledelektől tartózkodnak majd, melyeket Isten 
hálaadással való fogyasztásra teremtett azoknak, akik hívek és az igazság 
felismerésére eljutottak. 
Mert az Isten minden teremtménye hasznos, és semmi sem elvetendő, amit 
hálaadással veszünk magunkhoz, 
mert Isten igéje és az Istennel való társalgás megszenteli. 

1.Timóteus 4,1-5. 


A korai egyház vezetői összeültek Jeruzsálemben és úgy döntöttek, hogy nem szabad 
több kötöttséggel terhelni a nem zsidó keresztényeket azon kívül, hogy tartózkodjanak a 
bálványoknak áldozott hústól, a vértől, a fúlvaholt állattól és a paráznaságtól. Nem kellett 
körülmetélkedniük sem, amint ezt a törvény megkövetelte. 


Jónak véltük ugyanis, a Szent Szellem és mi, hogy semmivel többel ne terheljünk meg 
titeket a szükségesen kívül, azon kívül, 
hogy tartózkodjatok a bálványoktól, vértől, megfulladt állatoktól és paráznaságtól. Ha 
ezektól magatokat megőfrzitek, jól lesz dolgotok. Egészséget kívánunk." 

ApCsel 15,28-29. 


Az Újszövetség egyik legcsodálatosabb része a Római levél 14. fejezete, amely 
eligazít az evés, a szombat megtartása és az ivás dolgában. Erdemes részletesen 
áttanulmányoznunk ezt a fejezetet. 


VEGETARIANIZMUS 
Meg van írva, hogy kerüljük el az ilyen vitatott kérdéseket: 


Van, aki azt hiszi, hogy mindent megehet, az erőtlen ellenben főzeléket eszik. 
Aki mindent megeszik, ne vesse meg azt, aki nem eszik meg mindent, ne ítélje el azt, 
aki megeszi, mert Isten fogadta ót magához. 

Róma 14,2-3. 


A SZOMBAT MEGTARTÁSA 


Azok számára, akik azt követelik, hogy különböztessük meg a hét egyik napját, a 
következőt mondja Isten igéje: 


Van, aki különbséget tesz nap és nap között, van, aki minden napot egyformának ítél, 
ki-ki a saját értelmében teljes legyen. 

Aki napokon jártatja az eszét, az Úrtól indítva teszi. Aki eszik, az Úrtól indítva eszik, 
hiszen hálát ad Istennek. Aki nem eszik, az Úr indítására nem eszik és hálát ad 
Istennek. 

Mert közülünk senki sem él önmagától és senki sem hal önmaga akaratából. 

Mert ha élünk is, az Úrtól van életünk, és ha meghalunk is, az Úrtól van a halálunk. 
Tehát akár élünk, akár halunk, az Úréi vagyunk. 

Mert avégre halt meg és elevenedett meg a Krisztus, hogy holtakon is, élőkön is 
uralkodjék. 

Mi jogon ítélkezel te testvéreden? Vagy éppen mi jogon veted meg testvéredet? Hiszen 
mindnyájunknak oda kell állanunk Isten ítélőszéke elé. 

Tovább tehát ne ítélgessük egymást, hanem annál a döntésnél maradjatok meg 
inkább, hogy ütközést vagy kelepcét a testvér elé nem fogtok vetni. 
Róma 14,5-10O, 13. 


Nyilvánvaló tehát, hogy nem szabad egymást megítélnünk se evés, se ünnepnap 
dolgában. Ha valaki a szombatot tartja meg , Sabbath"7-ként, jól teszi, de nincs joga 
kárhoztatni azt, aki a vasárnapot tartja. 


HAMIS PRÓFÉTÁK 
A Biblia előre figyelmeztet arra, hogy az utolsó időkben hamis próféták támadnak: 


Ámde hamis próféták is támadtak a nép között, mint ahogy köztetek is lesznek hamis 
tanítók, kik veszedelmes szakadásokat csempésznek be, kik a mi parancsolónkat, aki 
megvásárolta őket, megtagadják, ezek hirtelen veszedelmet vonnak magukra. 

2.Péter 2, 1. 


Gyermekek, utolsó az óra, s amint hallottátok, hogy Antikrisztus jön, hát most sok 
Antikrisztus támadt, innen tudjuk, hogy utolsó az óra. 
1.János 2,18. 


ál-Krisztusok és álpróféták lépnek fel, jeleket és csodákat tesznek, hogy ha lehet, még 
a választottakat is megtévesszék (félrevezessék). 
Márk 13,22. 


Közülünk mentek ki, de nem közülünk valók voltak. Hiszen ha közülünk valók lettek 
volna, velünk maradtak volna, de azért lett így, hogy láthatókká legyenek, mert nem 
mindnyájan közülünk valók. 
Nektek kenetetek van a Szenttőól, s mindannyiatoknak ismerete van. 
Nem azért írtam nektek, mert nem ismeritek az igazságot, hanem mert ismeritek azt, 
és mert egy hazugság sincs az igazságból. 
Ki a hazug, ha nem az, aki tagadja, hogy Jézus a Krisztus? Az az antikrisztus, aki 
tagadja az Atyát és a Fiút. 

1.János 2,19-22. 


Szeretteim, ne higgyetek minden szellemnek, hanem próbáljátok meg a szellemeket, 
hogy vajon Istentől valók-e, mert sok hamis próféta ment szét a világba. 
Erről ismerhetitek meg az Isten Szellemét: Istenből való minden szellem, aki vallást 
tesz a Krisztus Jézus mellett, aki húsban jött el (aki vallást tesz a Krisztus Jézusról, 
hogy húsban jött el), 
de egy szellem sem Istentől való, aki Jézus mellett nem tesz vallást. Nos, éppen ez az 
antikrisztusi szellem, akiről azt hallottátok, hogy eljó, s már a világban is van. 

1.János 4,1-3. 


HAMIS VALLÁSOK 


Sok olyan hangot lehet hallani a mai világban, amely tagadja Jézus Krisztus isteni 
mivoltát. Jézus ezt mondta: 


Jézus ezt mondta neki: Én vagyok az út és a való(igaz)ság és az élet, senki sem jut az 


Atyához csak rajtam keresztül (általam). 
János 14,6. 

Csak a megfeszített Krisztuson keresztül juthatunk el az Atyához. Hasonló módon, 
csak a Szent Szellem segítségével közeledhetünk az Atyához. 


Mert mindketten egy Szellemben őrajta keresztül nyertük el, hogy az Atyához 
járulhatunk. 
Efézus 2,18. 


A FELKENT 


Nemrég Indiában hirdettem Isten igéjét. Nagy hangsúlyt helyeztem arra, hogy Jézus a 
Messiás, a Felkent, Isten egyszülött Fia. Az ottani emberek hallottak már Jézusról, de csak 
egy prófétának vagy tanítónak tartották. 

Amint folytattam a tanítást Jézusról mint Messiásról, Isten Felkentjéről, démonok 
kezdtek megnyilvánulni és csodálatos gyógyulásokra került sor, amint az emberek hittel 
elfogadták az igazságot. 

Egy generáció bűneinek büntetését a következő nemzedékek is viselik, talán még a 
negyedik is. Következésképpen, ha őseink bizonyos démonok hatalma alatt éltek, ugyanazok 
a démonok fogják követni a leszármazottakat, beleértve bennünket is. Ezért kell nekünk 
bűnbánatot tartanunk őseink helyett, és ugyanakkor megbocsátanunk nekik, még akkor is, ha 
mi már megtértünk Jézushoz. Ezek a szellemek ugyanis hitető szellemekként fognak 
megnyilvánulni és arra törekednek majd, hogy elvegyék tőlünk azt az igazságot, hogy Jézus 
az egyedüli út, az igazság és az élet. Más utakat fognak mutatni nekünk Isten megközelítésére. 
Amíg teljesen meg nem tagadjuk őket, a befolyásuk alatt tartanak. 

Példaként említhetném a már tárgyalt szabadkőműves szellemeket. Sok olyan 
emberért is imádkoztam már, akik hindu háttérből jöttek. Ilyenkor nagyon gyakran a majom- 
isten szelleme nyilvánult meg rajtuk, annak ellenére, hogy a szívüket már átadták Jézus 
Krisztusnak. Amíg ezt a démont el nem űztük tőlük, és amíg meg nem tagadták azt, a szellem 
ragaszkodott hozzájuk. 


A HARAG DÉMONA 


Ez az a démon, amely az eretnekség démonának leleplezésekor lép működésbe. 
Érdemes megfigyelni, hogy amikor rámutatunk egy helytelen dogmára, különösen olyan 
dogmák esetében, amelyek , sértik a hívő fülét", a harag démona nyilvánul meg az 
eretnekséggel megkötözött személyben. Nem hajlandók rád figyelni, mert a bennük lakó 
hitetés démona nem akarja a teljes igazságot meghallani. 


Mert olyan idő jön, mikor az egészséges tanítást nem fogják elviselni, hanem saját 
kívánságaik szerint fognak felhalmozni maguknak tanítókat, mert viszket a fülük. 
Mert az igazságtól elfordítják fülüket, és mesékhez fordulnak. 

2.Timóteus 4,3-4. 


Úgy találom, hogy az eretnekségekkel foglalkozó emberekben a harag démonát 
gyakran kíséri a megszállottság démona. 

Az emberek szeretik hallgatni az élet szép dolgait, de kitérnek a keresztnek és 
szenvedésének útjából. A keresztény életnek vannak megpróbáltatásai és szorongattatásai is. 
Ha a keresztet követjük, ezeket nem kerülhetjük el. 


...és hangoztatták, hogy sok nyomorúságon át kell bemennünk Isten királyságába. 
ApCsel 14,22. 

A ROCKZENE 


Elég elmennünk egy rock fesztiválra, és érzékelni fogjuk az erőszak és gyűlölet 
szellemét, akik a zenén keresztül működnek. Mint ismeretes, a , Rock and Roll" kifejezés a 
szexuális élet területéről származik. A beat- és rockzene ritmusa pedig vonzza a démonokat. 
Sátán szereti a zenét, és mint emlékezetes, ő az az Isten által teremtett és felkent kérub volt, 
dobokkal és sípokkal (a King James fordításban a 13. vers vége ,, dobokat és sípokat" említ 
(a héber szó pontos jelentése nem ismert), ez a magyar fordításban nem szerepel, de 
található máshol is a zenére való utalás: az Ézsaiás könyve 14:11, ahol szintén Luciferról 
beszél az Ige (:12 Hajnal Fia — Lucifer). Ezek a zene jelképei: 


Édenben, Isten kertjében voltál, mindenféle drágakő borított: rubin, topáz és jáspis, 
krizolit, ónix és nefrit, zafír, karbunkulus és smaragd. Aranyból készültek 
oglalataid, és a rajtad levő vésetek (King James fordítása szerint ezek hangszerek) 
teremtésed napján elkészültek. 

Fölkent kerúbot (más fordítás szerint: fölkent kérub voltál adtam melléd, hogy 
oltalmazzon, Isten szent hegyén voltál, tüzes kövek közt járkáltál. 

Feddhetetlen életű voltál teremtésed napjától fogva, míg álnokság nem lett található 
benned. 

Ezékiel 28,13-15. 


Nap mint nap találkozhatunk az Antikrisztus szellemének valamilyen 
megnyilvánulásával. Ilyenek például a rockzenében használatos , háttér"-technikák. Sátán 
ilyen módon is megnyilvánul. Ha alaposan odafigyelünk, a dalok hátterében alig hallhatóan 
démonikus szavakat és kifejezéseket fedezhetünk föl, mint például , Sátán az Isten... 
gyilkosság... öngyilkosság" stb. 

Emlékszem, amikor egy anglikán templomban prédikáltam Új-Zélandon, és az 
összejövetel után szabadító szolgálatot tartottam. Előrejött egy fiatalember is, aki közölte, 
hogy ellenségeskedés van közte és a felesége között. A Szent Szellem kijelentette, hogy ez a 
fiatalember egy , Jonathan Livingstone Seagull (J. L., a Sirály)" című lemez lelkes hallgatója. 
A kijelentést a fiatalember megerősítette. Mondtam neki, hogy meg kell tagadnia ezt a zenét, 
mert démonoktól származik. Azok, akik ismerik ezt a zenét, írásban is alátámasztották, hogy 
hallották ezeket a démoni hangokat a zenén keresztül. Mikor a fiatalember megtagadta Jézus 
nevében a , Jonathan Livingstone, a Sirály"? szellemét, kezeivel csapkodni kezdett, mint 
valami szárnyakkal. Ekkor az egybegyűltek legnagyobb meglepetésére torkából a sirályéhoz 
hasonló hangok jöttek ki a démon távozása közben. Természetesen a démon távozása után a 
fiatalember házassága is rendbe jött, bár fel kellett hívnom a figyelmét arra, hogy semmisítse 
meg az összes ilyen lemezét. 

Ma a rockzenén és a keleti vallásokon keresztül sok eretnek démon akar betörni 
otthonunkba. Ennek ellen kell állnunk. Ezek szerint Sátán, mielőtt kiesett volna az Isten 
kegyelméből, zenével is foglalkozott az Isten templomában. 


A BÜSZKESÉG SZELLEME 


A zenével kapcsolatban az egyik legnagyobb veszély a büszkeség démonának 
behatolása. Nagyon figyelnünk kell arra, hogy csak Istent imádjuk, és ne a zene szellemét. 
Nagy a veszélye annak, hogy a zene szelleme -— a zene imádatának vagy a zene 
tökéletességének szelleme — tanyát üssön kórusokban. Nagyon könnyű felismerni ezt a 
szellemet. A büszkeség szelleme akkor lép akcióba, mikor a zene válik az imádat tárgyává az 
Úr helyett. 

Sok éve tapasztalom, hogy a templomi (gyülekezeti) kórus a Szent Szellem 
működésének egyik legnagyobb akadálya lehet. A kórustagok ellene állhatnak a Szent 

Szellem működésének. Ez természetesen nem minden templomi kórusra érvényes, de sok 
esetben tapasztaltam. Úgy tűnik, hogy a zenei tökéletességre való törekvés és a zene 
szellemének imádata közben elveszítjük Isten kenetét. 

Sok lemez visszafelé lejátszva olyan hangokat ad, amelyek arra biztatják a hallgatókat, 
hogy Sátánt imádják, legyenek erőszakosok, öngyilkosok stb. Normális hangerővel lejátszva a 
lemezt ezek az hangok nem hallhatók, csak a tudatalattira hatnak. Egyes rock együttesek 
híresek az általuk provokált erőszakos megnyilvánulásokról, mivel az erőszak szellemét, 
hozzák magukkal fesztiváljaikra. Vigyáznunk kell arra, hogy az általunk hallgatott zene építse 
szellemünket és az élő Isten Szellemét, nem pedig érzékeinket és érzelmeinket kavarja fel, 
nem Istentől származó vágyakat ébresztve. Néha elég megnéznünk a lemezborítót, s már 
látjuk, hogy démonimádattal van dolgunk. A rockzene gyakran kábítószer-élvezéssel jár 
együtt, ez pedig démoni befolyást eredményez. 


VETÉS ÉS ARATÁS 


Tegyük fel, hogy a szülők — az előbbiekről nem tudva — gyermekeiket világi módon 
nevelték, s így ezek a gyermekek a rockzene imádatába merültek. Akkor a szülőknek 
megtérésük után is feltétlenül bűnbánatot kell tartaniuk amiatt, hogy nem óvták meg 
gyermekeiket. Ha azután folytatják az imádkozást gyermekeikért és megkötözik ezeket a 
démonokat, akik a zene miatt még mindig otthonukban tartózkodhatnak, kérhetik Istent, hogy 
szeretetével lépjen akcióba. Így gyermekeik rajtuk keresztül megtapasztalják Isten szeretetét, 
reagálni fognak rá, és a rockzene utáni vágy fokozatosan megszűnik bennük. 

Sok szülő felismerte — miután befogadta Jézus Krisztust —, hogy ez e fajta zene 
démoni szellemiséget hordoz. Ilyenkor igen bölcsen kell cselekedniük, mert ha azonnal ki 
akarják űzni otthonukból ezt a zenét, fennáll annak a veszélye, hogy a gyermekeik 
megszöknek otthonról. Ilyen esetekben az Élő Isten Szelleméhez és az Ő bölcsességéhez kell 
folyamodnunk tanácsért. Ha a gyermekek megtapasztalják Isten szeretetét, és a démonokat 
megkötözzük, rendszerint a gyermekekben is megszűnik a rockzene utáni vágy. 

Mikor minden érintett fél igazán megtér, és hátat fordít a rockzenének, a lemezeket, 
szalagokat és minden ezzel kapcsolatos tárgyat meg kell semmisíteni, mert ezekhez is 
tapadhatnak a démonok. 


TÁNC 

Életem egyik legmeghökkentőbb esete azé az asszonyé volt, aki egy , hula"-táncot 
látott a Cook-szigetek egyikén a Csendes-óceán déli részén. Ebbe az európai ápolónőbe, 
ahogy a szexuális jelentésű táncot nézte, a kéjvágy démona költözött. Azt mondta nekünk, 
hogy ha a férje megtudja, hogy a szabadulásért imádkozunk, nagyon fel lesz háborodva. 
Hetekig próbáltunk segíteni a szabadulásban, de valahányszor úgy gondoltuk, hogy végre 
megszabadult, egy démon hangja szólalt meg belőle. Végső elkeseredésünkben hívtuk a 
férjét, és akkor derült ki, hogy a démon félrevezetett bennünket. Egy hazug hangra figyeltünk, 
ahelyett, hogy a Szent Szellemre hallgattunk volna. A férj ugyanis nagyon elkeseredett, 
amikor megtapasztalta a feleségében működő démont, és rögtön beleegyezett a szabadításba. 
Amikor imádkoztunk, fantasztikus szabadulás történt. Az asszony szájából hangzó démoni 
nyelv tartalmazott néhány Cook-szigeti szót is, és ezekből a férj világosan következtetni 
tudott arra a bizonyos táncra, amit a felesége látott. Ahogy az asszony megtagadta a démont, 
aki a tánc alatt költözött belé, az szörnyű zajjal távozott, és megszabadult. A kéjvágy szelleme 
a szemén keresztül jutott belé, miközben a táncot nézte. 

Ez is mutatja, milyen óvatosnak kell lennünk abban, hogy mit nézünk és mit 
hallgatunk. 

A SZELLEMVILÁG TILTOTT TERÜLETEI 


1. TILTOTT SZELLEMI KAPCSOLATOK 


Ha bemégy arra a földre, amelyet Istened, az ÚR ad neked, ne tanuld el azokat az 
utálatos dolgokat, amelyeket azok a népek művelnek. 
Ne legyen köztetek olyan, aki a fiát vagy leányát áldozatul elégeti, ne legyen 
varázslást űző, se jelmagyarázó, kuruzsló vagy igéző! 
Ne legyen átokmondó, se szellemidéző, se jövendőmondó, se halottaktól tudakozódó. 
Mert utálatos az ÚR előtt mindaz, aki ilyet cselekszik. Ezek miatt az utálatos dolgok 
miatt űzi ki előled ezeket is Istened, az ÚR. 
Légy feddhetetlen Istened, az ÚR előtt! 
Mert ezek a nemzetek, amelyeket elűzöl, jelmagyarázókra és varázslókra hallgatnak, 
de neked nem engedi azt meg Istened, az ÚR. 

5.Mózes 18,9—14. 


Ebből nyilvánvaló, hogy nem engedhetjük gyermekeinket démonikus ceremóniákban 
részt venni, mint pl. tűzönjárás. A Fidzsi-szigeteken és más országokban általánosan bevett 
szokás a tűzönjárás. A részvevők egy hétig készülnek erre, és démoni erőknek adják át 
testüket pl. hipnózis által. (A hipnózis a démoni tevékenység egyik területe. Ha ilyenfajta 
gyógyításban részesültünk, teljesen meg kell azt tagadnunk.) 

Körülbelül egyhetes gyakorlás után a résztvevők képesek izzó köveken sétálni, anélkül, hogy 
a lábuknak valami baja esne. Ezek a sátáni csodák sok ezer nézőt vonzanak, akik nagy 
veszélyben vannak, mert a szemükön keresztül démonok mehetnek beléjük. 

Ezek a démonikus ceremóniák a hinduizmusban gyökereznek. Ismertek voltak az 
ószövetségi Izráelt körülvevő pogány népek körében is, és Isten megtiltotta népének, hogy 
ezekkel kapcsolatba lépjenek. 

Ilyen ceremóniák során sok szülőt láttam, aki arra biztatta gyermekét, hogy fogadja be 
a tűzön járók démonait. Ezek a démonok akkor válnak nyilvánvalóvá, amikor a gyerekek 
nagyobbak lesznek. Nemrég Indiában láttam olyan embereket, akik arcukon keresztüldöfött 
nyíllal és a torkukon keresztülszürt vaspálcával járkáltak. Ezeket a csodákat démoni erők 
segítségével vitték véghez, anélkül, hogy ez bármilyen betegséget, kárt okozott volna nekik. 


ISTENTŐL JÖVŐ ÁTKOK 


Az is világos az Írásból, hogy aki boszorkánysággal, jövendőmondással, 
jelmagyarázással, igézéssel vagy  varázslással foglalkozik, Isten átka alá kerül. 
Hasonlóképpen, a spiritiszták vagy halottlátók is utálatosságot cselekszenek az Úr szemében. 
Tudjuk, hogy egy halottal lehetetlen kapcsolatba lépni; csak egy démonnal lehet ilyenkor 
beszélgetni. Sokakat csapdába ejt és félrevezet a spiritizmus; hogy a szellemek mi mindent 
tudnak az elhunytról. Tudnunk kell, hogy aki nem szánta életét teljesen Jézus Krisztusnak, 
egész életén át követhetik a démonok. Így természetesen ezek tudhatják ennek az embereknek 
a címét, ismerhetik kedvenc ruháit és más személyes jellemzőit. Ha valaki elmegy egy 
spiritisztához, a médium előhívja azt a démont, aki a halott ismerősének vallja magát. Ez a 
démon azután több személyes, sőt intim dolgot is elmondhat az elhunytról, mivel egész 
életében követte őt. 


A HALOTTAKKAL VALÓ KAPCSOLATTEREMTÉS TILOS 


Előfordult, hogy a gyógyító-szabadító szolgálatot végző testvért igazságtalanul 
megvádolták azzal, hogy halottak szellemeivel létesít kapcsolatot, pedig a szolgálat során 
valódi gyógyulások történtek. 

Zavar támadt azzal a kérdéssel kapcsolatban, hogy most milyen szellemekkel is 
foglalkozik a szolgáló testvér. Nem halottak szelleméről van szó, hanem olyan úgynevezett 
familiáris (örökletes) szellemekről, akik generációk során kísérik az embereket. Ez az Ige 
teljesen világos: 


És amennyire igaz, hogy az embereknek ki van szabva, hogy egyszer meghaljanak, 
azután pedig az ítélet jön, 
Zsidók 9,27. 


JÖVENDŐMONDÁS 


A jövendőmondás démona a jóslás által működik. A horoszkópolvasás és az ehhez 
hasonlók az ige szerint tiltott területek. Ide tartoznak a jövendőmondás egyéb fajtái is: a 
természetfölötti érzékelés, telepátia és a jövendőmondás hasonló formái. Ezek mind más-más 
démonok által működnek. 

Figyeljük meg az Igét: 


Állj elő varázsigéiddel és sok varázslásoddal, amellyel ifjúságod óta vesződtél, hátha 
segíthetsz magadon, hátha elriasztod a bajt! 
Agyonfárasztod magad tervezgetésekkel. Álljanak elő, és segítsenek meg, akik az 
eget vizsgálják, a csillagokat nézik, és újhold napján előre megmondják, mi történik 
veled. 

Ézsaiás 47,12—-13. 


BOSZORKÁNYSÁG 


Hasonlóképpen a boszorkányság esetében is varázslás, átkok, valamint hipnotikus 
szellemek működnek. Sok boszorkánygyülekezet található a világon, melyek célja a 
keresztények és mások megátkozása. Még a saját városomban, Aucklandban (Új-Zéland) is 
találkoztam keresztényekkel, akik attól betegedtek meg, hogy megátkozták őket. Mikor 
felismertük a baj forrását, és megkötöztük ezeket a szellemeket, megszabadultak és 
meggyógyultak. 

Az Írás világosan mondja, hogy távol kell tartanunk magunkat a boszorkányságtól, 
jövendőmondástól, spiritizmustól, varázslástól és a horoszkópoktól. A bűbájosság szintén 
tilos. Mostanában egyre több ilyen okkult irányzat működik világszerte azzal a céllal, hogy ha 
lehet, még a keresztényeket is félrevezesse. 

Olyan emberekről olvasunk, hallunk, akik kanalakat hajlítanak meg gondolataik 
segítségével, indiai mágusokról, akiknek rengeteg követőjük van, és hatalmas csodákra 
képesek. Egy barátom látott egy ilyen csodatévőt, aki szeme láttára a homokból pénz 
varázsolt. 


VARÁZSLÁS 


A varázslás szelleme bűbájosságon, zenén, táncon és kábítószereken keresztül is 
működik. A Biblia szerint a varázslással Isten súlyos átkát hozhatjuk magunkra. Nézzünk 
egypár példát a Bibliából: 


Egy Simon nevű férfi már korábban ott tartózkodott a városban, s mint mágus, 
varázslást folytatott, annyira, hogy a szamáriai nemzet magán kívül volt a 
csodálattól. Simon magát valami nagynak mondotta, s kicsinytól nagyig mindenki 
ráfigyelt, azt mondva róla, hogy ő az Istennek úgynevezett Nagy hatalma. 
Ráfigyeltek, mert már meglehetős ideje magukon kívül voltak varázslásai miatt 
ApCsel 8,9-1 1. 

Simon, a mágus tehát elámította őket varázslással, és amikor meglátta a Szent Szellem 
erejét, meg akarta vásárolni. Péter válasza a 23. versben található: 


Mert úgy látom, hogy keserű epébe és a hamisság bilincsébe jutottál bele. 
ApCsel 8,23. 


PÁL ÉS ELIMÁS 


Itt megint egy varázslásról van szó: 


Mikor az egész sziget bejárása után Páfuszba érkeztek, egy emberre bukkantak ott, 
aki mágus, hamis próféta volt s neve Bárjézu volt. 
Ez a férfi egy mély belátású férfiúnak Szergiusz Paulusz helytartónak udvarában 
tartózkodott, ki Barnabást és Sault magához hívatta és azon volt, hogy Isten igéjét 
hallgathassa. 
Elimász, a mágus azonban ellenállt nekik — így értelmezik tudniillik a nevét —, és 
igyekezett a helytartót a hittól elfordítani. 
Saul erre, aki Pál is, Szent Szellemmel megtelve, rászögezte szemét 
és így szólt: , Óh, te mindenfajta ármánnyal és minden könnyelműséggel megtöltött 
ember, a vádlónak fia, mindenféle igazságosságnak ellensége, nem hagyod abba, 
hogy az Úr egyenes útjait elforgasd? 
Lásd, most rád súlyosodik az Úr keze: Vak leszel, és egy ideig nem látod a napot." 
Azonnal köd és sötétség borult reá és keringve vezetőket keresett. 
Ekkor a helytartó, mert látta, hogy mi történt, hitt, megdöbbentette őt az Úrnak 
tanítása. 

ApCsel 13,6—12. 


A GALÁCIABELIEK 
Pál apostolnak meg kellett feddenie a galáciabelieket, mert tévelygésbe estek: 


Óh, értelmetlen galaták, ki igézett meg éppen titeket, akiknek szeme elé úgy 
rajzolódott előzóleg a Krisztus Jézus, mint megfeszített. 
Galata 3, 1. 


De most, hogy Istent megismertétek, helyesebben, hogy Isten megismert titeket, hogy 
fordulhattok ismét az erőtlen és szegényes elemekhez? Hogy akarhatjátok ugyanazt 
újra kezdeni? Ismét az elemek rabszolgái akartok lenni? 
Napokra, hónapokra, időpontokra és évekre figyeltek. Féltelek titeket! 
Csak nem volt hiábavaló az értetek való fáradozásom? 

Galata 4,9-1 1. 


Az ördögi tudományokkal (varázslás, boszorkányság stb.) kapcsolatos utolsó Igék a 
Jelenések könyvében találhatók: 


Az emberek többi része, azok, akik nem haltak meg e csapásokban, nem tért új 
felismerésre, hogy kezük munkáit elhagyták volna, hogy ne borultak volna le az 
ördögök előtt, arany, ezüst, érc, kő és fabálványok előtt, melyek sem látni, sem 
hallani, sem járni nem képesek. 
Nem tértek — új felismerésre, — hogy  gyilkosságaikat, varázslásaikat, 
paráználkodásaikat és tolvajlásaikat elhagyták volna. 

Jelenések 9,20-21. 

De a gyávák, hitetlenek, megutáltak, gyilkosok, paráznák, varázslók, bálványimádók 
és az összes hazugok részüket a tűzzel és kénkövel égő mocsárban lelik majd, mely a 
második halál. 

Jelenések 21,8. 


mécsnek fénye nem fénylik többé benned, vőlegénynek és menyasszonynak a szavát 
nem hallják többé benned. Mert kalmáraid voltak a föld nagyjai, varázslásod té- 
velyítette el mind a nemzeteket, 

Jelenések 18,23. 


Rendkívül fontos, hogy tagadjuk meg és számoljuk fel az összes ilyen tiltott 
kapcsolatunkat. Ez efézusiak, miután megtértek, elégették az összes mágiával foglalkozó 
könyvüket. 


Ezt azután megtudta minden zsidó és hellén, aki Efézusban lakott, és félelem szállta 
meg mindnyájukat és magasztalták az Úrnak, Jézusnak nevét. 
Azok közül, akik hívókké lettek, sokan eljöttek, vallomást tettek és számot adtak 
cselekedeteikről. 
Azok közül, akik varázslásokkal foglalkoztak, tekintélyes számú ember összehordta a 
könyveket, és mindenkinek szeme láttára elégette. Megszámolták értéküket s azt 
ötvenezer ezüstpénznek találták. 

ApCsel 19,17-19. 


KABALÁK ÉS BÁLVÁNYOK OTTHONUNKBAN 


Különösen fontos, hogy otthonunkból eltávolítsunk minden szerencsetárgyat, kabalát, 
Buddha-szobrocskát és mindent, ami a boszorkánysággal kapcsolatos. Sok ember 
megszabadult már ilyen módon a depressziótól és más démonoktól. 

Az írás nagyon világos e tekintetben: 


Isteneik szobrait égessétek el! Ne kívánd meg a rajtuk levő ezüstöt vagy aranyat sem, 
ne vedd el magadnak, mert tőrbe esel általuk. Utálatos ez Istened, az ÚR előtt. 
Ne vigyél be ilyen utálatos dolgot a házadba se, mert téged is kiirtanak, mint azt. 
Tartsd azért undorítónak, tartsd utálatosnak, mert ki kell azt irtani! 

5.Mózes 7,25—26. 


Pontosan ez történt Efézusban, a már idézett Igében (ApCsel 19,17-—19). A könyv 
végén található egy lista a varázslás és boszorkányság modern fajtáiról. Olvasd át, és tagadd 
meg egyenként azokat, amikkel kapcsolatod volt. 


JOGA 

Sokan nem értik, hogy mi a baj a harci művészetekkel vagy az akupunktúrával vagy a 
jógázással. Mindig meg kell vizsgálnunk a mögöttük lévő FILOZÓFIÁT. A jóga esetében pl. 
azt gondolhatnánk, hogy a gyakorlatok ártatlanok, sok jógagyakorlatot azonban démonistenek 
imádatát szolgáló pozitúrában végeznek. Így a jógázás mögött ott van az imádás okkult eleme, 
és ha jógázunk, arra invitáljuk ezeket a szellemeket, hogy kapcsolódjanak hozzánk. 


AKUPUNKTÚRA 


Ilyen az akupunktúra is. Huang Ti császár a csillagok tanulmányozása során arra a 
következtetésre jutott, hogy harmónia és egyensúly van a világegyetemben. Igen jelentős az 
asztrológia szerepe az akupunktúra egész elméletében. Egy, úgynevezett Chi energiát vagy 

életerőt, mely születéskor behatol az emberbe, a halálkor pedig elhagyja. Ez két rendszeren 
keresztül folyik, név szerint a Yang — a férfi lényeg, ami a napot jelképezi — és a női lényeg a 
Yin, amely a holdat jelképezi. 

Ezen elképzelés szerint a Yang és Yin egy meridiánoknak nevezett vezetékrendszeren 
folyik, időnként a bőr alatt és körbe a testen 14 fő vonallal, melyeket 15 huo vezeték és 47 
almeridián köt össze, 365 helyen érvén közel a bőrhöz. 

Nem nehéz kitalálni, hogy e mögött a nap, hold és az év napjainak filozófiája áll. 

Meg vagyok győződve arról, hogy pszichikai erők működnek az akupunktúra 
gyakorlata mögött, és még a legenyhébb formái is szellemi elnyomást hozhatnak. Lehet, hogy 
fizikai gyógyulásra kerül sor, mint gyakran az okkult tevékenységek során, a gyógyulással 
azonban együtt jár a szellemi megterheltség.. 


HARCMŰVÉSZETEK 


A karate, kung-fu, judo és az ehhez hasonló sportok esetében is azt tapasztaltam, hogy 
akik ilyenekkel foglalkoztak, azokba az erőszak és a harag szelleme költözött, akik 
szélsőséges módon nyilvánultak meg, amikor az illetők szabadulásáért imádkoztunk. Mindig 
figyelnünk kell a gyakorlat mögött húzódó filozófiára. Ennek alapos tanulmányozása után 
könnyen eldöntheted, hogy Isten Igéjén alapszik-e, vagy a pokol mélységéből származik. 


Nem is csoda. Hiszen még maga a sátán is a világosság angyalának képére változik 
át. 
2.Korinthus 11,14. 


ÍRISZDIAGNOSZTIKA 

Egy másik egyre ismertebb gyakorlat az íriszdiagnózis (szivárványhártya 
alakjának/elváltozásának diagnózisa). Ez egy asztrológiából származó kínai gyógymódra 
vezethető vissza. A kínaiak körülbelül 3000 évvel ezelőtt öt koncentrikus zónára osztották a 
szemet, és ezekben a zónákban végbemenő változásokat vizsgálták. Később 12 mezőre 
osztották ezeket a zodiák — azaz a bak, bika, ikrek, rák, oroszlán, szűz, mérleg, skorpió, 
nyilas, kos vízöntő és halak — asztrológiai jeleinek megfelelően. Teljesen világos, hogy az 
íriszdiagnózis okkult alapokra épül, és ezért a keresztények számára messzire elkerülendő. 
Bár gyógyulást eredményezhet, mint ahogy már korábban említettem, nagyon valószínű, hogy 
szellemi elnyomást okoz, ami még rosszabb állapot, mint a beavatkozással meggyógyult 
látható fizikai betegség. 


13. FEJEZET 


SZABADULÁS ALATTI ESEMÉNYEK 


Tapasztaltuk, hogy a szabadító szolgálat során gyakran fordulnak elő a démonok 
különböző megnyilvánulásai. Néha megesik az is, hogy nincs semmilyen megnyilvánulás, a 
gonosz szellem csendben megy ki. Az ilyen esetekben hittel kell elfogadnunk azt, hogy a 
szabadulás valóban megtörtént. Ne legyünk csalódottak, hogy a szabadulásnak nincs 
semmilyen fizikai jele, mert gyakran előfordul, hogy a szellemek hang nélkül távoznak. 
Ugyanakkor mindig meg kell bizonyosodnunk szellemben, hogy valóban eltávoztak. Ha ez 
nincs így, a démonok könnyen becsaphatnak. 

Sokszor teljesen egyértelmű jelei vannak a démonok távozásának. Ezt megerősíti a 
Biblia is az Apostolok cselekedeteiben: 

Sokakból, akikben tisztátalan szellemek voltak, azok hangos kiáltással mentek ki, 
sok szélütött és sánta meggyógyult. 
ApCsel 8,7. 


A megnyilvánulások következő fajtáival találkoztam: sziszegés, köhögés, sikítás, 
köpés, böfögés, ordítás, hányás, zokogás, remegés, erőszakos rángatódzás, rossz szagok. 


UGATÁS 


Előfordul, hogy egyesek szabadulás közben négykézlábra ereszkedve úgy ugatnak, 
mint a kutyák. Egyszer egy ilyen eset történt az otthonunkban. A házvezetőnő — miután 
végigszaladt az egész házon — benyitott hozzánk, s nálunk kereste azt a kutyát, amelyről azt 
hitte, hogy a házunkban van. Az ilyen ugatás ennyire élethű lehet. Néha az illető többször 
erőteljesen megrázza a fejét, mintha , nem"-et mutatna. Egy másik alkalommal egy fiú, aki a 
templom padlóján feküdt, úgy ugatott, mint ahogy a kutyák szoktak a holdra vonítani. Miután 
a démon elhagyta és teljesen megszabadult, visszaváltozott azzá a személlyé, akivé Isten 
teremtette. Találkoztam olyan esettel is, amikor egy ember a gyülekezetünkben a szabadító 
szolgálat során négykézláb szaladva és vicsorogva közeledett az oltárt elválasztó korlát felé. 
A helyettesem utána azt mondta, nem tudja, mi lett volna, ha ezt a korlátot nem építették 
volna olyan erősre. Ebben az esetben csupán annyit tettem, hogy Jézus nevében ellenálltam a 
démonnak, és az illető személy erre megállt a korlátnál. Máskor egy oroszlán-szellem távozik 
az ugatással. 


CSÚSZKÁLÁS A FÖLDÖN 


Sok esetben láttam, hogy valaki csúszni-mászni kezdett a földön, mint egy kígyó. 
Eközben olyan gyorsasággal mozgatta a fejét vagy a testét, hogy az ember szeme képtelen 
volt követni. Néhány évvel ezelőtt, amikor a Suva-katedrálisban Jézus nevében hatalmat 
vettem a Digra nevű Isten szellemén, sok jelen levő indiai leesett a földre és elkezdtek 
csúszkálni a padokon és azok alatt, mint a kígyók, közben borzalmas ordító és böfögő 
hangokat adtak. 

Az emberek felett hatalmat vevő démonok néha úgy nyilvánulnak meg, hogy a hanyatt 
fekvő emberek hátrafelé kezdenek kúszni; ugyanakkor egész testük gyorsan, erőszakosan 
rángatózik jobbra-balra. 


TETSZHALÁL 


Más esetekben előfordul, hogy az illető személy fekve marad, mintha meghalt volna. 
Egy ilyen eset megtalálható az Írásban is: 


erre az felordított és sokszor összerángatta és kiment belőle és a fiú olyan lett, mint 
egy halott, úgyhogy sokan azt mondták, hogy meghalt. 
Jézus azonban megfogta a kezét, életre keltette őt és az talpra állt 

Márk 9,26—27. 


Ilyenkor megfogom az illető kezét, és szólok neki, hogy Jézus nevében keljen fel, 
ugyanakkor megdorgálom a halál szellemét, amely erőt vett rajta és ezt az állapotot okozta. 


A SZEMEKBEN MEGJELENŐ DÉMONOK 


Előfordul, hogy amikor a szabadító szolgálat során belenézünk a szabadulni vágyó 
szemébe, meglátjuk benne a démon apró , disznószemeit". Amikor a démon észreveszi, hogy 
nézed, az illető szeme szorosan lezárul, megakadályozva, hogy megláthasd a démont. Ilyen 

esetekben gyakran felhúzom az illető szemhéját, és a szemébe nézve megparancsolom a 
démonnak, hogy jöjjön ki. 

Amikor olyan szellemekkel állunk szemben a szabadító szolgálat során, akik korábban 
állatokban voltak, és most emberekbe költöztek, gyakran tapasztaljuk, hogy a démon felveszi 
az illető személy nevét. Ha mondjuk egy János nevű embernek szolgálsz, könnyen 
szembetalálkozhatsz egy másik Jánossal is. A démon átveszi az igazi János személyiségét, 
sok esetben még a hangját is, így időről időre meg kell bizonyosodnod róla, hogy a megfelelő 
Jánossal beszélsz-e. Ahogy a megtérés és a szabadulás megtörténik, a hamis személyiség (a 
démon) eltávozik. 


KÜLÖNFÉLE EGYÉB MEGNYILVÁNULÁSOK 

Tudjuk, hogy a Sátán gyakran veszi fel egy kígyó formáját, és így nem ritka, hogy 
sziszegő hangot hallunk a szabadulást kereső személy szájából, amikor a démon kezd 
eltávozni belőle. Egy alkalommal előfordult az is, hogy valakinek az ujjaiból hallottam 
sziszegni a démont. 

Gyakran tapasztaltam, hogy a démonok a nyálban laknak. Ilyenkor a Szent Szellem 
arra biztat, hogy az emberek köpjék ki. 

Másik ilyen megnyilvánulás, amikor az illető nyelve úgy jár ki-be, mint egy kígyóé. 
Néha a nyelv hosszan kilóg a szájból. A szexuális tisztátalanság démonai esetében egészen 
általánosan jellemző, hogy fehér hab jön ki az illető száján, néha egészen nagy mennyiségben, 
vödörszámra. Ez a hab nem maga a démon, hanem az a , fészek", amiben a démonok éltek. 

A félelem démonai zokognak vagy suttognak, a hazugság és gyűlölet szellemei pedig 
ordítanak. A dohányzás démona általában köhögéssel vagy ziháló lihegéssel távozik. A 
démonok gyakran használják a személy hangját, és ilyenkor egészen világosan hallható, hogy 
az illető hangja megváltozik. Gyakran magas, vékony lesz ez a hangja, de mindig jól 
megkülönböztethető a saját hangjától. 

A démonok néha megmondják a nevüket. Általában, amikor ezt megparancsolom 
nekik, olyan neveken nevezik magukat, mint gyűlölet, keserűség, irigység, féltékenység, 
félelem, öngyilkosság, házasságtörés, boszorkányság, csúfolódás, káromlás, perverzió, 
skizofrénia és halál. 

Az erőszak szelleme néha természetfeletti erővel nyilvánul meg az illető személynél. 
Előfordul, hogy az ujjak kitekerednek, és kellemetlen bizsergő érzés kíséri a szabadulást. Az 
önkielégítés démonánál gyakran jelentkezik az ujjak spontán mozgása. Előfordul az is, hogy 
vér jön ki szabaduló személy szájából, ahogy a démonok távozásukkor felsebzik a testet. 

Sok esetben, amikor a démonok eltávoznak, jelentkezik egy egészen kellemetlen, 
erősen kénes lehelet. Ez éppen az ellentéte a Szent Szellem kedves illatának, ami gyakran 
megnyilvánul, amikor dicsérjük az Istent. 

Személyes tapasztalatom szerint, amikor egy lenyomó, elnyomó szellem eltávozik, 
nem ad ki semmilyen különleges hangot, viszont ilyenkor az illető szinte törvényszerűen 
megkönnyebbülést érez. Gyakran ki is mondják: , Könnyebbnek érzem magam, valami 
eltávozott belőlem (vagy rólam)." 


DÉMONOK NEVEI 


Néha egy hosszabb szabadulás során a Szent Szellem sorban megmutatja a démonok 
neveit. Gyakran csoportokba verődve vannak jelen, és ugyanaz a démon több csoportban is 
előfordulhat. — Például a  ,keserűség?" csoportjában találkozhatunk a gyűlölettel, 
engesztelhetetlenséggel, haraggal, gyengeséggel, hamis névvel és az erőszakkal. Ugyanakkor 
előfordulhat, hogy egy másik csoportban, aminek a , viszálykodás" a vezetője, szintén 
megtaláljuk a keserűséget, engesztelhetetlenséget, gyűlöletet és a neheztelést. 


71 


GÚNYOLÓDÁS, CSÚFOLÓDÁS 

Előfordul, hogy a démonok nyíltan kigúnyolnak. Ilyenkor tisztán lehet látni, hogy a 
szabadulást kereső személy arca eltorzul, amint a csúfolódó szellem kiül rá. Itt az a teendő, 
hogy hatalmat veszünk e fölött a szellem fölött, de fontos az is, hogy az illető személy 
valóban együttműködjön velünk a szabadulásban, hogy igazi bűnbánatra és megtérésre 
épüljön a szabadító szolgálat. Amikor együttműködésről beszélek, akkor olyan esetekre 
utalok, ahol az illető képes érzékelni a körülötte zajló dolgokat, és birtokában van természetes 
képességeinek. Olyan esetekben, mint például egy agysérülés vagy más hasonló körülmény, 
nem számíthatunk az illető együttműködésére, ilyenkor a szabadulás és gyógyulás együttes 
megtapasztalásához a Szent Szellem szuverén beavatkozására van szükség a saját hitbeli 
lépésünkkel együtt. Ilyenkor megparancsoljuk a démonoknak, hogy távozzanak, és csak 

azután imádkozhatunk az illető személy teljes gyógyulásáért és szabadulásáért. 
ÁSÍTÁS 

A démonok távozásának egy másik gyakori kísérőjelensége az ásítás. Néha bizonyos 
démonok hatására az emberek összejöveteleken elalszanak, különösen olyankor, amikor az 


evangéliumot hirdetik. Néha az ásítás sóhajtással jár együtt, anogy a démonok elhagyják az 
illetőt. 


BÜSZKESÉG 


A büszkeség szelleme abban mutatkozhat meg, hogy az adott személy állás vagy ülés 
közben erősen kihúzza magát, és a karjait a mellkasa előtt összefonja. Ez a megnyilvánulás 
gyakran kíséri azt a szellemet is, amely , önhittség"-nek (beképzeltség) nevezi magát. 


FÉLELEM ÉS FESZÜLTSÉG 
A félelem és feszültség szellemei hát-, fej- vagy nyakfájást okozhatnak. 


A SZENT SZELLEM HATALMA ALATTI ELESÉS HAMIS UTÁNZATA 


Néha a démonok jelenléte abban nyilvánul meg, hogy a személyt természetellenesen 
nehézzé teszik, és ezzel azt okozzák, hogy az illető a földre esik. Ezt nagyon könnyű 
összetéveszteni a Szent Szellem ereje alatt történő eleséssel vagy a Szent Szellemben való 
, megpihenéssel", ahogy néha nevezik. Ha ilyen jellegű kétség merül fel, meg kell kérni az 
illetőt, hogy álljon fel. Ennél a pontnál világosan meg lehet különböztetni, hogy az illető a 
Szent Szellem erejétől esett el, vagy pedig egy démon tartja a lenyomó ereje alatt, ugyanis 
ilyenkor az illető borzasztóan súlyosnak érzi a testét. Ez éppen ellentétes azzal, amikor a 
Szent Szellem erejétől , dől el" az ember, mert ilyenkor általában egy könnyű, könnyed 
állapot tapasztalható, az ember szinte úgy libben a padlóra, mint egy tollpihe. 

Mindig tartsuk emlékezetünkben, hogy a démonok rendkívül ravaszak, és el akarnak 
előlünk bújni. Minden lehetséges módot megragadnak arra, hogy elrejtőzzenek, az emberek 
földre döntését is beleértve. 


14. FEJEZET 
DOMINANCIA ÉS MATRIARCHÁLIS SZELLEMEK 


Ez bizony lehet a boszorkányság egyik fajtája, függetlenül attól, hogy anglikán 
boszorkányokról, pünkösdi  boszorkányokról, presbiteriánus  boszorkányokról vagy 
akármilyen felekezetűről van szó. Hogyha mi, felnőttek arra törekszünk, hogy — az Írás 

elveivel ellentétes módon — kontroll, dominancia alatt tartsuk gyermekeinket és uralkodjunk 
rajtuk, akkor ezzel annak a veszélynek tesszük ki magunkat, hogy a boszorkányság, varázslás 
szelleme működhet rajtuk keresztül. Hiszem, hogy fontos erre a dologra odafigyelnünk, 
különösen azoknak, akik valamilyen hatalmi pozícióban vannak, akár mint munkaadó, akár 
mint pásztor vagy szülő. Ha van bennünk egy ilyen erős vagy más néven domináns szellem, 
akkor ez megkötözheti az alánk rendelteket, és ahogyan mi eltévelyedünk, visszük magunkkal 
ezeket az embereket is. Ennek az ellenkezője csodálatos megfogalmazásban olvasható a 
következő Igében: 


A köztetek lévő presbitereket, mint presbitertársuk, és mint a Krisztus 
szenvedéseinek tanúja, valamint a leleplezendő dicsőségnek részese, kérlelem: 
Ne kényszerből, hanem önként legeltessétek Istennek köztetek lévő nyáját. Ne a 
gyalázatos nyereségért, hanem buzgóságból, 
ne letiporva a nyájat, mely sorsrészül jutott nektek, hanem a nyáj példaképévé válva. 
Ha majd a Főpásztor láthatóvá lesz, ti is el fogjátok vinni a dicsóség hervadhatatlan 
koszorúját. 
Fiatalok, ti is vessétek magatokat az öregebbek alá. Egymással szemben mind az 
alázatosságra törekvés szolgakötényét övezzétek magatokra, mert az Isten a 
felfuvalkodottaknak ellenáll, de az alázatosoknak kegyelmet ad. 
Alázzátok hát magatokat az Istennek uralkodó keze alá, hogy a maga idejében 
felmagasztaljon majd titeket. 

1.Péter 5,1—6. 


Emlékezzünk arra, hogy Jézus — egyik utolsó földi szolgálataként — megmosta a 
tanítványai lábát. Mindig meg kell őriznünk magunkban az alázatos lelket, így megóvjuk 
magunkat a hitetéstől, becsapástól. 


ROSSZ PÉLDAMUTATÁS 


Sok olyan gyülekezetet láttam, ahol a pásztor abszolút uralma alatt tartotta a nyáját, 
mert azt hitte, hogy csak ő hallja jól Isten hangját. Amikor a nyáj egyes tagjai bizonyos 
fenntartásaikról próbáltak beszélni vele, lázadóknak nevezte őket. Ezek a pásztorok kivétel 
nélkül kiestek a kegyelemből, tévelygésbe, tévtanításba vagy valamilyen bűnbe keveredtek, 
szakadást és különböző tragédiákat okozva ezzel az illető gyülekezetben. 


MATRIARCHÁLIS SZELLEMEK 


Gyakran tapasztaltam különböző összejöveteleken, hogy amikor a dominancia, az 
uralkodó elnyomás szelleméről beszéltem, és megkértem az embereket, hogy emeljék fel a 
kezüket, akik úgy érzik, hogy az édesanyjuk elnyomása alatt állnak, a jelenlevők nagy része, 
esetenként 7590-a feltette a kezét. Ez a fajta dominancia sokféleképpen működhet. Különösen 
alattomos és rejtett módon érvényesül az anyóssal (apással) való rossz viszonyban, ami vezető 
helyet foglal el a válóokok között. E helytelen viszony miatt sok asszony elvetettnek érzi 
magát, és képtelen a házasságban kialakult problémákkal megküzdeni. Hasonlóképpen az 
ilyen jellegű dominancia alatt szenvedő férfiakban homoszexuális hajlam alakulhat ki, vagy 
gyengék lesznek, és így képtelenek megfelelni családfői felelősségüknek. Teljesen igeellenes, 
hogy a szülők úgy uralkodjanak gyermekeiken, hogy amikor azok felnőnek, továbbra is 
hatalmukban tartsák őket. 

Az Igéből világosan kiderül, hogy engedelmeskednünk kell elöljáróinknak, mert ők 
vigyáznak lelkeinkre, és számot kell adjanak a rájuk bízottakról (Zsidók 13,17). Ugyanakkor a 
hatalom pozíciójában levőknek is ügyelniük kell arra, hogy alá legyenek rendelve Krisztus 

Teste azon részének, amelynek szolgálnak, a fent idézett 1l.Péter 5,5-nek megfelelően, 
különben nagy a veszélye annak, hogy áldozatul esnek valami hitetésnek. 

Evangélistaként mindig alárendelem magam azoknak, akik az adott szituációban a 
házigazdák. Nagy áldást találtam abban, hogy ilyenkor letérdelek, és megkérem meghívóimat 
- legyenek azok pásztorok, laikusok vagy mindkét kategóriába tartozók -, hogy 
imádkozzanak értem kézrátétellel, és kérjék Isten áldását a szolgálatomra. Ahogy megalázom 
magam az ilyen helyzetekben, azt tapasztalom, hogy ilyenkor Isten kenete mindig kiárad; 
gyógyulások és szabadulások történnek. 


MEGKÖTÖZÖTT PÁSZTOR 


Egyszer egy pásztor jött hozzám. Elmondta, hogy már negyven éve szolgál, de úgy 
érzi, a szolgálata teljesen erejét vesztette. Hatvanhárom éves ember volt. Huszonöt évet töltött 
az Üdvhadseregben, aztán tizenöt évig volt egy olyan pünkösdi gyülekezet pásztora, amely 
nem hitt abban, hogy a keresztényekben is lehetnek démonok. A Szent Szellem azt mutatta, 
hogy kérdezősködjek az édesanyja felől. Amikor ezt megtettem, azonnal megjött a válasz. 
Fogát vicsorítva morogta, hogy gyűlöli az anyját. Megkérdeztem, milyen idős az anyja. 
Kilencvenhárom éves — válaszolta —, és hozzátette: mindig is az anyja uralkodó befolyása alatt 
állt. 

Felhívtam a hotelszobámba, és kezdtem imádkozni érte. Kis idő múlva egyszer csak 
négykézlábra állt, és az anyján keresztül rajta uralkodó démon kezdett megnyilvánulni. Úgy 
viselkedett, mint egy kutya, amikor kijön a vízből. Mindnyájan láttuk már, hogy a kutya 
hogyan rázza ki a vizet a szőréből. Ez az ember pontosan így kezdte rázni magát egészen 
erősen, különösen a nyaka hátsó részét, ahová a démon tapadt. 

Ez az anyjától származó elnyomó démon sugdosott a fülébe sok-sok éven át. Miután 
rávezettem, hogy bocsásson meg az édesanyjának, tisztelje őt, és kezdjen újból imádkozni 
érte, a démon szorítása meglazult. Végül hányás kíséretében kijött belőle, és a pásztor teljesen 
megszabadulva állt fel. 

A fenti gyülekezet a történtek után megváltoztatta azt a nézetét, hogy a 
keresztényekben nem lehetnek démonok. 


DOMINÁNS FELESÉG 


Amikor egy házasság egyensúlya felborul, például a feleség kezd uralkodni a 
családban, ennek különböző abnormális következményei várhatóak. Már említettük, hogyan 
jelentkezik a homoszexualitás az ilyen családokban felnőtt fiúknál. Az isteni rend világosan 
olvasható a Bibliában: 


Azt akarom, hogy tudjátok, hogy minden férfinak feje a Krisztus, s minden 
asszonynak feje a férfi, a Krisztusnak feje pedig az Isten. 
1.Korinthus 11, 3. 


Amikor ettől az igei rendtől eltérnek, ez törvényes jogalapot ad Sátánnak arra, hogy 
beavatkozzon, és nagy rombolást végezzen. 

Sok olyan esettel találkoztam, amikor a dominancia szelleme úgy nyilvánult meg, mint 
Jézabel szellemének gyermeke, ahogyan ezt a negyedik fejezetben már említettük. Úgy 
mutatkozik meg, mint a pásztort irányító, kontrolláló szellem, aki a feleségén keresztül 
működik és az egész gyülekezetre hatással lehet. 

Egyes asszonyok nagyon kifinomult és alattomos módon uralkodnak a férjükön. Arra 
törekszenek, hogy a domináns, elnyomó szellem által kontrollt gyakoroljanak férjük 
gondolatai és cselekedetei fölött. Ennek természetesen rendkívül romboló hatása van, 
különösen a gyülekezetben, ahol Jézabel szelleme a megosztás és szellemi halál által 

lerombolja Isten munkáját. Ennek a helyzetnek gyakori következménye, hogy hívő szülők — 
sőt pásztorok — gyermekei elkeverednek a világban. 

Az uralkodó elnyomás, a dominancia e fajtája napjainkban, az utolsó napokban egyes 
igeellenes tanításokban is megjelenik. Krisztus Testének tagjaitól olyan mértékű alárendelést 
követelnek meg, hogy az illető személy minden cselekedetét egy másik — fölötte álló — 
személynek kell jóváhagynia. Ahol ezt a gyakorlatot követik, ott ez a dolog egyértelműen 
nem Istentől származik. Akik panaszkodni mernek e miatt a rendszer miatt, vagy 
szembeszállnak a dominancia ilyen formáival, azokat lázadóknak és rendetleneknek kiáltják 
ki. 

Dicsőség az Úrnak! Krisztus Teste, mint egységes egész már megítélte ezt a hibás 
tanítást, és azt láthatjuk, hogy befolyása csökkenő tendenciát mutat. Mégis újra felütheti a 
fejét, ha nem ügyelünk arra, hogy Isten igéjének egyensúlyát mindig megtartsuk. 


HÁZASSÁGOK MEGROMLÁSA 


Sokéves tapasztalatom szerint a házasságban felnövekvő feszültségek elsődleges oka a 
varázslás (dominancia) szelleme. Származhat a férj vagy a feleség szüleitől, vagy 
mindkettőtől. Amíg ezt a démont el nem űzik, a bajok megmaradnak. 


15. FEJEZET 


KI IMNÁDKOZZON SZABADULÁSÉRT 


Az Ige azt mondja: 


Akik pedig hisznek, azokat ezek a jelek követik: a nevemben démonokat haj()tanak 
ki, új nyelveken szólnak, . . . 
Márk 16,17. 


Ebből az igerészből teljesen világos, hogy minden egyes hívőnek olyan szolgálata 
kellene, hogy legyen, amit jelek követnek és minden hívő képes kiűzni a démonokat. Bár 
egyesek nagyobb képességgel rendelkeznek ezen a területen, mint mások, minden keresztényt 
megillet, hogy tudatában legyen annak a hatalomnak, amit Jézus Krisztusban kapott a 
démonokkal való szembeszállásra. Nagy örömömre szolgál, hogy egyre többen vannak olyan 
Jézus Krisztusnak odaszánt életű egyszerű keresztények, akikkel együtt szolgálhatok, és 
láthatom, hogyan tanulnak meg hatékonyan közreműködni a szabadító szolgálatomban. Ma, 
amikor naponta láthatjuk a társadalom leépülésének és a démoni erők mind nagyobb 
megnyilvánulásának jeleit, égető szükségünk van arra, hogy megértsük, milyen hatalmat 
kaptunk Jézus Krisztusban. Ennek azonban elengedhetetlen feltétele, hogy újjászülessünk 
Isten Szentlelkétől, és betöltekezzünk a Szent Szellemmel. 


A SZOLGÁLÓVAL SZEMBENI KÖVETELMÉNYEK 


Mindaddig, amíg nem találkoztunk személyesen az Úr Jézus Krisztussal, nem 
fogadjuk el Őt, Megváltónknak és Urunknak is, és nem keresztelkedünk meg Szent 
Szellemmel; hiányozni fog életünkből az a hatalom, ami a szabadító szolgálathoz 
elengedhetetlenül szükséges. 


JÉZUS AZ ÚR 


A Biblia — egyebek között — világosan rámutat arra, hogy Jézus az egyedüli Megváltó, 
és egyúttal életünk Ura is akar lenni. Ezért gondolati, érzelmi életünket és lényünk minden 

részét alá kell rendelnünk az Ő uralmának, hogy ezáltal teljesen betölthessen a Szent 
Szellem. 


JÉZUS, AKI BEMERÍT A SZENT SZELLEMBE 


Az evangéliumok Jézust úgy mutatják be, mint Aki Szent Szellemmel keresztel (Szent 
Szellembe merít be). Azt mondta tanítványainak, hogy várjanak Jeruzsálemben, amíg 
megkapják az Atya ígéretét (Lukács 24,49 és ApCsel 1,4.8). 

De ezt már azután mondta nekik, miután — feltámadásának napján — rájuk lehelt, és a 
tanítványok vették is a Szent Szellemet: 


És ezt mondva rájuk lehelt és így szólt nekik: vegyetek Szent Szellemet, 
János 20,22. 


Pünkösd napján azután (ApCsel 2,1—4) a tanítványok a felső szobában vártak a Szent 
Szellemre, Aki le is szállt rájuk. Ezt követően Péter elmondta első prédikációját a Szent 
Szellem kenete alatt. Megmagyarázta, hogy mi történt a tanítványokkal; hogy nem részegek, 
mint ahogy feltételezik róluk, hanem a Szent Szellem szállt rájuk a Jóel által kijelentett 
próféciának megfelelően: 


Azután kitöltöm majd Szellememet minden húsra. Fiaitok és leányaitok prófétálni 
fognak, véneitek álmokat álmodnak, ifjaitok látomásokat látnak. 
Még a szolgákra és szolgálókra is kitöltöm Szellememet abban az időben. 

Jóel 2,28—29. 


Azután csodákat rendelek fenn az égre és jeleket alant a földre: vért, tüzet, 
gomolygó füstöt, 
a nap sötétségre fordul át, a hold vérré válik, minek előtte az Úrnak nagy és 
tündöklő napja eljön. 

ApCsel 2, 19-20. 


AZ ATYA ÍGÉRETE 


Végül Péter arra mutatott rá, hogy Jézus felemeltetett Isten jobbjára, és az Atyától 
megkapva a megígért Szentlelket, kiöntötte azt a tanítványokra: 


Miután tehát Isten jobbjára felemelték őt s az Atyától a Szent Szellem ígéretét kapta, 
kiöntötte a Szent Szellemet, amit ti most láttok is, hallotok is. 
ApCsel 2,33. 


A SZENT SZELLEM AJÁNDÉKAI 


Ahogy a Szent Szellem erejében előrehaladunk, megtapasztaljuk a Szent Szellem — 
1lKorinthus 12-ben leírt — ajándékait, beleértve a szellemek megítélésének (felismerésének) 
ajándékát is. A többi ajándékok közül a tudomány beszéde, a hit ajándéka és a bölcsesség 
beszéde szintén fontosak a szabadító szolgálatban. 

,A Szent Szellem ajándékainak elfogadása" című könyvemben leírtam, hogyan 
tapasztaltam meg a lelkek megítélésének ajándékát. Úgy találtam, hogy ez is, mint a többi 
ajándék, az ismeret vagy a bölcsesség beszéde, lehetnek benyomások, az elmében megjelenő 
gondolatok vagy a Szent Szellem hallhatóan megszólaló hangja. A szabadító szolgálat során a 
Szent Szellem látomásban meg tudja mutatni a test azon részeit, ahova a démonok kötődnek, 
vagy a démonok neveit, vagy mindkét dolgot; valamint azt is, hogy hogyan kell imádkoznom 
az illetőért. 

A SZOLGÁLATOT VÉGZŐ FELHATALMAZÁSA 


Meg kell értenünk azt a hatalmat, azt a felhatalmazást, amit Jézus nevében kaptunk: 


És hozzájuk ment Jézus, szólt nekik, ezt mondta: én kaptam meg minden hatalmat 
az égben és a földön. 
Máté 28, 18. 


Mivel Jézus azt mondta, hogy minden hatalom Neki adatott mennyen és földön, ebből 
következően fogadjuk el azt is, hogy adott nekünk hatalmat (felhatalmazást) a démonokkal 
való szembeszálláshoz és legyőzésükhöz. 


A SZÁZADOS 


A százados olyan ember volt, aki megértette, mit jelent hatalom alá rendeltnek lenni. 
Máté evangéliumában olvashatjuk, hogy ez a százados odajött Jézushoz, és kérte, gyógyítsa 
meg a szolgáját. Jézus felajánlotta, hogy elmegy és meggyógyítja, de a százados így válaszolt: 


Válaszul azonban a százados (ezt) mondta: Uram, nem vagyok arra érdemes, hogy 
házam fedele alá betérj, hanem csak egy szót szólj és a legényem meggyógyul, 
mert én is hatalom alatt álló ember vagyok, katonák vannak alattam: ha mondom az 
egyiknek: indulj! elindul, és a másiknak: jer hozzám! - és ide jön: és a 
rabszolgámnak: tedd meg ezt! és megteszi. 
Amikor Jézus (ezt) hallotta, elcsodálkozott és ezt mondta (így szólt) követőinek: 
Ámen, mondom nektek, ily nagy hitet senkinél sem találtam Izraelben. 

Máté 8,8—10. 


Azután ezt mondta Jézus a századosnak: eredj (menj) haza, amint hittél, úgy legyen 
neked, és meggyógyult a (szolga)legény (még) abban az órában, 
Máté 8, 13. 


A százados megértette, hogy nem csak ő ilyen , hatalmasság alá vetett ember", hanem 
Jézus Krisztus is; az Atya Isten fennhatósága alatt van. Amikor eljutunk arra a felismerésre, 
hogy milyen hatalmat kaptunk Jézustól, és hogy ez a hatalom az Ő nevében van, akkor válunk 
igazán , hatalmasság alá vetett emberekké", és akkor fogunk valódi szabadulásokat látni. 


A , HATALMASSÁG ALÁ VETETT EMBER" 


Amikor valakiért imádkozom, közben mindig Jézusra nézek és arra az Istentől 
származó hatalomra gondolok, amit Ő adott nekem. Ahogy felnézek a saját , feletteseimre", a 
démoni erők felfogják ennek jelentőségét, és remegni kezdenek. Sokszor megmondom a 
démonoknak, hogy én Jézus Krisztusnak, az én Uramnak és Mesteremnek fennhatósága alatt 
vagyok, Aki eltaposta az ő uruknak és mesterüknek, a Sátánnak a hatalmát. Amikor a dámon 
felfogja, hogy én ezt komolyan gondolom, remegni kezd és megfutamodik. Hiszem, hogy a 
szabadító szolgálat egyik KULCSA ez a kérdés, hogy tudatában legyünk Jézus Krisztusban 
kapott hatalmunknak. 

Jusson eszünkbe, hogy a démonok figyelemmel kísérik minden mozdulatunkat az 
imádság során, és ha kételkedünk a hatalmunkban, ez a kétség azonnal nyilvánvaló lesz 
előttük, és ezáltal ők kerekedhetnek felül az adott helyzetben. 


TELJES HIT ISTEN IGÉJÉBEN 


Teljes szívből hinnünk kell Isten igéjében, nem csak az értelmünkkel. 


TT 


A szabadító szolgálatot végző személynek maradéktalanul hinnie kell, hogy Isten Igéje teljes 
mértékben és minden vonatkozásban igaz. Ha csak egy kicsit is kételkedik Isten Igéjében, ezt 
a démonok azonnal észreveszik, és nem fognak eltávozni. 

A démonok azonnal tudomást szereznek arról, hogy amit mondunk, azt valóban 
hisszük-e; azonnal felismerik, hogy valóban újjászülettünk-e, és teljes szívvel hisszük-e Isten 
Igéjét. 

Egy új-zélandi szemináriumon történt, ahol sok újjászületett, Szent Szellemmel 
betöltött keresztény jött össze. Az egyikükben a kéjvágy démona nyilvánult meg. Ahogy 
imában szembeszálltam a démonnal, miközben idéztem az egyes igehelyeket, a démon 
erőszakos megnyilvánulásokkal reagált. Kértem a jelen levő több mint harminc embert, hogy 
közösen valljuk meg Isten Igéjét. Ez arra is jó volt, hogy lássák Isten Igéjének hatalmát a 
démoni erőkkel szemben. Ahogy együtt elmondtunk különböző igéket, többek között a János 
3,16-ot: 


mert úgy (olymódon) szereti az Isten a világot /a világrend(sz)e(r)t/, hogy az egyetlen 
világra jött Fiát adta, hogy mindenki, aki hívő (hithű) lesz Benne, nehogy elvesszen 
(elpusztuljon), hanem birtokosa legyen a világkorszakra szóló (aioni) életnek, 


A démon egyre erőszakosabban reagált, míg végül elhagyta az embert, aki teljesen 
megszabadult 


INTELLEKTUÁLIS KERESZTÉNYSÉG 


A következő délelőtt ez az ember bizonyságot tett, és valami megdöbbentő dolgot 
mondott el: miközben imádkoztunk érte, a démon azt mondta neki, hogy nem kellene 
elmennie, ha a jelenlevők közül csak tizenöt ember lenne ott. Ez a tizenöt — a démon 
elmondása szerint — csak az elméjével hitt Isten Igéjében és nem a szívével. A másik tizenöt 
teljes szívvel hitt Isten Igéjében, és emiatt a démonnak végül is távoznia kellett. 

Ebből is látszik, hogy nem intellektuális keresztényekre van szükség, ha hatékonyan 
akarunk harcolni a démonok ellen, hanem újjá kell születnünk a Szent Szellem által, és 
teljesen oda kell szánnunk magunkat Jézus Krisztusnak, mint Urunknak. 


JÉZUS VÉRÉVEL KAPCSOLATOS IGÉK 


Szükségünk van arra, hogy a 2. függelékben felsorolt igéket világosan megértsük, és 
teljes szívvel higgyük. Nem lehet eléggé értékelni azt az erőt és hatalmat, amit Jézus vére 
jelent. A démonok ismerik ezt, és azt is tudják, hogy mi valóban hiszünk-e benne. 

Minden olyan kereszténynek, aki eredményesen akar szolgálni, ismernie kell a Jézus 
vérében levő hatalmas erőt, és hinnie is kell benne. 

A szolgálatot végző személynek világosan kell látnia, hogyan váltott meg Jézus drága 
vére minket Sátán hatalmából, és hogyan bocsáttattak meg összes bűneink Jézus vére által. 
Sok esetben tapasztaltam, hogy a démonok sikoltozni kezdtek, amikor a Jelenések könyvéből 
a következő részt idéztem: 


Testvéreink legyőzték ót a Bárány vérével s tanúságtételük (megvallásuk) szavával, 
és azzal, hogy lelküket nem szerették (nem kímélték mind)halálig. 
Jelenések 12,11. 


Általában arra kérem az embereket, hogy bizonyságtételük beszéde az legyen: , Jézus 
az én Uram". 

KERÜLJÜK A BÜSZKESÉGET 

Miközben szolgálunk, a démonok észreveszik, ha büszkeség kezd kialakulni bennünk, 
és tudatosan kezdenek építeni erre. Úgy viselkednek, hogy ennek alapján azt higgyük, 
valóban véghezvittünk valamit, miközben az illető személy valójában még nem szabadult 
meg. Maradjunk mindig alázatosak Isten előtt, és emlékezzünk arra, amit Jézus mondott a 
tanítványoknak. Amikor a hetven tanítvány nagy örömmel visszatért, és mondták Jézusnak: 


Uram, a démonok is enged(elmesked)nek (katonai fogalom!) nekünk a nevedben. 
az Ő válasza ez volt: 


Ő pedig ezt mondta nekik: láttam (figyeltem) a sátánt, mint villámlás esett le az 
égból. 
Lám, hatalmat adtam néktek (megadtam nektek a felhatalmazást), hogy kígyókon és 
skorpiókon tapodjatok, és minden ellenséges erőn úrrá legyetek, és semmi sem fog 
néktek ártani, 
de nehogy annak örüljetek, hogy a szellemek engedelmeskednek nektek, inkább 
annak örüljetek, hogy a neveitek fel vannak írva az egekben. 

Lukács 10,18—20. 


A SZENT SZELLEM GYÜMÖLCSE 


Arra is emlékezzünk, hogy nem csak a Szent Szellem ajándékai alapján fogunk 
megítéltetni, hanem annak gyümölcsei szerint. Sokan fognak arra hivatkozni, hogy 
démonokat űztek és prófétáltak Jézus nevében, de mégsem fognak bemenni Isten országába: 


Nem mindenki fog a mennyek királyságába bemenni, aki nekem azt mondja: Uram, 
Uram, csak aki mennybéli Atyám akaratát teszi. Azon a napon sokan szólnak majd 
így hozzám: Uram, Uram, hát nem a te neveddel prófétáltunk-e? Nem a te neveddel 
űztünk-e ki ördögöket? Nem a te neveddel tettünk-e sok hatalmas csodát? Én akkor 
ilyen vallomást fogok nekik tenni: Sohasem ismertelek titeket! Távozzatok tólem ti, 
akik a törvény megrontásán munkálkodtok! 

Máté 7,21—23. 


Mindent meg kell tennünk azért, hogy a Szent Szellem gyümölcse hatékonyan 
megnyilvánuljon az életünkben: 


A Szellemnek gyümölcse ellenben: szeretet, öröm, békesség, hosszútűrés, 
jóságosság, derékség, hűség (hit), 
szelídség, önuralom. Az ilyenek ellen nincs törvény. 

Galata 5,22—23. 


Ne felejtsük el, hogy a démonok képesek belátni az elménkbe. Tudom, hogy ez sok 
keresztényt megrémít, de az alatt az idő alatt, amit a szolgálatban töltöttem, ennek igazságáról 
volt alkalmam meggyőződni. Néha közölték velem, hogy most fáradt vagyok, vagy valami 
más tennivalóm van, esetleg el kell mennem valahova... és mindez valóban igaz is volt. 
Ebből is láthatjuk, hogy mindig teljesen Jézusra kell összpontosítani az elménket, és Neki 
tökéletesen alárendelt állapotban kell maradnunk, különösen akkor, ha a szabadító 
szolgálatban akarunk tevékenykedni azzal az erővel, amivel Jézus akar minket felruházni. 

16. FEJEZET 
HOGYAN SEGÍTHETED ELŐ A SZABADULÁSODAT 


HIT 

Fontos, hogy a szabadulást kereső embertársunkat bátorítsuk, hogy legyen aktív a 
Jézus Krisztusba vetett hite. Ennek érdekében feltétlenül el kell fogadnia Jézus Krisztust 
személyes Megváltójának — ha még eddig nem tette volna -, és ha csak lehetséges, 
merítkezzen be a Szent Szellembe is, mielőtt a szabadulás megtörténik. Ismét hangsúlyozni 
szeretném, hogy a vízbe való bemerítés (vízkeresztség) elengedhetetlenül fontos, amennyiben 
még nem élte át ezt az illető. Másrészről, ha a Szent Szellem-keresztségre (Szent Szellembe 
való bemerítésre) még nem kellően nyitott az adott helyzetben, a tanácsadást ennek 
megfelelően kell folytatni. Ilyen esetben az Istentől kapott szeretetet és bölcsességet kell 
gyakorolnunk. 

Hasonlóképpen bátorítani kell az illetőt, hogy pozitív legyen a szabadulásával 
kapcsolatos várakozása; legyen hite Jézus Krisztusban erre vonatkozólag. Bátorítsuk, hogy 
gondoljon Jézus Krisztusra, Aki az Atya jobbján ül, mert Ő a Közbenjáró, Közvetítő és 
Főpapunk Isten előtt. Így a Szent Szellem fel tudja szabadítani az illetőt a megkötöző, 
visszahúzó erők alól. 


MEGTÉRÉS 


Hiszem, hogy a megtérés minden körülmények között az adott ajtó kulcsa. Ez a kulcsa 
a megváltás, gyógyulás, Szent Szellem-keresztség és a szabadulás ajtajának is. 

Emlékezzünk arra, hogy Keresztelő János a megtérés keresztségét hirdette a bűnök 
bocsánatára. Az első szavak között, amit Jézus prédikált, szintén ott volt ez az üzenet: 


és (ezt) mondta: betelt az idő és (már) közel van az Isten királyi uralma, 
változtassátok meg  gondolkodásmódotokat (életmódotokat) és higgyetek az 
evangéliumban (örömhírnek) 

Márk 1,15. 


Igen, a megtérés az a kulcs, amely megnyit minden ajtót, és ahhoz, hogy tartós 
szabadulás történjen, először is el kell jutni a valódi megtérésre. A bűntudat azt jelenti, hogy 
sajnálkozunk a bűneink miatt, míg a megtérés a bűneinktől való TELJES elfordulást jelenti. 
Íme egy példa a különbségre: Júdásnak volt bűntudata, de nem tért meg. Így olvassuk: 


Ekkor Júdás, aki elárulta, látva hogy elítélték, megbánta tettét, és visszavitte a 
harminc ezüstpénzt a főpapoknak és véneknek, 
Máté 27,3. 


Júdás nem tért meg, csupán bűnbánata volt. A megtérés teljes elfordulást jelent: 
elfordulást az életünkben található minden sötét dologtól, és odafordulást Jézus Krisztus 
fényéhez. Jézus gyönyörűen fejezte ki ezt, amikor Pál apostolhoz szólt a damaszkuszi úton: 


Ugyanakkor meg foglak menteni téged a néptól és ama nemzetektól, melyek közé 
téged küldelek, 
hogy szemüket megnyisd, hogy sötétségből világosságra térítsd őket, sátán 
fennhatósága alól Istenhez, hogy a belém vetett hit által elvehessék vétkeik 
bocsánatát és örök részt a megszenteltek között. 

ApCsel 26,17-18. 

DÖNTÉS 

Az igazi megtérés felnyitja szellemi szemünket, elfordulás a sötétségtől a világosság 
felé, a Sátán hatalmától Istenhez. De ehhez tudatosan és az akaratunkat mozgósítva kell 
DÖNTENÜNK. Itt található a megváltás és a szabadulás kulcsa. 

,, Térjetek meg" — ez volt az a szó, amivel Jézus földi szolgálatát elkezdte. Amikor 
megjelent Jánosnak Páthmosz szigetén — János életének vége felé — és üzent a hét 
gyülekezetnek, a hét közül ötnek szintén azt mondta, hogy ,térj meg". Az Újszövetség 
kezdete és vége is a megtérés. Ez a kulcsa az Újszövetség megértésének: a megtérés 
megértése. 

A tanítványok kimentek, prédikáltak az embereknek, hogy térjenek meg, és ennek 
eredményeképpen sok démont is kiűztek, sok beteget megkentek olajjal, és azok 
meggyógyultak: 


és kimentek, hirdették, hogy új felismerésre kell térni (változtassák meg 
gondolkozásmódjukat) 
és sok démont kihajtottak és sok gyengélkedőt kentek meg olajjal és részesítettek 
gyógykezelésben. 

Márk 6,12—-13. 


A TÉKOZLÓ FIÚ 


Gondoljunk vissza a tékozló fiúra, aki elhagyta otthonát. Nagy nyomorában még a 
disznóknak adott ételből is boldogan evett volna. Végül UGY DONTOTT, VISSZAMEGY 
APJÁHOZ. Azt mondta: 


fölkelek, elmegyek az apámhoz, és ezt mondom neki: apám, vétkeztem az ég ellen és 
veled szemben, 
többé már nem vagyok méltó arra, hogy fiadnak hívj, tégy engem olyanná, mint a 
béreseid közül egy. 
És útra kelt, visszament az apjához, de még mikor távol volt (messziről) meglátta őt 
az apja, és megesett rajta (elszorult) a szíve, és futott, a nyakába borult, és össze- 
vissza csókolta. 

Lukács 15,18—20. 


Láthatjuk, hogy a fiú meghozza a döntést, és véghez is viszi azt. Ez az igazi megtérés: 
saját akaratunkból fakadó cselekvés. 


A VALÓDI MEGTÉRÉS SZÜKSÉGESSÉGE 

A szabadító szolgálatban töltött hosszú évek során meggyőződtem arról, hogy valódi 
megtérés nélkül nem lehetséges tartósan megszabadulni. TELJES MÉRTÉKBEN el kell 
fordulni a bűntől, és akartunkkal el kell DÖNTENI, hogy távol maradunk a bűntől. Ahogy a 
Róma 6-ban olvassuk, az óemberünk Jézussal együtt megfeszíttetett, a bűn testét elpusztítva, 
hogy ezután többé ne legyünk a bűn rabszolgát. 


Ti is hát halottaknak számítsátok magatokat, miután a vétek megölt titeket, 
mindamellett élőknek is Isten által a Krisztus Jézusban. 

Ne a vétek uralkodjék tehát halandó testetekben, hogy kívánságainak 
engedelmeskedjetek, 

se tagjaitokat ne állítsátok hamisság fegyvereiül a vétek oldalára, hanem álljatok 
Isten oldalára, mint akik a halottak közül feltámadtatok és éltek. Tagjaitokat is 
állítsátok az igazságosság fegyvereiként Isten mellé. 

Mert a vétek nem fog uralkodni rajtatok, Hiszen nem törvény alatt vagytok, hanem 
kegyelem alatt. 
Róma 6,11-14. 


Ez az Ige úgy beszél a bűnről, mint aminek engedelmeskedhetünk, vagy amitől 
elfordulhatunk. Személyes tapasztalatom alapján meg vagyok győződve róla, hogy minden 
egyes bűn mögött ott van egy speciális démon, akit a Sátán küld; és ha sorozatosan engedünk 
a bűnnek, a démoni erők kezdenek leszállni ránk, és idővel belépnek a testünkbe is. 


SZENTSÉG 


Szentségre hívattunk el. Ez a legjobb módja, hogy megszabaduljunk, és meg is őrizzük a 
szabadságunkat. Azonban sokaknak közülünk mégis szükségük van szabadulásra, mivel 
előzőleg akár mi magunk, akár a szüleinktől örökölt bűnben éltünk. Éppen ezért szükséges a 
szabadító szolgálat a Krisztus Testében. 

A megtérés folyamán bizonyos lépéseket meg kell tennünk. 

Meg kell aláznunk magunkat. 

Ahogy az Írás mondja: 


ezt mondta: Ámen, mondom nektek, hogyha meg nem változtok (fordultok) és nem 

lesztek olyanok(ká) mint a (kis)gyermekek, (egyáltalán) nem mentek be az Egek 

(Istenének) a Királyságába, 

Máté 18,3. 

Ha valóban meg akarunk térni, olyanokká kell válnunk, mint a kis gyermekek, félre 
kell tennünk természetes értelmünket, és alázatosan kell Jézushoz jönnünk, hogy elfogadjuk 
Őt Megváltónknak és életünk Urának. 

Hasonlóképpen, ahhoz, hogy Jézus bemeríthessen bennünket a Szent Szellembe, újra 
meg kell alázzuk magunkat, el kell fordulnunk minden bűntől, és egyszerűen csak engednünk 
kell, hogy Ő ezt a bemerítést elvégezhesse. 

Jézus egész szolgálata az alázatosságról tesz bizonyságot. Emlékezzünk, hogy a Sátán 
először a büszkeségen keresztül bukott el, aztán — saját tapasztalatom szerint — a következő 
négy lépés következik ilyenkor: 

Büszkeség 

Lázadás 

Elhitetés (becsapás) 

A test és a szellem perverziója, eltévelyedése. 


Ha egyszer beengedjük a büszkeséget, hamarosan követni fogja a lázadás. Senkire 
nem hallgatunk többé, és nem fogadjuk el a helyreigazítást. Ezzel beengedjük a hitetés 
(önbecsapás) szellemét, és végül elkezdődik testünk és szellemünk perverziója. A szellem 
elferdülése természetesen magával hozza az okkult tevékenységeket és gonosz szellemek 
követését, míg a testi perverzió a szexuális erkölcstelenség formáját öltheti. 


MEG KELL VALLANUNK BŰNEINKET 


Bűneink megvallása a megtérés része és ugyanakkor a szabadulás és gyógyulás 
csodálatos útja. 


Valljátok meg egymásnak eleséseiteket s  esdekeljetek egymásért, hogy 
meggyógyuljatok. Nagy ereje van az igazságos ember könyörgésének, és az 
munkában is van. 

Jakab 5,16. 

A bűnvallás a gyógyulás és szabadulás elválaszthatatlan része. 

Emlékszem egy fiatal hölgyre, akinek szabadulásáért éveken át imádkoztunk. A 
démonok folytatták megnyilvánulásaikat, és bár sok közülük eltávozott, a fődémont nem 
sikerült kiűzni. Általában azt tapasztaltam, hogy van egy fődémon, és ehhez sok egyéb démon 
tartozik. Úgy tűnik, ez a , főnök" irányítja a többieket. Amíg őt nem sikerül kiütni a nyeregből 
vagy kiűzni, állandóan újabb és újabb démonokat hív magához annak ellenére, hogy közben 
sokat már kiűztek. Ebben a konkrét esetben úgy tűnt, hogy sok démont sikerült már kiűzni, de 
a hölgy még mindig nem volt szabad. Végül megvallotta azt az eseményt, amit eddig 
elmulasztott bevallani. Ez egy bizonyos boszorkánysággal kapcsolatos mocskos dolog volt, 
ami még azelőtt történt, mielőtt az illető megtért volna. Ahogy ezt megvallotta, a főódémon is 
elhagyta. A démonnak a továbbiakban semmi joga nem volt a fiatal hölgyhöz. 

Sok olyan összejövetelen voltam, ahol bátorítottam a betegeket, de többi résztvevőt is, 
hogy vallják meg bűneiket a gyülekezet véneinek és egyéb jelenlevőknek. Az ilyen 
bűnvallásnak sokszor drámai és hirtelen gyógyulás volt az eredménye. Ilyenkor Isten ereje 
leszáll a résztvevőkre, és Isten elvégzi a tökéletes szabadítás és gyógyítás munkáját. 


ŐSZINTESÉG 


Teljesen őszintének kell lennünk mind Istennel, mind az emberekkel. Meg kell 
nyitnunk szívünket Isten Igéjének világossága előtt. Legyünk őszinték egymáshoz, mert 
ennek hiánya teret nyit a Sátánnak, és ránk telepedik démoni erejével. Ennek megfelelően az 
emberek nem fognak felszabadulni, amíg nem lesznek teljesen őszinték. Az olyan esetekben, 
amikor valamilyen múltbeli bűn húzódik meg a háttérben, mint például házasságtörés; nem 
tanácsolom, hogy az illető vallja meg ezt a házastársának. Nem hiszem, hogy erre elhívásunk 
lenne Istentől. Ugyanakkor mégis szükség van a bűnvallásra: az illetőnek meg kell vallania 
bűnét egy olyan személynek, akiben megbízik, vagy közvetlenül Istennek. A bűnvallást 
meghallgató személynek — természetesen — sohasem szabad elmondania, amit hallott, és 
azonnal el is kell felejtenie. Emlékezzünk meg arról, hogy Isten és ember között egy a 
Közbenjáró: Krisztus Jézus, aki emberré lett érettünk. Ahogy megvalljuk bűneinket, és 
megvalljuk az Ő nevét, Ő közbenjár érdekünkben a Kegyelem Trónja előtt. Egészen 
áttetszően és őszintén kell odaállnunk Isten elé, ha azt akarjuk, hogy meggyógyítson és 
megszabadítson bennünket. 


MEGBOCSÁTÁS 


Ez a megtérés sarkalatos pontja. A meg nem bocsátás az egyik fő oka annak, hogy az 
emberek bizonyos esetekben nem tudnak a démonoktól megszabadulni. Ha elolvassuk a Máté 
18-at, bizonyára rádöbbenünk Isten szuverén hatalmának tényére és az igazi megbocsátás 
szükségességére. Amint már korábban említettük, a , Mi Atyánk..."-ból az egyetlen olyan 
rész, amit Jézus még egyszer elismételt, a megbocsátásra vonatkozó rész. Hasonlóképpen a 
Máté 18,34—35-ben hangzik el az Isten ígérete Jézuson keresztül, hogy át fognak adni 
bennünket a kínzóknak (azaz a démonoknak), ha szívből meg nem bocsátjuk egymás bűneit. 

Ha Jézusnak nem volt túl megalázó, hogy meghaljon mindegyikünkért a kereszten, és 
megbocsásson nekünk, amikor még bűnösök voltunk, akkor egyszerűen nincs jogunk a meg 
nem bocsátáshoz. Nagyon sokszor láttam végbemenni hatalmas szabadulást a valódi 
megbocsátás eredményeképpen. Emlékszem egy esetre egy konferencián Sydneyben, 
Ausztráliában, ahol egy lány jött előre egészen megnyomorodott állapotban levő jobb kézzel. 
A Szent Szellem kijelentette a tudomány beszédén keresztül, hogy ez a lány nem bocsátott 
meg a nővérének. Megkértem a lányt, hogy nevezze néven a nővérét, és bocsásson meg neki. 
Némi gondolkozás után beleegyezett. Kértem, hogy ezeket a szavakat mondja: , Jézus 
nevében megbocsátok a nővéremnek, Anne-nek.?" Körülbelül tízszer sikerült elmondania, 
amikor hirtelen a démon elkezdett sikítozni belőle: , Soha, soha, soha nem bocsátok meg 

Anne nővéremnek!" Miután a démon megnyilvánulásával elárulta magát, viszonylag könnyű 
volt elbánni vele, de ez az eset is mutatja, milyen mélyen el tudnak rejtőzni a démonok az 
ilyen körülmények között. 

Nagy összejöveteleken gyakran biztatom az embereket, hogy álljanak fel, és nevezzék 
meg azt a bizonyos személyt, akinek meg kell bocsátaniuk. Általában így vezetem őket az 
imában: ,Jézus névében megbocsátok neked..." Ahogy kimondják a neveket és 
megbocsátanak az illetőknek, gyakran egészen drámai gyógyulásokat tapasztalok. 
Emlékszem, egyszer egy anglikán gyülekezetben a reggel 8 órai alkalmon kértem a 
gyülekezetet, hogy bocsássanak meg másoknak. Egy-két ember ki is ment a templomból, mert 
helytelenítette a dolgot. Nagyon zárkózott kis vidéki gyülekezet volt, amelyen belül durva 
érzelmek működtek. Mégis akadt egy ember, aki ízületi gyulladásból gyógyult meg, ami már 
több mint húsz éve kínozta. Ahogy megbocsátott a testvérének, a démon kiment belőle. Öt 
évvel később eljött az egyik összejövetelünkre, és bizonyságot tett teljes és tökéletes 
gyógyulásáról. Nem kellett a napi öt tablettát tovább szednie. 


JÉZUS NEVÉNEK SEGÍTSÉGÜL HÍVÁSA 


Az Írás erre nézve nagyon pontos leírást ad: 


És mindaz, aki az ÚR nevére fellebbez (segítségül hívja, apellál, megmenekül, 
megszabadul, felmentést nyer (Károli: ,, megtartatik"). 
ApCsel 2,21. 


Az a szó, amit , megtartatik"-nak fordítottak, azt is jelenti, hogy , megszabadul", 
üdvözül (, szótészethai" — a szódzó szóból). Ha nehéz helyzetünkben Jézushoz kiáltunk és 
segítségül hívjuk teljes szívünkből, O mindig azzal válaszol, hogy hitet ad a szabaduláshoz. 


SAJÁT AKARATUNK SZEREPE 


Az eddig említettek alapján világosan látható, hogy mindezeknek a dolgoknak van egy 
fontos összetevője: akaratunk aktív működése. Az igazi megtérésre épülő szabadulás 
kulcskérdése, hogy használjuk az akaratunkat. A szabadító szolgálat során a démonok 
gyakran megpróbálnak erőt venni az illető személyen és betölteni félelemmel, ugyanakkor én 
mindig bátorítom a szabadulást keresőt, hogy használja a saját akaratát. Ha egy démon 
kiabálni vagy sikoltozni kezd, megparancsolom neki, hogy maradjon csöndben; ugyanakkor 
beszélek az érintett emberhez is, és felszólítom, hogy használja az akaratát. Arra 15 rámutatok, 


hogy 


.. nagyobb az, aki bennünk van, mint aki a világban (koszmoszban - 
világrendszerben) van 
1.János 4,4. 


Világosan meg kell értenünk, hogy ez valóban igazság. Ahogy ez egyre mélyebbre 
hatol a szellemünkben, felismerjük, hogy valójában győztesek vagyunk Jézus nevében. A 
szabadulást kereső személynek tehát használnia kell a saját akaratát ilyen körülmények 
között. 

Az összes eddigi esetben olyan helyzetekről beszéltem, amikor az érintett személy 
öntudatánál van. A Bibliában olvashatunk egy olyan démonizált fiúról, aki nem volt magánál. 
Abban az esetben a fiú apja hitt a fia helyett a szabadulásban. 


Jézus pedig ezt mondta neki: ha valamit tehetek? - minden lehetséges annak, aki 
hisz, 

mindjárt felkiáltott a fiú apja s ezt mondta: hiszek, segíts a hitetlenségemen (légy 
segítségül a hitetlenségemnek)! 
Márk 9,23—24. 


Vannak természetesen olyan helyzetek is, amikor a szolgálatot végzőnek — a Szent 
Szellem erejével együttműködve - önállóan kell a démont távozásra felszólítani. Ez 
különösen a gyógyító szolgálatban fordul elő. A démon lehet például a süketség, némaság, 
vakság vagy erőtlenség szelleme. Ha a szolgálatban részesülő személy valódi megtérést 
mutat, akkor sokkal könnyebb a démont távozásra bírni. De bizonyos körülmények között 
már láttam Isten szuverén beavatkozását, amikor teljesen hatalmat vettük arra, hogy Jézus 
nevében szolgáljunk, és a démon kiment, annak ellenére, hogy úgy tűnt, az érintett személy 
nem működött közre. Ugyanakkor - tapasztalataim alapján — mégis úgy látom, hogy ha valaki 
meg akarja tartani a szabaduláskor visszanyert szabadságát, akkor igazán meg kell térnie 
Jézushoz, mint Megváltójához, és be kell töltekeznie Szent Szellemmel. 


A MEGTÉRT ZSIDÓ 


Emlékszem egy megtért zsidóra, aki odajött hozzám egy alkalommal, és úgy tűnt, meg 
van kötözve haraggal, félelemmel és egyéb erőkkel. Már sok évvel azelőtt elfogadta Jézust 
Megváltójának, és megtapasztalta a Szent Szellem-keresztséget is. Ennek ellenére még 
mindig annyira rabja volt a félelemnek és a haragnak, hogy már a felesége is azon 
gondolkozott, hogy otthagyja. Kiderült, hogy komoly szenvedéseken és kínzásokon ment 
keresztül a háború alatt egy náci munkatáborban, és ezeken az emlékeken nem tud túllépni, 
képtelen az egykori fogvatartóinak megbocsátani. Tanácsokat adtam neki a megbocsátás 
területén, és azt javasoltam, vonuljon el egy hétre imádkozni és böjtölni. Egy hét múlva 
teljesen megváltozott emberként tért vissza. Valóban kereste az Urat, végigtanulmányozta a 
bibliai konkordancia alapján a , megbocsátás" és , megtérés" szavak összes előfordulását a 
Bibliában, és közben böjtölt. Mindennap két órán keresztül Isten elé hozta azoknak az 
embereknek a képeit — mint egy filmet —, akik tizenkét éves kora óta különböző módon 
kínozták, üldözték, gyötörték. Teljesen életszerűek voltak a , vetítések", ő csak ült és nézte az 
egyes helyzeteket, amiket Isten előhozott számára a múltból. Minden egyes helyzettel 
kapcsolatban beszélt hozzá Jézus, és ahogy naponként figyelmesen tanulmányozta az Írást, 
képessé vált a teljes megtérésre és arra, hogy minden egyes személynek megbocsásson. 
Amikor egy hét múlva találkoztunk, már teljesen megváltozott, és a szabadulás befejezése 
szinte már csak formaság volt. 

Röviden és egyszerűen imádkoztuk együtt, és a gyűlölet démona azonnal elhagyta, 
úgyhogy teljesen szabad lett. Az Úr örömével csordultig betelve, Jézus Krisztusban teljesen 
megújulva ment tovább. Ekkor győződtem meg igazán arról, hogy a szabadulást mennyire 
megkönnyíti az igazi megtérés. 


SZEXUÁLIS BÁNTALMAZÁS ÉS ZAKLATÁS 


Sok leányt molesztált gyermek- vagy tinédzserkorában az apja, és ezáltal keserűvé és 
sértődötté vált. A frigiditás, a félelem és egyéb hasonló démonok könnyen beférkőzhetnek az 
ilyen eseményeken keresztül. Hasonlóképpen a szülők válását követően súlyos 
elvetettségérzés alakulhat ki a gyermekekben. 

Emlékszem egy esetre, amikor egy asszony jött hozzám, aki komoly fizikai 
betegségben szenvedett, de a Szent Szellem megmutatta, hogy a probléma az illető 
nagyapjához fűződő viszonyával kapcsolatos. Egy pillanatra zavarba jött, de amikor 
megmondtam, hogy nyolcéves korával kapcsolatos a probléma, akkor hirtelen rátörtek az 
emlékek. Visszaemlékezett, hogy amikor nyolcéves volt, a nagyapja arra kényszeríttette, hogy 
egy bizonyos helyen megérintse. Ezzel a bűnnel kapcsolatos undora és gyűlölete olyan erős 

lett, hogy sohasem tudta magát túltenni ezen a dolgon. Ahogy megbocsátott a nagyapjának, az 
elvetettség és keserűség démonai eltávoztak tőle, és teljesen meggyógyult. A keserűség és 
elvetettség szellemével együtt a fizikai erőtlenség szelleme is eltávozott. 


MEGBOCSÁTÁS AZ APÁNAK 


A közelmúltban Seattle közelében a szabadítás témaköréről tanítottam. Az alkalom 
után nagy zajt hallottam az egyik szomszédos szobából. Ahogy átmentem, öt embert találtam, 
akik megpróbáltak lefogni egy magas és nagyon erőszakos fiatalembert, aki éppen az épület 
ablakait akarta kiszedni a helyükből. Mondtam nekik, hogy engedjék el a fiatalembert. Miután 
Jézus nevében hatalmat vettem, a Szent Szellem azt mutatta, hogy a fiatalembert kérdezzem 
az apjáról. Ahogy megtettem, az őrjöngés és a hangok azonnal abbamaradtak, és ez a 
huszonnégy éves férfi úgy összetört és sírt, mint egy kisgyerek. 

Kiderült, hogy amikor hatéves volt, az apja otthagyta a családjukat, s ezért szörnyű 
elvetettség és félelem kerítette hatalmába a kisfiút, aki ezekkel a problémákkal együtt nőtt fel. 
Eladta a lelkét a Sátánnak, ezért tomboltak benne azok az erőszakos démonok. 

Amikor kezdett megbocsátani az apjának, a démonok erőszakosan megnyilvánultak. 
Miután igazi bűnbánatot és megtérést tanúsított, végül a gyűlölet démona egy hangos 
ordítással elhagyta. Azonnal megváltozott az egész személyisége. Amikor legutóbb hallottam 
felőle, erősen állt az Úrban, sőt maga is szabadító szolgálatban tevékenykedett. 

Tapasztalatom szerint a szabadító szolgálat egyik jellemző vonása, hogy amikor az 
emberek megszabadulnak, gyakran maguk is elhívást kapnak a szabadító szolgálatra, mivel 
tudják, milyen démonok hagyták el őket, és így kialakul bennük egy , szent gyűlölet" a 
gonosz szellemekkel szemben. 


17. FEJEZET 


A SZABADÍTÁS MÓDJAI 


Igen sokféle módja van a démonűzésnek. Szolgálatom során a következő egyedi vagy 
kombinált módszereket találtam hatásosaknak. Szeretném hangsúlyozni, hogy rendkívül 
fontos megértenünk, mekkora hatalmat kaptunk, mint Jézus Krisztus tanítványai és szolgát. 
Amíg szellemünk erősen bele nem gyökerezik ebbe a hatalomba, nem leszünk sikeresek a 
szabadító szolgálatban. Soha ne felejtsük el, milyen hatalmat kaptunk: 


És hozzájuk ment Jézus, szólt nekik, ezt mondta: én kaptam meg minden hatalmat 
az égben és a földön. 
Menjetek el tehát, tegyetek tanítvánnyá (tanítsatok) minden nemzetet, merítsétek be 
óket az Atya és a Fiú és a Szent Szellem nevébe, 

Máté 28,18-19. 


Ha erről nem vagyunk száz százalékig meggyőződve, nem lesznek sikereink a 
szabadító szolgálatban. 

Prédikálás közben gyakran tapasztalom, hogy a Szent Szellem minden értelmet 
meghaladó módon felhatalmazást (hatalmat) ad nekem, mivel mindig teljes szívvel hiszek 
Isten igéjében. Ezért mialatt prédikálok, gyakran előfordul, hogy a jelenlévőkben lakó 
démonok megnyilvánulnak: az emberek földre esnek, és állatokhoz hasonlóan viselkednek. 
Általában a nyilvánosság előtt végzem a szabadító szolgálatot, mert Jézus is nyíltan szolgált a 
zsinagógákban és nem pedig egy sarokban. Jó látni, amikor a Sátán ereje nyilvánosan 
vereséget szenved. 

Néha a szabadító szolgálat láttán a félelem szelleme próbálja megkötözni az 
embereket. De amikor biztosítom a jelenlévőket, hogy ez csak a félelem démona és nem az 
Isten Szelleme, s nincs okuk semmi félelemre, sőt maguk is megértik ezt, ellene állnak a 
félelemnek. Másfelől, ha egy ilyen félelem úgy megriasztja az embereket, hogy félelmükben a 
mennybe menekülnek, nehogy elveszítsék az örök életet, akkor inkább féljenek és így 
ragadtassanak a mennybe, mint hogy büszkén masírozzanak a pokolba. 

Egy-két fontos gyakorlati tanács a szabadító szolgálathoz: mielőtt imádkoznánk a 
szabadulni vágyóért, természetesen kérnünk kell a Szent Szellem kijelentését, diagnózisát 
és/vagy az illető saját bizonyságtételét arról a problematikus területről, amely miatt 
szabadulásra van szüksége. Ehhez időre van szükség, megbeszélésre, közös imádkozásra. A 
szabadítás történhet állva vagy ülve. Ha hosszúra nyúlik, előnyösebb leülni. Esetenként le kell 
térdelni, és ilyen módon is kifejezni az Isten előtti bűnbánatot. A szabadulás ilyen esetekben 
gyakran éppen akkor történik, amikor az illető térdel. 


JAVASOLT TÉMÁK A SZABADULÁS ELŐTTI BESZÉLGETÉSHEZ: 


1. Legyünk biztosak abban, hogy a szabadulni vágyó megtagadott minden okkult 
tevékenységet. 

2. Ellenőrizzük a megbocsátás területét, különös tekintettel a szülőkre, rokonokra stb. 

3. Győződjünk meg arról, hogy az illető tiszteli-e a szüleit. 

4. Győződjünk meg, hogy megtagadta-e a szexuális bűnöket, beleértve az abortuszt, 
házasságtörést stb. 

5. Győződjünk meg arról, hogy a szülők, nagyszülők esetleges okkult tevékenységét is 
megtagadta-e, megbánta-e. Ezeknek az embereknek is meg kell bocsátania. 

6. Győződjünk meg arról, hogy a háza meg van-e tisztítva minden okkult vonatkozású 
tárgytól. 

7. Biztos, hogy démonok fognak megnyilatkozni olyan emberekkel kapcsolatban, akik 
spiritiszta szeánszokon vagy ehhez hasonló összejövetelen vettek részt. 

8. Győződjünk meg arról, hogy megtagadott-e mindenfajta hitetlenséget, és elfogadta- 
e Jézust Urának és Megváltójának. 

9. Győződjünk meg arról, hogy valóban megbánta-e bűneit, és megtért azokból. 

10. Egyesek szeretik a bűnt, amiben élnek. Bár szabadítást kérnek, de nem akarnak 
igazán szakítani vele. Igazi vágy kell a dohányzásból, alkoholizmusból vagy szexuális 
bűnökből való szabaduláshoz. A Szent Szellem bármikor képes megszabadítani a személyt, 
aki valóban meg akar térni bűneiből. 

Szabadító szolgálatom során a következőkben felsorolt módszereket alkalmaztam. 
Nem állítom, hogy az itt elmondott példák kimerítik az összes lehetőséget, de nagyon 
hasznosnak bizonyultak munkám során. 

Mikor szabadulásért imádkozom, mindig gondoskodom róla, hogy a démonok 
tisztában legyenek azzal, hogy tudom, milyen hatalmam van Jézus nevében és Jézus vére 
által. Mielőtt azonban elkezdeném a szolgálatot, mindig megpróbálom biztosítani, hogy a 
szabadulni vágyó személy tudja és értse, hogy előbb minden bűnéből meg kell térnie. 


NYELVEKEN IMÁDKOZOM 


Mikor nyelveken imádkozunk, a szellemünk imádkozik. . . 
Ha ugyanis nyelven imádkozom, szellemem imádkozik, értelmem azonban 


gyümölcstelen. 
1.Korinthus 14,14. 

Amikor nyelveken imádkozunk, tulajdonképpen a szellemünk imádkozik a Szent 
Szellem segítségével, és így a természetes értelmünket messze meghaladó hatalmat, tudást 
használunk. Így azután nem korlátoz bennünket a saját értelmünk. A nyelv, melyet ilyenkor 
használunk, lehet ismert vagy ismeretlen nyelv, az a fontos, hogy a démonok értik és 
világosan tudják, hogy a Szent Szellem segítségével igazi hatalommal imádkozunk Istenhez, 
és kérjük az Ő segítségét. Ahogy belejövünk és nem hagyjuk, hogy a kétkedés uralja 
értelmünket, a démonok menekülni kezdenek. Ha teljes hittel imádkozunk nyelveken, gyakran 
erős megnyilvánulásokat váltunk ki a démonokból, akik végül távoznak. Tulajdonképpen az 
én nyelvem is úgy vált igazi, folyamatos nyelvvé, hogy szolgálatom kezdetén több órán 
keresztül imádkoztam így valakiért, és ahogy ez az ember megszabadult, az én nyelvem is 
folyékonyabbá vált. 


ISTEN IGÉJÉNEK HASZNÁLATA 


Nagyon hasznos Isten Igéjét teljes hittel idézni és hirdetni azoknak, akik démoni hatás 
alatt vannak. Ezek a kedvenc Igéim ilyen esetre: 


mert úgy (olymódon) szereti az Isten a világot /a világrend(sz)e(r)t/, hogy az egyetlen 
világra jött Fiát adta, hogy mindenki, aki hívő (hithű) lesz Benne, nehogy elvesszen 
(elpusztuljon), hanem birtokosa legyen a világkorszakra szóló (aioni) életnek, 

János 3,16. 


Ezzel mindannyian megteltek Szent Szellemmel és különböző nyelveken kezdtek 
szólni, amint a Szellem adta nekik, hogy megnyilatkozzanak. 
ApCsel 2,4. 


Kezdetben volt az Ige (a Szó: Logosz) és az Ige (Logosz) Isten felé irányít(ó volt) és 
Isten volt az Ige (logosz). 
János I,1. 


Néha azzal a ténnyel rémítem meg a démonokat, hogy a második halálban lesz részük. 
Ekkor a következő Igét idézem: 


Ekkor a halált és a láthatatlan országot (hádészt) belevetették a tüzes mocsárba. Ez 
a második halál, a tüzes mocsár. 
Jelenések 20,14. 


A démonok ilyenkor gyakran azt kiabálják: , Nem akarom ezt hallgatni, nem akarom 
hallani!" Ekkor már biztos, hogy ha folytatjuk, és hiszünk Isten Igéjében, győzni fogunk. 


BŰNVALLÁS 


Úgy találtam, hogy mikor az emberek a Jakab 5,14-nek megfelelően megvallják 
bűneiket, és mi megkenjük őket olajjal, a démonok megnyilvánulnak és eltűnnek: 


Elerőtlenült valaki köztetek? Hivassa el az eklézsia véneit, s azok inádkozzanak 
felőle (felette) azután, hogy az Úr nevében megkenték olajjal. 

A hívő esedezés egészségessé fogja tenni a betegségben elfáradót, majd felkelti őt az 
Úr, s ha vétkeket követett volna el, el fogja engedni neki. 

Valljátok meg egymásnak eleséseiteket s  esdekeljetek egymásért, hogy 
meggyógyuljatok. Nagy ereje van az igazságos ember könyörgésének, és az 
munkában is van. Jakab 5,14—-16. 

Azt tapasztaltam, hogy különösen hatásos, ha megkenek valakit olajjal, és lassan a 
következőket mondom: , Az Atya, a Fiú és a Szent Szellem nevében." Ahogy teljes szívvel és 
hittel kimondom ezeket a szavakat, a démonok kiabálni kezdenek és elhagyják az illetőt. 


ISTEN DICSÉRETE 


A szabadítás egy másik csodálatos módja: Isten dicsőítése. Gyakran arra kérem a 
szabaduló személyt, hogy egyszerűen mondja ezt: , Dicsőség az Úrnak." Lehet, hogy 
ötvenszer is elmondja, amíg a démonok sikoltani kezdenek, hogy ők nem dicsérik az Urat. De 
mi ilyenkor már tudjuk, hogy miénk a győzelem, és ahogy az illető folytatja az imát, végül 
megszabadul. 

Ennek a jelenségnek természetesen az az oka, hogy Isten az ő népének dicséretei 
között lakik, és ahogy dicsérjük Istent, a Szent Szellem leszáll és kiűzi a démonokat. 


Pedig te szent vagy, aki Izráel dicséretei fölött trónolsz. 
Zsoltárok 22,4. 


Néha hosszú ideig kell folytatnunk Isten dicséretét, amíg az mélyen bele nem hatol az 
ember szellemébe, hogy kimozdítsa onnan a démont. Az is előfordulhat, hogy még a 
démonhang is azt mondja: , Dicsőség az Úrnak", különösen a rejtett harag démonai esetében. 
De rögtön meg lehet állapítani, hogy ez nem az illető saját hangja, hanem a démoni hang. Ha 
folytatjuk az imát, és biztatjuk a szabaduló személyt, hogy ne hagyja abba, végül a démon 
nem bírja tovább a , Dicsőség az Úrnak"? hajtogatását. A hitető (félrevezető, becsapó) 
démonok nagyon kitartóak, de végül ők sem bírják tovább, és a , Dicsőség az Úrnak" helyett 
kiabálni fognak dühükben. 


HATALOMMAL VALÓ PARANCSOLÁS 


Mint tudjuk, Jézus sokszor egyszerűen csak parancsolt a démonoknak, hogy 
távozzanak. Tudta, hogy hatalma van rajtuk, és ugyanezt a hatalmat adta nekünk is. Így, ha 
hatalommal mondjuk ki Isten Igéjét, mint Jézus tanítványai, és parancsoljuk a démonnak, 
hogy távozzon, el fog menni. 

Az egyszerű , Kifelé!" parancsszó is hatásos, ha a démon tudja, hogy te tudatosan, 
Isten — Jézus Krisztus által adott — hatalma alatt cselekszel. Nem kell hosszú fejtegetésekbe 
bocsátkozni, egyszerűen csak parancsolni kell a démonoknak, hogy távozzanak. Ha ezt 
hatalommal tesszük, azonnal távozni kezdenek. 


MEGBÁNÁS ÉS MEGVALLÁS 


Nagyon fontos, hogy ha valaki szabadulni akar, akkor igazán bánja meg és tagadja 
meg minden bűnét, különösen a Jézusban való hitetlenséget. Meg kell vallania ezeket a 
bűnöket, és Jézust segítségül kell hívnia, mint személyes Megváltóját. 

Izgalmas dolog látni, ahogy a démonok megnyilvánulnak, egyik a másik után; kiűzni 
őket és megtapasztalni, ahogy összegabalyodva távoznak, de ha nincs valódi megtérés, ez 
mind nem történik meg! Volt egy idő, mikor az egyik démon után kerestem másikat, de 
rájöttem, hogy a szabadulás kulcsa a valódi bűnbánat. Most már nem próbálkozom démonok 
kiparancsolásával, amíg nem vagyok biztos abban, hogy a szabadulni vágyó személy szívből 
megtért. Csak ekkor kerülhet sor valódi szabadulásra. Meg vagyok győződve róla, hogy 
beszélhetünk órákig egy-egy démonhoz, és parancsolhatunk is démonoknak, a végső kulcs 
mégis a bűnbánat. Ha valaki minden — már korábban említett — területen bűnbánatot tartott, és 
minden bűnt — szülei vétkeit is beleértve — megtagadott, valamint teljes szívével az Urat 
keresi, sokkal könnyebb a szabadítás. Végkimerülésig parancsolgathatunk a démonoknak, 

hogy távozzanak, ha nincs teljes szívből jövő bűnbánat, az eredmény még rosszabb is lehet, 
mint a kiinduló állapot. 

A démonok nagyon élvezik, ha kigúnyolhatnak minket, és nagyon szeretik fitogtatni 
erejüket. Mindig tudnunk kell, hogy hatalmuk van Jézus nevében. Amíg csak le nem győzzük 
őket, csúfolni fognak bennünket és/vagy elrejtőznek. Határozott meggyőződésem, hogy a 
szabadítás leggyorsabb módja az igazi bűnbánat. Hiszem, hogy még olyan nehéz eseteknél is, 
mint a skizofrénia, szükség van a mély bűnbánatra. 

Vannak nyilvánvalóan és kevésbé nyilvánvalóan skizofrén emberek. Véleményem 
szerint a feltételezettnél sokkal több ember skizofrén. Ahol kétféle személyiség van jelen (és 
ez nagyon általános), ott skizofréniával állunk szemben. Ebben az esetben az igazi 
személyiségnek valódi bűnbánatot kell tartania, hogy a hamis személyiség(ek) eltávozzanak 
arról a helyről, ami a Szent Szellem temploma kellene, hogy legyen. Az igazi megtérés 
következménye az lesz, hogy a Szent Szellem ereje megnyilvánul az illető hívő életében. 
Ahogy a hamis személyiség észreveszi, hogy az igazi személyiség felülkerekedik, távozni 
kezd a többi démonnal együtt. Azonban lehet, hogy a végső győzelmet még egy nagy csata 
előzi meg. 

Skizofrén személyek esetében felbecsülhetetlen értékű, ha a szülők imában megtörik a 
gyermeküket fogva tartó erőt, a gyerekek korára való tekintet nélkül. Ezért, amikor 
lehetséges, a szülőkkel szoktam beszélni ilyen esetekben, hogy teljes világosságuk legyen a 
csata természetét illetően. 


ÁTKOK ÉS AZ ŐSÖK BŰNEI 

Győződjünk meg arról, hogy a szabadulni vágyó személy megtagadta-e ősei bűneit és 
megbocsátott-e nekik. Tudjuk a Bibliából, hogy az Isten megbünteti az atyák vétkét a fiakban 
harmad- és negyedíziglen, aki őt gyűlölik (2.Mózes 20,5). 

Ez is része a törvény átkának, amitől megszabadultuk Jézus Krisztus keresztje által, de 
ezt a szabadítást hit által személyesen kell érvényre juttatnunk. A Galata 3,13-ban azt 
olvassuk, hogy Krisztus megváltott minket a törvény átkától, átokká lévén érettünk. 

Ugyanígy az Ige azt is mondja, hogy az üdvösség elnyeréséhez újjá kell születnünk 
Isten Szellemétől, és nem elég intellektuálisan, pusztán értelmünkkel elfogadnunk az 
evangéliumot. Meg kell tehát ragadnunk Isten ígéretét, és érvényre kell juttatni azt. Különösen 
igaz ez az őseink bűneinek esetében. 

Tudom, hogy különbözőképpen magyarázzák azt a jelenetet, mikor feltámadása napján 
este Jézus Krisztus a bűnök bocsánatára vonatkozó hatalmat adta tanítványainak: 


ha valakinek megbocsátjátok a bűneit, megbocsátják azoknak: akiknek 
megtartjátok, azoknak megtartják. 
János 20,23. 


Jézus Krisztus hatalmat adott a tanítványinak arra, hogy megbocsássanak és 
megtartsanak bűnöket. Ezt a hatalmat csak azután kapták meg, miután vették a Szent 
Szellemet, és újjászülettek általa. 

Sokan megtartják, számon tartják, nem bocsátják meg elődeik, szüleik bűneit, és 
ezáltal magukba fogadják azokat. Így saját magukat kötözik meg őseik bűneivel. 

Amikor újjászületünk Isten Szellemétől, ugyanazt a hatalmat kapjuk, mint az első 
tanítványok. Mikor elengedjük, vagyis megbocsátjuk őseink vagy szüleink valamilyen bűnét, 
teljesen levágjuk magunkról a múltból áthúzódó kötelékeket. Ezért általában arra biztatom az 
embereket, hogy bánják meg és bocsássák meg elődeik bűneit, és ahogy megbocsátanak nekik 
a Jézus Krisztus által adott hatalommal, a démonok elmennek. Általában a következő imába 
vezetem be a szabadulni vágyót: ,, Én, Kovács János megbánom őseim bűneit, teljesen 

elfordulok és elszakadok azoktól; különösen megtagadom a közösséget a következő 
bűnökkel: ...... Szívből megbocsátok őseimnek ezekért Jézus Krisztus nevében." 

Sok szellemi erő egészen a magig, a magzatig lehatol, és azon keresztül továbbadódik. 
Gyakran keresztet rajzolok a levegőbe a szabaduló személy előtt. Megkérem, hogy helyezze 
kezét a köldökére, és a testének ezen része előtt rajzolom a keresztet a levegőbe. Ahogy 
kérjük a Jézus vérét és elszakítjuk azokat az erőket, melyek a köldökzsinóron keresztül 
érkeztek, és teljes szívvel megbocsátunk őseinknek, valóban megszabadulhatunk a tőlük 
örökölt bűnök kötelékeiből. 

Az Ószövetségben két példa található arra, hogy valaki megbánja ősei bűneit: 


Legyen figyelmes a füled, legyen nyitva a szemed, és hallgasd meg szolgád 
imádságát, aki most éjjel-nappal imádkozik előtted szolgáidért, Izráel fiaiért. Vallást 
teszek Izráel fiainak a vétkeiről, amelyekkel vétkeztünk ellened. Vétkeztem én is és 
atyám háza népe is! 
Nagy gonoszságot követtünk el ellened, mert nem tartottuk meg azokat a 
parancsolatokat, rendelkezéseket és törvényeket, amelyeket szolgádnak, Mózesnek 
adtál. 

Nehémiás 1,6—7. 


Még beszéltem, imádkoztam, vallást téve vétkemról és népemnek, Izráelnek a 
vétkéróől, és könyörögtem Istenemhez, az URhoz, Istenem szent hegyéért 
Dániel 9, 20. 


Annak érdekében, hogy megszabaduljunk bármilyen átokból, amely Istentől, embertől, 
sátáni hatásból származik, vagy amelyet saját magunk mondtunk magunkra, a következőket 
kell megszívlelnünk és megtennünk: 


1. Isten áldást ígér azoknak, akik szorgalmasan hallgatják szavát és megtartják 
parancsolatait (5.Mózes 28,1—13). 

Életbe vágó tehát, hogy engedelmeskedjünk az Úrnak, a mi Istenünknek. Különösen 
fontos a következő két parancsolat megtartása: 


Az pedig így válaszolt: szeresd az Urat, Istenedet egész szívedből, egész lelkedből, és 
egész erődből és egész gondolkozás(mód)odból és a legközelebbi embertársadat is, 
mint saját magadat. 

Lukács 10,27. 


Új parancso(lato)t adok nektek, hogy szeressétek egymást, amint én szerettelek 
titeket, hogy ti is úgy szeressétek egymást! 
János 13,34. 


Vizsgáljuk meg szívünket, hogy Istenhez fűződő viszonyunk valóban megfelel-e a 
fenti Igéknek, és határozzuk el, hogy teljes szívvel engedelmeskedni akarunk Istennek 
ezekben. 

2. Valld meg Jézust Uradnak és Megváltódnak! 

3. Az előbb említett módon valld meg bűneidet, különös tekintettel szüleid és elődeid 
bűneire! 

4. Bocsáss meg mindenkinek! 

5. Minden okkultizmussal való kapcsolatot tagadj meg, és tarts bűnbánatot az őseid 
által elkövetett bűnökért, s fordulj el ezektől a bűnöktől. 

6. Fogadd el, hogy a Galata 3,13—14-nek megfelelően Jézus megváltott téged a 
törvény átkától. Hidd el teljes szívvel és valld meg, hogy ez rád is érvényes! 
Segítségként a következő egyszerű imát tudom javasolni: 


, Drága Mennyei Atyám, a Jézus Krisztus nevében jövök hozzád. Dicsérlek és 
imádlak Téged. Jézus Krisztus az én Uram és Megváltóm. Megvallom, hogy 
vétkeztem, és megvallom elődeim ismert és nem ismert bűneit is. Ezeket mind 
megtagadom. Megtagadom elődeim hamis isteneit, elfordulok ezektól a bűnöktől, 
minden okkultizmusban való részvételüktól elszakítom magam. Megbocsátok az 
elődeimnek, és hiszem, hogy a kereszten Jézus Krisztus megszabadított engem a 
törvény átkától. Hiszem, hogy minden átoktól megszabadultam Jézus Krisztus neve 
és vére által." 


Már szóltunk arról, hogy megszabadultunk az átok hatalmától, és hogy az egyik mód 
arra, hogy ezt érvényesítsük: őseink bűneinek megbocsátása és az ezektől való elfordulás. Az 
15 előfordulhat azonban, hogy egy olyan átokszellem van jelen, ami gyakori baleseteket, 
öngyilkosságot és halált okoz. Ahogy sikerül azonosítanunk ezt a szellemet, hatalmat kell 
vennünk rajta, és Jézus Krisztus nevében parancsolnunk kell neki, hogy távozzon. Jól 
emlékszem arra az esetre, amikor egy hat hónapos kisbaba szüleivel imádkoztunk. Úgy tűnt, 
hogy a gyermek semmit nem lát. Ahogy imádkoztunk az átok szelleme ellen — ami az apai 
ágon került a gyerekbe, és a méhen keresztül az anyát is megfertőzte — és imádkoztunk a 
gyermekért, azonnali változást tapasztaltunk. A baba rögtön nézelődni kezdett, és megismerte 
az embereket. Bár a szeme nyilvánvalóan egészséges volt, mégis valamiféle szellemi és 
fizikai függöny volt rajta. Ahogy az átok ereje megtört, a szellem elhagyta őt a vakság 
kíséretében. 


MEG KELL TAPASZTALNUNK A SZENT SZELLEM KENETÉT 


Az egyik legerőteljesebb módja a szabadításnak a Szent Szellem kenetének 
megtapasztalása, átélése. Amikor Áront pappá szentelték, olajat öntöttek rá, és az végigfolyt a 
fején és szakállán a Szent Szellem jeleként. Mi is a Szent Szellem ugyanilyen forró kenetét 
tapasztalhatjuk meg, mivel mi is királyok és papok vagyunk: 


Ti ellenben választott nemzetség, királyi papság, szent nemzet, megtartásra való nép 
vagytok, hogy annak erényeit hirdessétek, aki titeket a sötétségből az ő csodálatos 
világosságára elhívott. 

1.Péter 2,9. 
A kenet megtöri az igát: 


Azon a napon lekerül terhe válladról, igája (járma) nyakadról és széttöretik az iga 
(leszakad, elrothad a járom) a kenet olaja miatt. 
Ezsaiás 10,27. 


Ilyenkor arra kérem Jézust, hogy kenetét a Szent Szellem által öntse rám, és amikor 
érzem a kenetet, megparancsolom a démonnak, hogy távozzon. Esetenként, ha nagyon 
makacs démonnal van dolgom, újabb adag kenetet kérek, és ahogy megjön, a következőt 
mondom: , Érzed ezt a kenetet, démon?" Minden esetben remegni kezd és elmegy. A 
démonok nem bírják a Szent Szellem kenetét, mert az elismerteti velük a mi — Jézus 
Krisztusban való — papi hatalmunkat. 

A KENET AKADÁLYAI 


Soha nem fogjuk megismerni a Szent Szellem kenetét, ha bármiféle okkult 
tevékenységben vettünk részt, mint például szabadkőművesség, horoszkóp, hipnózis stb. 
Mindezek kirekesztik (megoltják) a Szent Szellem erejét, hiszen ilyen esetekben egy másik 
szellem ül rajtunk. 

Amíg teljesen meg nem tagadjuk ezeket a bűnöket, akár mi, akár szüleink követték el, 
addig nem ismerhetjük meg a Szent Szellem kenetét. Gyakran lehet érezni, ahogy a kenet 
folyik rajtunk lefelé, különösen a karon. Ahogy kezünket rátesszük valakire, a démonok 
futásnak erednek. 


OKKULTIZMUS 


Nagyon fontos, hogy az a személy, akinek szolgálunk, megtagadjon minden okkult 
tevékenységet (lásd az első függeléket, mely az okkultizmus formáit tartalmazza). Jó, ha 
végigolvassa ezt az listát, bejelöli azokat, amelyekkel foglalkozott, hogy aztán egyenként 
megtagadhassa őket. 

Egy-egy bűn megtagadásánál hasznos a teljes nevet használni, mint pl.: ,, Én, Kiss 
Péter János a Jézus nevében megtagadom a boszorkányság bűnét. A Jézus nevében 
megvallom ezt a bűnt, és hívlak, Uram Jézus, hogy segíts nekem." 

Nagyobb hatalom árad ki akkor, ha az illető a teljes nevét használva küldi el a 
szellemet. 


VÍZKERESZTSÉG/BEMERÍTKEZÉS 


Ha valaki még nem merítkezett be (vízkeresztség), megfelelő tanítás után jó 
reménysége lehet a szabadulásra, hiszen a bemerítkezés nagyon hatékony és erőteljes 
lehetőség arra, hogy az óembert, démonokkal együtt eltemessük. 


SZENT SZELLEM-KERESZTSÉG 


Ha van valami, amit a démonok szeretnének megakadályozni, az az, hogy valaki 
alárendelje nyelvét a Szent Szellemnek és a Tőle kapott nyelveken szóljon. Ez része a Szent 
Szellemmel való betöltekezésnek, mely lehetővé teszi a Szent Szellem számára, hogy 
elfoglalja a számára készített templomot. 

Egyes esetekben a démonok valakinek a nyelvén ülnek, és emiatt az illető olyan 
nyelven szól, ami először a Szent Szellem által ihletettnek tűnik, bár valójában egy démoni 
nyelv. Ezt fel kell ismernünk! Az ilyen személy nem ura a nyelvének. Ilyenkor , transzba 
esik", és így jól felismerhetjük, hogy ez a nyelv NEM a Szent Szellem nyelve. (Aki a Szent 
Szellem nyelvén, Őáltala szól, bármikor abba tudja hagyni — a kiadó.) Ilyenkor általában 
megkérem a személyt, hogy tagadjon meg minden bűnt, és próbáljon meg újra a Szent 
Szellemtől kapott nyelvén szólni. Lehet, hogy többször is próbálkoznia kell, mert néhány szó 
után megint démoni nyelven beszél. Ahogy a Szent Szellemtől kapott nyelv erősödik, úgy 
szorul vissza a démoni nyelv, ami végül el is múlik. Igen, a Szent Szellem-keresztség az egyik 
legsikeresebb útja a démoni erőktől való szabadulásnak. 


A SZENT SZELLEMRE VALÓ FIGYELÉS 


Ahogy növekszik a hitünk, és egyre gyakorlottabbak leszünk a bölcsesség és az 
ismeret beszédében, egyre jobban fogjuk hallani, ahogy a Szent Szellem vezet imádkozás 
közben. 

Amikor imádkozom, a Szent Szellem részletesen útbaigazít, hogyan imádkozzak. 
Megmutatja, hogyan helyezzem a kezemet a személyre, akiért imádkozom: nyakára, 
tarkójára, feje tetejére, homlokára, szemére, orrára vagy a torkára tegyem a kezem. 

Általában ahhoz a testrészhez vezet a Szent Szellem, ahol a fájdalom érezhető, és miután a 
démon eltávozik, a fájdalom is megszűnik. 

Ha ez a bizonyos testrész a mellkas, gyomor vagy valami hasonlóan kényes hely, 
megkérem az illetőt, hogy helyezze kezét a megfelelő testrészre, és én az ő kezére teszem a 
kezemet. Gondosan ügyelünk a tisztességre, különösképpen, ha asszonyokért imádkozunk. 


DÉMONI ELLENTÁMADÁSOK 


A szabadító szolgálat során előfordulhat, hogy a démonok megpróbálnak megtámadni 
bennünket. Például gyakran, amikor asszonyokért imádkozom, kívánság démona elhagyja 
őket, és engem támad meg szexuális területen. Nagyon tisztán és összeszedetten kell 
tartanunk gondolatainkat, különben utat nyithatunk az ilyen démonoknak. Ha határozottan 
állunk Isten Igéjének alapján, ismerjük Jézus vérének védelmét és a Szent Szellem kenetének 
hatalmát, a démon nem tud belénk költözni. Hosszú szabadító és tanító szolgálatok után néha 
kora reggel arra ébredek, hogy erős nyomást érzek magamon, és egy furcsa érzés kerít 
hatalmába, úgy érzem, mintha elszívnák az erőmet. Csak fekszem ott, közben gondolkozom, 
hogy mi lehet ez. Aztán felismerem, hogy egy démon. Megparancsolom neki a Jézus 
nevében: távozzon, és azonnal el is megy. 

Tudnunk kell, hogy a Sátán ott támad, ahol tud, nekünk viszont szilárdan ellene kell 
állnunk a Szent Szellem hatalmára támaszkodva. 


ÖNMAGUNK ELFOGADÁSÁHOZ SEGÍTŐ SZOLGÁLAT 


A démoni tevékenységnek kaput nyithat, ha valaki nem tudja elfogadni önmagát. Az 
Efézus 1,6 azt mondja, hogy a szeretett Fiúban mi is elfogadottak vagyunk. Isten már akkor 
befogadott bennünket, amikor még bűnösök voltunk, hiszen hagyta, hogy a Fia kereszthalált 
haljon értünk. Az embereket fel kellene tehát világosítani arról, hogy Isten elfogadja őket. Ez 
sok embert fölszabadít. 

Emlékszem egy férfira, aki a tanítás után rendszeresen odajött hozzám, és amikor 
imádkoztam érte, a démonok mindig megnyilvánultak benne. Látszólag minden porcikájában 
démonok laknak. Mikor imádkoztam, úgy tűnt, hogy megszabadult, de a következő héten 
vagy hónapban megint ott állt előttem. Az egyik este azt mondtam neki, hogy Jézus szereti őt. 
Megdöbbenve nézett rám, és sírni kezdett: , Ezt komolyan mondod?" — kérdezte sírva. 
Elmondtam neki, hogy szóról szóra ezt mondta nekem a Szent Szellem egy perccel korábban. 
Leült és sírt. A démonok belépési pontja az életében az volt, hogy nem tudta elfogadni 
önmagát. Úgy érezte, hogy Isten nem fogadta el őt, bár az Írás nem ezt tanította neki. Ahogy 
önmaga elfogadására rávezettem a Szent Szellem segítségével, megszabadult a démonoktól. 
Mikor arra tanítjuk az embereket, hogy Isten elfogadja és szereti őket, arra 15 meg kell őket 
tanítanunk, hogy fogadják el önmagukat. Ennek hiánya ugyanis a démoni tevékenység 
táptalaja lesz. 


BÖJT 


Nagyon erőteljes fegyver lehet a szabadulás során, ha megfelelő indítékkal böjtölünk. 
Ne böjtöljünk úgy, ahogy itt le van írva! 


Miért böjtölünk - mondják -, ha te nem látod meg, miért gyötörjük magunkat, ha 
nem akarsz tudni róla? De hiszen ti a böjti napokon is megtaláljátok kedvteléseteket, 
mert robotosaitokat hajszoljátok. 
Hiszen pörölve és veszekedve böjtöltök, sót bűnösen, ököllel verekedve. Nem úgy 
böjtöltök, ahogyan ma illenék, nem úgy, hogy meghalljam hangotokat a 
magasságban. 

Ézsaiás 58,3—4. 

Ha megfelelő indítékkal böjtölünk, a szellemünk megelevenedik és megerősödik. 
Gyakran javasolok böjtöt a szabadulni vágyóknak, s célul a teljes megtérést és bűnbánatot 
ajánlom. A böjt életre kelti és megnyitja szellemünket a Szent Szellem számára. Néha a 
szolgáló testvérnek is böjtölnie kell, különösen nehéz esetekben, mert ez felerősíti a benne 
lévő Szent Szellem működését. 

Nemrég szolgáltam egy pásztornak, akinek megtérése előtt komoly problémái voltak. 
Még mindig egy erős démon befolyásolta az életét. Arra biztattam, hogy böjtöljön 24 órát, 
mielőtt imádkoznánk. Amikor imádkozni kezdtünk, az Úr látást adott felőle. Láttam, hogy 
kivágták egy futónövény gyökerét, amikor vízkeresztségben részesült, de az ágak még mindig 
a testéhez tapadtak, és abból táplálkoztak. Mikor az illető böjtölt, az ágakat a testhez rögzítő 
kapaszkodók lazulni kezdtek (hogy az eredeti látásnál maradjunk), és a szabadulás 
megtörtént. 

A szabadulás alatt a vezérdémon azt üvöltötte, hogy gyűlölte ezt a 24 órás böjtöt. Ez 
világosan mutatja, hogy a vízkeresztség kivághatja a gyökeret, de néha maradnak kötelékek, 
amikkel a démon belekapaszkodik a testbe. Ezeket pedig böjttel és Isten keresésével lehet 
végképpen elvágni. 

LÉGZÉS 

Gyakran azt kérem a szabadulni vágyótól, hogy vegyen mély lélegzetet, és higgye el, 
hogy a Szent Szellemet szívja be. Aztán megkérem, hogy fújja ki a levegőt, s vele együtt a 
démonokat is. A Szent Szellem gyakran megmutatja nekem, hogyan jön fel a démon a 
gyomorból a mellkasba, onnan a torokba, majd a szájon át távozik. Néha látom a démont 
távozni az ember száját keresztül, mint valami halat vagy kígyót. Először a fejét, hasát s végül 
a farkát látom kijönni. 

Ez a technika teljesen igei, hiszen Jézus a következőket mondta Márk 
evangéliumában: 


Akik pedig hisznek, azokat ezek a jelek követik: a nevemben démonokat haj()tanak 
ki, új nyelveken szólnak, 
Márk 16,17. 


Ahogy erőteljesen kilélegeznek az emberek, tulajdonképpen kiűzik a démont. Néha 
akaratlanul alakul ki ez a heves ki-be légzés, amikor a démon felismeri, hogy mennie kell. 
Egyszer valaki kételkedett e módszer hitelességében. A következő alkalmon ugyanez az 
ember démoni megnyilvánulásokat produkált. Ki-be kapkodta a levegőt akaratától független 
ütemben, és egy erős démon hagyta el őt. Úgy tűnt, az előző napi hitetlenség démona volt, 
mely pont a szabadulás e formájában kételkedett. 

Fontos, hogy szabadításnál ne kategorizáljunk, ne ragaszkodjunk mereven a 
módszerekhez. Mindig igényeljük a Szent Szellem erejét! Ami egyszer működik, nem 
feltétlenül fog más helyzetben is működni. Nyitottnak kell lenniük a szabadításmódok 
kombinációjára is, bár a ki-be légzés általában jól alkalmazható módszer. 


A TÁMADÁSI PONT ELTORLASZOLÁSA 


A köldök gyakran szolgál belépési pontként azon démonok számára, akik a születés 
előtt vagy a születéskor költöznek be a köldökzsinóron keresztül. Néha a démonok elmondták 
nekem, hogy az apa magján keresztül érkeztek az anyába, aztán a köldökzsinóron keresztül 
jutottak abba a személybe, akinek éppen szolgáltam. Gyakran a köldökükre helyezem 
kezemet (természetesen engedélyt kérek az illetőtől, és megkérem, tegye a kezét a köldökére), 
és úgy parancsolok a démonoknak, hogy szakadjanak el onnan a Jézus nevében. Ez többnyire 
hatásos. 

Néha az ember kezét fogom meg, és úgy parancsolok az őt kínzó szellemnek, hogy 
jöjjön ki. Gyakran ugyanis a kézen keresztül távoznak a szellemek. Az önkielégítés démona 
gyakran az előre-hátra mozgó ujjakban nyilvánul meg. Ebből azonban nem következik, hogy 
ilyen esetben mindig az a személy követte el a bűnt. Néha egészen furcsa módon eltorzulnak a 
kezek, ahogy a démonok távoznak. 


EGY AKARATTAL VALÓ MEGEGYEZÉS 


Egy következő erőteljes módszer a szabadulásban a közös imában való megegyezés. 
Isten Igéjének felhatalmazását kaptuk erre: 


Ámen, mondom nektek, amit megköttök a földön, kötve lesz az égben (is), és amit 

feloldotok a földön, oldva lesz az égben (is). 

Ismét mondom nektek, hogy ha ketten közületek összhangban lesznek a földön 

akármilyen dologban, és amit így kérnek, meglesz nekik az én égi Atyámnál, 

mert ahol ketten vagy hárman összegyűlnek az én nevemben, ott vagyok közöttük. 
Máté 18,18—20. 


Fontos, hogy a felek teljesen egy akaraton legyenek a szabadulás felől, és egységben 
legyenek szellemi téren is. Ahogy a vezérdémon megérzi az Igének való engedelmességet és 
megegyezést, elengedi szorítását, és alárendelt démonjait 15 magával viszi. 

Hangsúlyozom, hogy teljes szellemi harmónia szükséges a résztvevők között, mielőtt 
a szabadításra sor kerül. 


VÍZ HASZNÁLATA 


Egyes esetekben az előzőleg megáldott víz is segítheti a szabadítást, ha a szabadulni 
vágyóra alkalmazzuk. Ilyenkor figyelmeztetem a démont arra, hogy ez a személy már vízzel 
megkeresztelkedett. A víz emlékezteti a szabadulni vágyót is arra, hogy már elszakította 
magát a bűn hatalmától. Ahogy ezt elismeri és megerősíti, a démonok elszáguldanak. 


A HÁZ MEGTISZTÍTÁSA 


Esetenként a szabadulni vágyó házát kell megtisztítani. Említettük már, hogy minden 
okkult vonatkozású tárgyat el kell távolítani. 

Ahogy az Igét használjuk és Jézus vérét hintjük a szobára, a démonok elmennek. Néha 
a Szent Szellem vezetése alapján a ház minden sarkára ráteszem a kezem, különös tekintettel 
az alapozáshoz közeli sarkokra, így hatalmat veszek Jézus nevében, és Jézus vérének erejét 
kérem, s ez teljes tisztulással jár. 

Egyszer egy templom esetében is ez történt. Az elöljáróság kért arra, hogy vegyek 
részt a tisztításban, ezért az épület sarkaira tettem a kezem, parancsolván a szellemeknek, 
hogy távozzanak az épületből 


A BANDAVEZÉR AZONOSÍTÁSA 


A Szent Szellem segítségével meg kell keresnünk a személyben tartózkodó démonok 
vezetőjét. Ugyanis a fődémon gyakran kizavarja a többi démont, de ő maga bent marad. 

Fontos, hogy felismerjük, az adott esetben ki az , erős ember", bármi legyen is a neve. 
Tapasztalatom szerint ezek leggyakrabban a következők: Jézabel szelleme, az Antikrisztus 
szelleme, vagy a Halál és a Pokol szellemei. Mivel ezek a leghatalmasabb , erős emberek", 
ezért jó, ha többen egy akarattal imádkozunk. Találkoztam ezeken kívül a következő , erős 
emberekkel" is: kéjvágy, paráznaság, gyűlölet, keserűség és megsértődés. De bárki is legyen 
az, ügyeljünk, nehogy — míg a kisebbeket kiküldi — maga bent maradhasson. 

A démonok - úgy tűnik — különböző csapatokban működnek. Ugyanolyan nevű 
démonok több csapatban is megtalálhatók. Nem szabad csodálkoznunk tehát, ha például 
kiűztük a kéjvágy démonát, és egy újabb kéjvágy démona nevezi meg magát. 

Ilyen esetekben különösképpen szükségünk van a lelkek (helyesebben a szellemek) 
magkülönböztetésének ajándékára, amelynek segítségével azonosítani tudjuk a démonokat. 


KÉZRÁTÉTEL 

Teljesen biblikus eljárás a szabadítás alatt kézrátételt alkalmazni. Jézus is így tett. 

A Lukács 4,39-ben azt találjuk, hogy Jézus , megdorgálja a hideglelést". Tehát úgy 
bánt a lázzal, mint egy démonnal. Hasonlóképp a Máté 8,15-ben: , És megérintette a kezét, és 
elhagyta őt a láz..." 

Emlékezzünk arra az asszonyra, akit az erőtlenség szelleme hajlottá tett: 


és lám, volt ott egy asszony, akiben a gyengélkedés (betegség) szelleme volt 
tizennyolc éve, és össze volt görbedve, és nem volt képes teljesen felegyenesedni. 
Amikor pedig Jézus meglátta ót, magához szólította (odahívta) és ezt mondta neki: 
asszony, fel vagy old(oz)va a betegségedbóől, 
és rátette a kezeit és rögtön felegyenesedett és dicsőítette az Istent. 

Lukács 13,11—13. 


Amikor a Jézus Krisztustól kapott felhatalmazással a szabadító szolgálat során 
valakire ráhelyezzük a kezünket, Isten ereje átáramlik rajtunk, és megérinti azt a személyt, 
akiért imádkozunk. 

A démonok is megérzik Isten kenetét, és szedik a sátorfájukat. 


A SZABADULÓ IMÁJA 


, Drága mennyei Atyám, Jézus Krisztus nevében jövök Hozzád. Úgy jövök Hozzád, 
mint bűnös ember. Megvallom Neked a bűneimet és megbánom őket. Sajnálom, hogy 
vétkeztem. Hiszem, hogy Te küldted e világra Jézust, aki szűztól született, és testté, emberré 
lett. Hiszem, hogy ő volt a váltságdíj, Isten igazságának fizetsége az én bűneimért. Hiszem, 
hogy Jézus Krisztus kereszthalálával az örök életet és a Veled való igazságban járást 
ajándékoztad nekem. Hiszem, hogy testem, lelkem és szellemem gyógyulása is Jézustól van. 
Hiszem, hogy Jézust eltemették és föltámadott az Írásnak megfelelően a harmadik napon. 
Hiszem, hogy most az Isten jobbján ül. 

Most Hozzád fordulok, Úr Jézus, elfordulok minden sötétségtől, s Sátán hatalmából 
az Isten hatalmába megyek, megtagadom a Sátán minden munkáját, különös tekintettel az 
okkult dolgokra. Úr Jézus, hozzád kiáltok! Kérlek, légy az Uram és Megváltóm. Hiszem, 
hogy Te vagy a Szabadítóm, és hogy haláloddal és feltámadásoddal megszabadultam a 
Sátán hatalmából. Köszönöm, Jézus! Hiszem, hogy  megváltottál, hiszem, hogy 
meggyógyultam, hiszem, hogy megszabadultam." 


JÉZUS VÉRÉNEK VÉDELMÉRE VALÓ HIVATKOZÁS 


Mint tudjuk, hatalmas erő van Jézus vérében. Szabadítás alatt gyakran bátorítom a 
szabadulót arra, hogy hittel vallja meg a Jézus vérével kapcsolatos Igéket, amelyeket a 2. 
függelékben gyűjtöttem össze. Ahogy egyenként hittel és többször elmondják ezeket az 
Igéket, a démonok megnyilvánulnak. A démonok ki nem állhatják az Isten Igéjének 
megvallását. 

Egyenként mondom az Igéket, és megkérem a szabadulni vágyót, hogy ismételje 
utánam. Ha a Szent Szellem azt mutatja, hogy az elmondott Igék egyike a személy életében 
még jelen levő kötelékkel foglalkozik, pl. nem tudatosult benne, hogy megbocsáttattak a 

bűnei, addig ismételtetem vele a megbocsátásról szóló Igét, amíg biztosan meg nem szabadul. 
A szájával tett megvallás; és a szívében levő hit kiűzi belőle a démoni erőt. Minden szabadító 
szolgálathoz nagyon ajánlom a második függelékben szereplő Igék ilyen alkalmazását. 


A SZABADULNI VÁGYÓ SZEMÉLY AKARATÁNAK MEGERŐSÍTÉSE 


Feltétlenül szükséges, hogy a szabadulást kereső kinyilvánítsa akaratát a szabadulás 
alatt is. Ez azért fontos, mert amikor a démonok megnyilvánulnak, a szabadító passzívvá 
válhat. Bátorítanunk kell tehát arra, hogy használja akaratát, és álljon ellene a démoni 
erőknek. Ahogy akaratával együttműködik a benne levő Szent Szellemmel, a démon 
elgyengül, s végül távozik. Ennek az igei alapját már idéztük: 


Ti Istenből valók vagytok, kis gyermekeim és legyőztétek amazokat, mert nagyobb az, 
aki bennünk van, mint aki a világban (koszmoszban - világrendszerben) van 
1.János 4,4. 


VÉDŐ ANGYALOK 


Szabadító szolgálataim során sokszor észrevettem, hogy szolgáló angyalok vesznek 
bennünket körül, ahogyan az Írásban található (Zsidók 1:14). Emlékszem egy esetre, amikor a 
dolgozószobámban egy személynél nagyon erőszakos démonok nyilvánultak meg. Hirtelen az 
ablak felé fordult, kimutatott a kertemre, és a démon a következőket üvöltötte: , Ott vannak, 
mindenütt, mindenütt van belőlük." Akkor azt gondoltam, hogy a ház körül levő többi 
démonra utal. Az ember nagyon remegett, amikor a démon erre kényszeríttette. 

Néhány nappal később az Úr emlékeztetett erre az esetre, és elmondta, hogy akkor 
védő angyalok vették körül a házamat. Néhány hónappal később hasonló eset történt. Ez az 
ember is hirtelen az ablak felé fordult, és a démon kiabálni kezdett: , Ott vannak mindenütt, 
mindenütt ott vannak." Ekkor már tudtam, mit kell mondanom: , Igen, angyalok... Isten 
angyalai", a démon pedig válaszolt: , Igen, igen, igen". Nyilvánvalóan szörnyen félt. 

Nagyon jó dolog tudni azt, hogy Isten angyalai körülöttünk vannak ezekben a szellemi 
csatákban. 


UTÓKEZELÉS 


Fontos, hogy a megszabadult személlyel egy tapasztalt testvér — lehetőség szerint a 
saját pásztora — foglalkozzon tovább, és a későbbiekben is rendszeresen imádkozzanak érte. 
Ha visszacsúszik régi bűnébe, vagy büszkeség keríti hatalmába, súlyos hitetésnek 
becsapásnak eshet áldozatul. 


18. FEJEZET 


ÖNSZABADÍTÁS 


Néhányan azt kérdezték, hogy egyedül, segítség nélkül is megszabadulhatnak-e. 

Bizonyosan, ha az illető hite elég erős. Ennek a hitnek természetesen Jézus Krisztuson 
kell alapulnia. Általában szükség van még a szellemek megkülönböztetésének ajándékára is, 
hiszen tudnunk kell, ki az ellenfelünk, aki támad bennünket. 

Ha csak egy kívülről jövő nyomasztó hatásról van szó, elég, ha parancsolunk neki, 
hogy távozzon. 


Vessétek hát magatokat Isten alá! Álljatok ellen a vádlónak, és az elfut tőletek. 
Jakab 4,7. 

Ébredtem már úgy éjszaka, hogy nehéz nyomás vagy a fojtogatás démona üldögélt 
rajtam. Észrevettem, hogy valami lenyom, a Jézus Krisztus nevében parancsoltam neki, hogy 
távozzon, mire az felemelkedett rólam, és elment. Ugyanígy kerülhetünk a pánik vagy a 
félelem szorításába is. Ekkor is parancsolnunk kell, hogy távozzon. Időnként a Szent Szellem 
megmutatja, hogy kezünket melyik testrészre kell tenni, mint pl. a szemünkre vagy fülünkre, 
hogy megszabadulhassunk. 

Aki Jézus Krisztus fennhatósága alatt él, annak hatalma van arra, hogy ellene álljon a 
gonosznak. Van azonban az éremnek egy másik oldala is. Vannak esetek, amikor valaki azt 
hiszi, hogy már megszabadult, pedig a szabadulás valójában még nem történt meg. 

Ezért is fontos, hogy beépüljünk a Krisztus Testébe, alávessük magunkat a Test más 
tagjainak, — különösképpen olyan testvéreknek, akikben a lelkek (szellemek) 
megkülönböztetésének ajándéka működik. Az ő segítségükkel eldönthető, hogy valóban 
megszabadultunk-e. 

Ugyanazok az alapelvek vonatkoznak az önszabadításra, mint a szabadítás bármely 
más formájára. Fontos tehát az igazi bűnbánat, a bűnvallás, a megbocsátás és az okkult 
dolgokkal a végleges szakítás. 

Tudatában kell lennünk a Jézus Krisztusban levő hatalmunknak ahhoz, hogy valóban 
elűzhessük a démonokat magunktól. Ha még ezután sincs békességünk, vagy megmaradnak a 
köteléke, és továbbra is támadásoknak vagyunk kitéve, akkor rögtön a megfelelő szolgáló 
testvérhez kell fordulnunk segítségért. 

Legyünk biztosak abban, hogy nem büszkeségből akarunk magunk által 
megszabadulni. Ne azért forduljunk ehhez a módszerhez, mert nem akarunk másokat beavatni 
problémáinkba, vagy szégyelljük megvallani bűneinket. Ha ez a motivációnk, nem fogunk 
megszabadulni. 

Tapasztalatom szerint az effajta szabadítás a testi fájdalom vagy betegség esetében a 
leghasznosabb. Mikor a kezemet a beteg testrészre helyezem, parancsolok a fájdalom, 
betegség szellemének, hogy távozzon, és ha valóban hiszek a gyógyulásban, az Úr hatalmas 
erővel siet a segítségemre. 

Fontos ez a módszer olyan személyek esetében is, akik már szabadultak mások 
segítségével. A szolgálat után lehet, hogy még mindig támadják őket démonok. Ezekben az 
emberekben meg kell erősíteni az ellenállást a gonosszal és az őket támadó démoni erőkkel 
szemben. Szabadítás után mindig óvatos vagyok annak közlésében, hogy valaki teljesen 
megszabadult-e. A teljes szabadulás még néhány napig eltarthat. Lehet, hogy egyes démonok 
folyamatosan távoznak az illető kitartó ellenállása eredményeképpen. 

Különösen fontos tudatosítani a szabadulást keresőben, hogy a benne lakó Szent 
Szellem által igenis képes ellenállni a démonoknak. Ha valaki ennek nincs tudatában, mindig 
másoktól fog segítséget várni ahelyett, hogy a saját akaratával és a benne levő Szent Szellem 
segítségével maga győzné le ezeket a démonokat. 


19. FEJEZET 
A FÖLD BIRTOKBAVÉTELE 


A következő igei alapelvet mindig szem előtt kell tartanunk a szabadulás és gyógyulás 
érdekében. Ha jó megfigyeljük, amikor Isten az Ígéret Földjére való belépésre biztatta népét, 
nem ígérte nekik, hogy egy pillanat alatt az övék lesz: 


Rettenetes félelmet küldök előtted, amely kiűzi előled a hivvieket, kánaániakat és 
hettitákat. 

De nem egy év alatt űzöm ki előled, hogy ne legyen pusztává a föld, és ne 
szaporodjék el károdra a mezei vad. 
Apránként űzöm ki előled, amíg megszaporodsz, és birtokba tudod venni az országot. 
Kiszabom határodat a Vörös-tengertől a filiszteusok tengeréig, és a pusztától az 
Eufrátesz folyóig. Mert kezetekbe adom az ország lakosait, és kiűzöd őket magad 
elől. 
Ne köss szövetséget se velük, se isteneikkel! 
Ne lakjanak országodban, hogy vétekbe ne vigyenek téged ellenem! Mert ha 
azoknak isteneit szolgálod, bizony tőrbe ejtenek téged. 

2.Mózes 23,28—33. 


FOGLALD EL AZ ÍGÉRET FÖLDJÉT 


Mindig biztatnunk kell az embereket, hogy , vegyék birtokba?" a szabadulás és 
gyógyulás során az ellenségtől visszaszerzett területeket. Az ellenséget ki kell űzni életünk e 
területeiről. Az emberek néha elkedvetlenednek, mikor kiderül, hogy az első , nekifutásra" 
nem nyernek teljes szabadulást. Az Igén és Krisztusban való hitre kell ilyenkor építeniük. 
Hasonlóképpen mindig hangsúlyozom, hogy miután megszereztek egy területet a gonosztól, 
azt meg is kell tartaniuk a további ellentámadások során. Ahogy teljesen birtokba veszik és 
ellenőrzésük alatt tartják a visszahódított területet, nőni fognak a hitben, és képesek lesznek 
további területeket is visszafoglalni az ellenségtől. 

Az , azonnal oldódó kávé" korszakában élünk, és az emberek , azonnali szabadulást és 
gyógyulást" akarnak. Néha így is alakul, de a legtöbb esetben az ellenségtől épp megszerzett 
terület megtartására kell törekednünk, és ott kell megerősíteni pozíciónkat. Így válunk képessé 
az egész terület felszabadítására és birtokbavételére. 


A SZABADULÁS FOLYAMATOS IS LEHET 

Mennyi ideig szolgáljunk? 

Van, mikor hosszas szabadító szolgálatra van szükség. Azonban megtanultam, hogy 
egy bizonyos idő után azt tanácsolom, hogy a szabaduló menjen haza, olvassa az Igét, 
térdeljen le az Úr előtt, vallja meg bűneit, szívből bánja meg őket, és térjen meg azokból. 
Szintén fontos a Szent Szellem-keresztség. Ha ezeket megteszi, egy-két hét múlva, mire 
visszajön, sokkal erősebb lesz a Szent Szellem erejében, és sokkal erősebben ellene tud majd 
állni azoknak a démonoknak, akik benne akarnak lakozni. Ilyen módon két dolgot sikerül 
elérni: 

Első eredmény, hogy nem merülünk ki fizikailag, és képesek leszünk a további 
szabadító szolgálatra. 

A második fontos eredmény pedig az, hogy a szabaduló szívből megbánja bűneit, és 
jobban megismeri az Urat. 

A Sátán nagyon szeret olyan embereket elénk hozni, akik annyira meg vannak kötözve 
démonokkal, hogy teljesen kimerülünk a velük kapcsolatos szolgálatban, és emiatt képtelenek 
leszünk a többieknek szolgálni. 

ÖNZÉS 

Nem szabad megfeledkeznünk arról, hogy az önzésnek valamilyen foka minden 
emberben megtalálható, és vannak, akik inkább mások szolgálatát kérik, mint hogy ők maguk 
bűnbánatot tartanának és megtérnének. Az, hogy végleges szabadulásban lesz-e részük, 
nagymértékben függ attól, hogyan reagálnak a fent említett , menj és tarts bűnbánatot" 
tanácsra. Ha nem hajlandók erre, lehet, hogy csak pazarlod az idődet, mikor kiűzöd belőlük a 


démonokat, hiszen nyitott utat hagynak további démoni tevékenységnek a keserűségen, 
neheztelésen, büszkeségen, gyűlöleten és más hasonlókon keresztül. 

Ahogy a testi gyógyulás lehet folyamatos és fokozatos, a szabadulás is lehet ilyen. 

Gyakran például a házasságot kell először meggyógyítani, mielőtt a teljes szabadulásra 
sor kerülhetnek. Ilyenkor előfordul, hogy folyamatosan imádkozni kell azért, hogy a másik fél 
is az Úrhoz jöjjön, mert csak akkor távozik el a folyton támadó démon. 

Jézus megmondta nekünk, hogy szeressük az ellenségeinket, áldjuk azokat, akik 
átkoznak, és tegyünk jót azokkal, akik gyűlölnek minket: 


Én pedig (azt) mondom nektek: szeressétek ellenségeiteket, áldjátok azokat, akik 
átkoznak titeket, tegyetek jót azokkal, akik gyűlölnek titeket és imádkozzatok 
azokért, akik üldöznek és gyaláznak titeket, 

Máté 5,44. 


Gyakran tanácsolok imát azért a személyért, aki felborította a házasságot. Ahogy az 
áldás rászáll, a gyötrés szelleme, mely tőle jött és az ártatlan házastársat kínozta, 
megzavarodik és visszavonul. Helyette Isten szeretetének szelleme árad be azon a személyen 
keresztül, aki hittel imádkozik. 


20. FEJEZET 
MI LEHET AZ OKA, HOGY EGYESEK NEM SZABADULNAK MEG 


NEM BÁNJÁK MEG BŰNEIKET 


Nem fordulnak el szívből a bűntől, és nem akarják igazán megbánni és elhagyni 
bűneiket. Nem készek feladni a bűnt és elfogadni Jézust életük Urának és Szabadítójának. 

Sokan ismerik Jézust mint Messiást, de nem fogadják el Őt Úrnak életük minden 
területén. Amíg nem Jézus az Úr gondolataikban, érzelmeikben, szexuális vágyaikban és létük 
minden egyes területén, nem fognak megszabadulni. 

Mikor szolgálunk valakinek, Jézus Krisztus teljes szeretetét kell kifejeznünk és 
közvetítenünk. Nem szabad ítélkeznünk, hanem mindig az Ő szeretetét kell képviselnünk. 
Hagynunk kell, hogy ez a szeretet keresztüláramoljon rajtunk, hogy aztán Isten kenete is 
működhessen rajtunk keresztül. 

Ha az illető bűnbánatot tanúsít, nem csak szeretetre van szükségünk, hanem a lelkek 
(szellemek) megkülönböztetésére is, hogy meg tudjuk vizsgálni: valódi bűnbánat és megtérés 
történt-e, vagy csak egy kis bűntudatot érez az illető. Nagyon nagy különbség van a bűnbánat 
és a bűntudat közt. A bűnbánat és megtérés a bűntől való elfordulást jelenti, mely akarati 
döntés, míg a bűntudat csak azt, hogy szomorú az illető amiatt, hogy bűnt követett el. 
Júdásnak például csak bűntudata volt, de nem bánta meg bűneit. 


NEM MINDEN BŰNT VALLANAK MEG 


Különösen gyakori ez a házasságtörés és abortusz bűne esetén. Ennek az eredménye, 
hogy ezek a démonok továbbra is jelen maradnak, és nem történik meg a szabadulás. 


ABORTUSZ 


Az abortusz nagyon nagy bűn, mert ha szándékosan történik, akkor egyenlő a 
gyilkossággal. A bűntudat erős démonai támadnak abortusz után az emberre. Az abortusz 
alkalmával a bűntudat, félelem, megbántódás, fájdalom és sok más gonosz szellem költözik 
be az illetőbe. Sok asszony nem akarja megvallani, hogy abortusza volt, és lehet, hogy 
egyesek férjük előtt nem akarnak beszélni erről, mert házasságuk előtt történt a dolog, 
ilyenkor külön kell velük beszélgetni. Amíg nagyon komolyan meg nem bánják ezt a bűnt, 
nem történik meg a szabadulás. Ilyen estekben a teljes szabadulás érdekében az illető méhére 

kell helyezni a kezünket. Mint ahogy korábban már említettem, nagyon óvatos vagyok abban, 
hogy a szolgálat során hová teszem a kezem. Ilyenkor mindig megkérem az asszonyt, hogy 
helyezze a saját kezét a megfelelő testrészére, és én az ő kezére teszem az enyémet. Gyakran 
kiderül, hogy a méh körüli betegségek oka az abortusz. Ahogy az abortusz szelleme eltávozik, 
a betegség 15 megszűnik. 


NEM BOCSÁTANAK MEG 


Erről már nagyon sok szó esett. A meg nem bocsátás jogot ad Sátánnak arra, hogy 
továbbra is munkálkodjon egy ember életében, és amíg valóságos megbocsátásra nem kerül 
sor, a gonosz nem tágít. Egyes esetekben meg kell kérnünk ezeket a személyeket, hogy 
menjenek oda ahhoz, aki megbántotta őket, és mondják meg neki, hogy megbocsátanak neki, 
vagy kérjék a bocsánatát annak az embernek, akire ők neheztelnek. 


NEM SZAKÍTANAK AZ OKKULTIZMUSSAL ÉS A HAMIS VALLÁSOKKAL 


Ha nem történik teljes szakítás az okkult dolgokkal, és nem semmisítenek meg minden 
okkult könyvet és egyéb utálatos tárgyat, például Buddha-szobrokat vagy bármit, ami 
démonimádatot szolgál vagy szolgált (szobrokat, metszeteket stb.), a démonok továbbra is a 
házban maradnak, és támadni fognak. 

Teljesen meg kell tagadni az okkultizmust is, lehet, hogy el kell olvastatni az illetővel 
a könyv végén található 1. függeléket, hogy nevezze meg és egyenként tagadja meg azokat az 
okkult területeket, amikhez köze volt. Amíg erre sor nem kerül, nem fog megszabadulni. 
Érvényes ez azok esetében is, akik a szabadkőművességgel álltak kapcsolatban. Meg kell 
szabadulniuk minden olyan tárgytól, ruhadarabtól, jelvényektől stb., melyeket ez idő alatt 
szedtek össze. 

Összességében azt mondhatjuk tehát, hogy minden okkult dolgot teljes mértékben el 
kell utasítani és meg kell tagadni. 


NEM TÉRNEK MEG A BÜSZKESÉGBŐL 


A büszkeség ajtót nyithat mindenféle démoni tevékenységnek. Ez vezetett Sátán 
bukásához is. A valódi szabadulás érdekében teljesen meg kell aláznunk magunkat Isten előtt, 
és minden büszkeségből meg kell térnünk. 


A KÖRÜLMÉNYEK MIATT 


Gyakran megnehezíti a szabadulás után a szabadság megőrzését, ha az illető olyan 
lakásban lakik, ahol a hitetlenség vagy a bűn uralkodik. Ezeknek az embereknek nagyon 
fontos, hogy szoros kapcsolatot alakítsanak hitben erős keresztényekkel, s így 
megkötözhessék az otthonukban lévő démonokat. 

Ha egy feleségnek hitetlen férje van, emlékezzen arra, hogy férje megszentelődik 
általa, és fordítva, a hitetlen feleség is megszentelődik a férje által. 


Mert megszentelődik a hitetlen férj az ő feleségén át, és megszentelődik a hitetlen 
asszony az férje által, mert különben gyermekeitek tisztátalanok volnának, pedig 
szentek. 

1.Korinthus 7, 14. 


Ha házastársunk hitetlen, de ismerjük a bennünk élő Szent Szellem erejét, akkor a 
Szent Szellem teljes mértékben megvédelmez minket. 

A SZÜLŐK NEM TARTANAK BŰNBÁNATOT 


Láttam már olyan eseteket, ahol az anya teljes bűnbánatot tartott, de az otthonukban 
élő lánya teljesen visszaesett. Bár az apa bizonyos mértékig odaszánta magát, mégsem volt 
hajlandó teljes bűnbánatot tartani. Az a démon, mely általa kapott bejutási lehetőséget és a 
lányra hatott, még mindig tartotta a hídfőállást, és újra uralmat vett a leányon. Értsük meg, 
hogyha nem szakítjuk el magunkat teljesen a bűntől és nem tartunk teljes bűnbánatot, az ajtó 
nyitva marad, és a gonosz támadni fogja a család többi tagját is. 


21. FEJEZET 


HONNAN TUDJUK MEG, HOGY MEGSZABADULTUNK? 


Azok, akik démonok által okozott betegségekben, gyengeségekben (például ízületi 
bántalmak, fejfájás, fájdalmak) szenvedtek vagy valamilyen káros káros szenvedély uralkodik 
rajtuk (cigaretta, alkohol), biztosan tudják, mikor szabadultak meg. Nincsenek kétségeik, mert 
érzik, amikor a démon eltávozik, és tapasztalják fizikai állapotuk javulását. 

Hasonlóképpen az elnyomó, lenyomottságot okozó démonok esetében is teljesen 
felszabadultnak érezzük magunkat, miután eltávoznak. 

Emlékezzünk azonban Jézus szavaira: 


Amikor a tisztátalan szellem kimegy az embertől víztelen helyeken bolyong, 
nyugalmat keres, de nem talál, 
ekkor mondja: visszatérek ahonnét kijöttem, (elhagyott) házamba, és amikor 
odaérve üresen, kisöpörve és feldíszítve találja, 
akkor elmegy, maga mellé vesz hét más(fajta) szellemet, magánál gonoszabbakat és 
betérnek és ott laknak és ennek az embernek utóbbi állapota rosszabb lesz az 
előbbinél. Így jár e gonosz nemzedék is. 

Máté 12,43—45. 


A HÁZ ÚJRABETÖLTÉSE 


Ha a , ház" nincs teljesen betöltve Szent Szellemmel, és nem rendeljük alá magunkat 
egészen az Úrnak, fennáll a veszélye, hogy visszajönnek a démonok. 

Más esetekben, amikor a démonok működése kevésbé feltűnő (ilyen például az 
elvetettség, a félelem, düh, depresszió), szintén észlelhető a démoni tevékenység megszűnése. 
Ilyen esetekben fönnáll az a veszély, hogy a hívők teljesen szabadnak mondják magukat, mert 
a Sátán elhiteti velük, hogy soha többet nem lesznek támadás alatt. 

Szellemi hadviselést folytatunk: 


mert a mi küzdelmünk nem vér és hús ellen folyik, hanem a mostani sötétségnek 
fejedelemségei, fennhatóságai és világuralkodói ellen, a rosszaság szellemi lényei 
ellen, kik a mennyeiekben (egekben) vannak. 

Efézus 6, 12. 


Sátán nem fog békében hagyni bennünket, hanem minden alkalmat megragad, hogy 
nyilakat lövöldözzön ránk. Az egyik legfontosabb ilyen fegyvere a büszkeség, amit hitetés, 
becsapás és lázadás követ. Ezért olyan fontos, hogy mindig megmaradjunk az alázatban, 
nyitottak legyünk mások — különösképpen a testvéreink — tanácsai iránt, és a Szent Szellem 
GYÜMÖLCSE érvényesüljön bennünk. 

AZ ÓEMBER 


Ahogy Pál apostol mondta, naponta meg kell halnunk, azaz meg kell feszítenünk 
óemberünket. Régi természetünk fel akar támadni, át akarja venni a hatalmat, s vele együtt a 
démoni erők is megpróbálnak újra belépni az életünkbe. A régi szokások nehezen akarnak 
meghalni. Régi természetünk minden lehetőséget megragad, hogy előretörjön, ha nincs igazán 
jól megfeszítve. 

Krisztus természete úgy válik nyilvánvalóvá újjászületett életünkben, hogy 
megváltozik az emberekhez való viszonyunk, másképpen beszélünk velük. Ha nem akarunk 
megbocsátani, vagy rossz viszonyban vagyunk egyesekkel, nyilvánvaló, hogy megint a régi 
természetünk uralkodik rajtunk, és ez újra kaput nyithat a démonoknak. 

Ezzel szembe kell néznünk. A harc addig a napig tart, amíg az Úr magához nem vesz 
bennünket. Ezért hangsúlyozom annyira, hogy naponta meg kell térnünk, naponta Úrrá kell 
tennünk Jézust életünk minden területén, és naponta be kell töltekeznünk Szent Szellemmel. 
Ha alázatosan és vigyázva járunk az Úrban, nagymértékben csökkenthetjük a Sátán támadási 
lehetőségeit és valóban győzelemben járhatunk: 


S ne részegedjetek le bortól, amiben menthetetlen romlás van (aszótia: fényűzés, 
bujálkodás), teljetek be inkább Szellemmel, 
szellemi dallamokkal, énekekkel és dalokkal beszéljetek egymásnak, szívetekkel 
daloljatok és zengjetek az Úrnak, 

Efézus 5,18—19. 


Tartsuk emlékezetünkben és nevezzük néven kívánságainkat: 


A hús tettei pedig nyilvánvalóak, ilyenfélék: paráznaság, tisztátalanság, 
kicsapongás, 
bálványimádás, varázslás, ellenségeskedés, civakodás, féltékenység, indulatoskodás, 
veszekedések, meghasonlás, versengések, 
irigykedés, részegeskedés, lakmározás és az ezekhez hasonlók. Akik ilyesmiket 
tesznek — előre megmondom nektek, mint ahogy már előre meg is mondtam -—, Isten 
királyságát nem fogják örökrészül kapni. 

Galata 5,19—-21. 


A TEST A SZENT SZELLEM ELLEN TÖREKSZIK, A SZENT SZELLEM PEDIG A 
TEST ELLEN 


Naponta — amint újra és újra alárendeljük magunkat Jézus Krisztusnak — állhatatosan 
törekednünk kell arra, hogy a Szent Szellem gyümölcse megmutatkozzon és érvényesüljön 
bennünk: a szeretet, öröm, békesség, hosszútűrés, kedvesség, jóság, hűség, szelídség, 
önuralom, szerénység és mértékletesség. Amikor a Szent Szellem gyümölcse működik és 
virágzik bennünk, nagyon kevés lehetősége van a démonoknak a beavatkozásra. 

Emlékezzünk a következő Igére: 


Ha még az igazságos is alig menekül meg, hová lesz az istentelen és a vétkező? 
1.Péter 4,18. 


A KESKENY ÚT 


Igen, keskeny az út, és bár sok az elhívott, kevés a kiválasztott, mert sokan nem 
engedik meg, hogy Jézus Ur lehessen az életükben. Sokan megadják magukat a régi 
szokásaiknak, és visszamennek a világba. Mi azonban, bár a világban élünk, nem vagyunk a 

világból valók. Minden ember felé szeretettel kell fordulnunk, de ne essünk abba csapdába, 
hogy világivá váljunk, mert így megint lehetőséget adunk a Sátánnak, hogy teret nyerjen az 
életünkben. 

Jézus már győzött, de nekünk kell ezt a győzelmet véghezvinni azáltal, hogy 
mindennap az Úrral való szentségben járunk. Saját erőnkből erre nem vagyunk képesek, csak 
a Szent Szellem erejével tudjuk ezt megvalósítani. Így megismerhetjük a szívből jövő örömöt 
és békét. 

Mikor valaki meglátogat, meg kell éreznie a Szent Szellem békességét az otthonodban. 
Ahol ez a békesség uralkodik, kevés lehetősége van a Sátánnak, hogy a gyűlölet és más 
romboló erősegítségével akcióba lépjen. 

Összefoglalva elmondhatjuk, hogy az az ember mondhatja magát igazán szabadnak, 
akinek erről bizonysága van Szent Szellemtől. Az ilyen ember biztosan meg tudja állapítani 
magáról, hogy a hajszoló, kényszerítő, kínzó démon és az általa okozott nyugtalanság is 
megszűnt. Csak az Isten ismeri az ember szívének igazi állapotát, így ez a kérdés kizárólag 
arra az emberre és Istenre tartozik. 

Mindig óvatos vagyok, ha arról van szó, hogy valaki teljesen megszabadult-e. 
Természetesen én is bizonyíthatom azt, hogy egyes démonoktól megszabadult, de Istentől kell 
kérni a bizonyosságot. Ha meggondolatlanul kijelentjük, hogy az illető megszabadult, holott 
még nem történt meg a teljes szabadulás, a gonosz szellemek elvakíthatják, és gátolhatják a 
további szabadulást. 

Emlékeztessük az illetőt, hogy még ha a vezérdémon és bandája el is távozott, néhány 
mégis maradhatott vissza. Esetleg ott ólálkodik egy pár a környéken, lesve az alkalmat a 
visszatérésre. Ezért tartsa nyitva a szívét Isten iránti őszinte bűnbánatban, különösen a 
következő néhány nap folyamán, hogy teljesen megbizonyosodjon a szabadulásban, vagy — ha 
szükséges — azt a néhány hátramaradt démont is el lehessen még űzni. 


22. FEJEZET 


A DÉMONOK MEGKÖTÖZÉSE AZ ILLETŐ TÁVOLLÉTÉBEN 


Hiszem, hogy az említett Ige alapján (Máté 18,18—20) hatalmunk van arra is, hogy 
megkötözzünk és eloldozzunk démonokat, akik távollevő személyeket támadnak. Ilyen 
démonok lehetnek: a hitetlenség, kétség, halogatás démona, vagy bármely olyan szellem, aki 
megakadályozhat valakit Isten igéjének a meghallásában és a teljes megtérésben. Ilyen 
esetekben gyakran megegyezem a többi szolgáló testvéremmel abban, hogy megkötözzük a 
szóban forgó démonokat, meg akkor is, ha a szenvedő alany nincs jelen. Így is 
megszabadíthatunk valakit a démonok hatalmától, gyakran hatalmas csodák történnek így a 
tőlünk távol levő emberekkel. 

Jól emlékszem egy esetre, amikor valaki rendszeresen zavart okozott a közös imában. 
Elég nyilvánvaló volt, hogy olyan démon uralkodik rajta, aki minden körülötte történő dolgot 
ellenőrzése alatt akar tartani. Ráadásul az illető nem volt hajlandó semmilyen tanácsot 
elfogadni ebben az ügyben. 

Hárman félrevonultak az imacsoportból, és az illető személy tudta nélkül megkötözték 
azt a démont, aki rajta keresztül beszélt. A következő hat hónapban szinte meg sem szólalt az 
1imaalkalmakon, és s Szent Szellem csodálatos módon tudott szolgálni neki is, a többieknek is. 

Ez a három ember azonban — aki megegyezett és megkötözte a démont — aggódni 
kezdett, mert az illető így teljesen passzív volt, és nem vett részt az imádkozásban. Ezért 
megegyeztek, és eloldozták tőle azt a gonosz szellemet. Ennek az lett az eredménye, hogy az 
illető is aktív résztvevője lett az imaalkalmaknak. 

Jézus felhatalmazott bennünket: 

Ámen, mondom nektek, amit megköttök a földön, kötve lesz az égben (is), és amit 

feloldotok a földön, oldva lesz az égben (is). 

Ismét mondom nektek, hogy ha ketten közületek összhangban lesznek a földön 

akármilyen dologban, és amit így kérnek, meglesz nekik az én égi Atyámnál, 

mert ahol ketten vagy hárman összegyűlnek az én nevemben, ott vagyok közöttük. 
Máté 18,18—20. 


Sokszor az az ember, akit szeretnénk megszabadítani, olyan állapotban van, hogy nem 
tud együttműködni velünk. Nem keseredjünk el! Emlékezzünk meg arról a hatalomról, ami 
Isten Igéjében van. Es Jézus Krisztus ígéretéről: 


A szabadon szólónak az a bizodalma, mely ő vele szemben megvan bennünk, abban 
igazolódik, hogy meghallgat, ha valamit akarata szerint kérünk tóle. 
1.János 5, 14. 


Az emberek démonoktól való megszabadítása teljes összhangban van Isten akaratával, 
úgyhogy bizalommal imádkozhatunk ilyen helyzetekben is. 

Az évek során sok szülőt ismertem, akik elcsavargott és eltűnt gyermekeikért 
imádkoztak. Ahogy megkötözték a gyerekeken uralkodó démonokat és hittel imádkoztak, a 
gyerekek azonnal reagáltak erre, hazajöttek és kibékültek a szülőkkel. Emlékszem egy esetre, 
mikor egy olyan fiatal lányért imádkoztunk, akiről a szülei már évek óta nem tudtak semmit. 
Amikor imádkoztunk érte, éppen akkor tett bizonyságot valaki a lánynak egy távoli 
országban. A lány megtért, írt szüleinek, és az ügy teljes kibéküléssel végződött. 

Sok olyan démon van, aki megkötözi az embereket, és nem hagyja, hogy meghallják 
Isten hangját, nem hagyja őket teljesen megtérni. Ilyen például a hitetlenség, kétség, halogatás 
szelleme. 

Soha ne felejtsük, milyen hatalom és erő van Isten Igéjében! Higgyünk benne, és 
cselekedjük az Ige szerint. Csodálatos, hogy ez a hatalom mindenki számára elérhető, aki 
segítségül hívja az Úr Jézus Krisztus nevét. 


23. FEJEZET 


HOVA MENNEK A DÉMONOK? 


Azt mondja Isten Igéje: 
Amikor a tisztátalan szellem kimegy az embertől víztelen helyeken bolyong, 
nyugalmat keres, de nem talál, 

Máté 12,43. 
Hiszem, hogy Jézusnak hatalma volt a démonokat a mélységbe küldeni. 
és lám! így kezdtek kiáltozni: mi közünk hozzád Isten Fia? Azért jöttél ide, hogy idő 
előtt gyötörj minket? 


Máté §,29. 


Világosan kiderül, hogy a démonok tudják, hogy Jézusnak van hatalma megkínozni 
őket, még mielőtt eljön az idejük, és a tűz és kénkő tavába vettetnek. 

Ekkor a vádlót, aki eltévelyítette őket, belevetették a tüzes és kénköves mocsárba, 
ahol a fenevad és a hamis próféta voltak. Ott fognak kínlódni nappal és éjjel az örök 
korok korain keresztül. 

Jelenések 20,10. 


Előfordul, hogy különösen makacs esetekben megmondom a démonoknak, ha nem 
mennek el, a mélységbe küldöm őket. Hiszem, hogy Jézus Krisztus tanítványaként hatalmam 
van erre. Persze mindenkinek a saját belátása, vezetése szerint kell cselekednie. Egy ilyen 
alkalommal a démon hevesen reagált erre, azután eltávozott. Fontos azonban, hogy ezekben a 
dolgokban is a Szent Szellem vezetését kövessük. 

Ha nyilvános helyen imádkozunk, hasznos, ha parancsolunk a démonoknak, hogy 
hagyják el az épületet, és senkit se merjenek érinteni azon belül. Ez biztonságot ad a többiek 
számára IS. 

Tudom, hogy vannak, akik a démonokat az , Isten által kijelölt helyre? küldik, amikor 
kiűzik őket. Lehet, hogy ez így helyes, de én nem találtam rá semmilyen igei alapot. 


24. FEJEZET 


AZ AKARAT SZEREPE 


Ahogy már korábban is szó volt róla, nagyon fontos, hogy a szabadulni vágyó 
megértse: az ő akaratára is szükség van a szabaduláshoz. Akaratunkat Isten adta, és normális 
körülmények között nem is akarja keresztezni. Azt várja tőlünk, hogy használjuk azt a 
hatalmat, amit nekünk adott, aki meg akar szabadulni, meg kell értse, hogy az akarata is 
szükséges ehhez. Akaraterőnket használhatjuk jóra is, rosszra is. Ha helyesen használjuk az 
akaratunkat, akkor fedezzük fel, mennyire igaz az Írás: 


Ti Istenből valók vagytok, kis gyermekeim, és legyőztétek amazokat, mert nagyobb 
az, aki bennetek van, mint aki a világban (koszmoszban — világrendszerben) van. 
1.János 4,4. 


Ebben a modern világban könnyen hozzászokik az ember ahhoz, hogy tablettákkal és 
gyógyszerekkel érjen el dolgokat, anélkül, hogy akaraterejét megfeszítené. Ezért nehezen 
ismerjük fel annak szükségességét, hogy saját akaraterőnket aktivizáljuk életünk minden 
területén Isten uralma alatt és Igéjének bölcsessége szerint. 

Ezért fontos felvilágosítanunk a szabadulás előtt állókat, hogy Isten szabad akaratot 
adott nekik, és van hatalmuk arra, hogy ellenálljanak az ellenségnek. 


A GAZDAG IFJÚ 


Jól emlékszem egy gazdag fiatalemberre, annak az üdülőnek a tulajdonosára, ahol Pat 
és én gyakran megfordultunk. Igen tékozló életet élt. Akkoriban a személyzet közül sokan 
fogadták el Jézust Megváltójuknak. A fiatalember látta alkalmazottai életében a változást, és a 
szíve éhezni kezdett. Isten ültette az éhséget a szívébe. Végül odamerészkedett hozzám, és 
elmondta, hogy milyen üres az élete. Bizonyságot tettem neki. Ő mohón figyelt. A végén 
megkérdeztem, hogy akarja-e Urának és Szabadítójának elfogadni Jézust. Ez a fiatalember 
egy keresztény gyülekezetben nőtt fel, de tinédzser korában feladta a hitét. Nagyon 
szomorúan nézett rám, és azt mondta, hogy képtelen lemondani a jelenlegi életmódjáról. 
Aztán sírni kezdett. 

Otthagytam a bánatával együtt, és az a gazdag ifjú járt a fejemben, aki bánatosan 
távozott, mikor nem tudta megfizetni az árat azért, hogy Jézust követhesse. Mindenesetre a 

mag el volt vetve. A fiatalember hamarosan úgy döntött, hogy templomba fog járni, így 
minden vasárnap elment a helyi anglikán templomba. Ez volt a megtérés felé vezető út 
kezdete. Isten ismerte a szívét, és most, amikor ezeket a sorokat írom, már kezd 
megszabadulni a régi életéből. A démoni erők engednek a szorításból, és nincs kétségem 
afelől, hogy ez a fiatalember közel van az igazi megtéréshez és szabaduláshoz. Hamarosan 
úgy fogunk vele találkozni, mint egy Jézus Krisztusban teljesen megújult emberrel. 

Még ha a testi (világi) kívánságok és az Isten megismerésére irányuló éhség harcának 
közepén vagyunk is, csak ki kell nyújtanunk a kezünket Jézushoz, és ha tényleg nyitott a 
szívünk, Ő be tud lépni az életünkbe és életünk Ura lehet. 

Életbevágóan fontos, hogy használjuk Istentől kapott akaraterőnket, és tudatosan 
döntsük el, hogy követjük Jézust, Urunkat és Szabadítónkat. Csak így lesz teljessé a 
szabadulásunk. 


25. FEJEZET 
SZABADSÁGUNK MEGŐRZÉSE 


Lehetetlen dolog legyet találni egy teljesen steril, tiszta helyen. Utálják a 
fertőtlenítőszer szagát! 

Annak, aki meg akarja tartani , démonmentes", szabad állapotát, mindig kéznél kell 
tartania a Szent Szellem , fertőtlenítőjét". 


JÁRJ A SZENT SZELLEM SZERINT , 
Ez azt jelenti, hogy tiszta és szent életet éljünk az Ur előtt, fogadjuk el a Szent 
Szellem-keresztséget, és minden gondolatot ejtsünk foglyul Jézus Krisztus számára. 


továbbá minden magaslatot lerontsanak, amely Isten ismerete ellen felemelkedik, 
sót fogollyá tesznek minden gondolatot, hogy a Krisztusnak engedelmeskedjék, 
2.Korintus 10,5. 


NAPONTA OLVASD ISTEN IGÉJÉT 

Naponta és kiegyensúlyozott "módon kell Isten Igéjét olvasnunk. A 
, kiegyensúlyozottság"-on azt értem, hogy egy alkalommal olvassunk az Ószövetségből, az 
evangéliumokból és az apostoli levelekből is. Nem kell ezeknek hosszú részeknek lenniük, 
viszont folyamatosan és rendszerezetten kell olvassunk, hogy szellemünk folyamatosan 
kapjon táplálékot Isten Igéjéből. Isten Igéje a Szent Szellem tükre: amikor ezt olvassuk, 
magunkról olvasunk. Minden hibánk megmutatkozik Isten Igéjének tükrében, és így leszünk 
képesek ezeken a hibákon úrrá lenni. Ha így cselekszünk, Isten ereje átftormál bennünket. 


Mi pedig mindannyian, míg felfedett arccal visszatükrözzük az Úr dicsőségét, 
dicsőségről dicsőségre átváltozunk úgy, ahogy az Ur Szelleme hat. 
2.Korintus 3, 18. 


RAGASZKODJ A MEGFELELŐ TÁRSASÁGHOZ 

Amikor Jézushoz jövünk, elválasztjuk magunkat a világtól. Ez persze nem azt jelenti, 
hogy többet be sem tesszük a lábunkat világi emberek közé, vagy hogy nem beszélünk velük 
szeretettel. De sokszor távol kell tartanunk magunkat az olyan emberek társaságától, akik 
kísértést jelenthetnek a számunkra, vagy éppen nekik is ugyanaz a problémájuk, mint amivel 
mi is küszködtünk megtérésünk előtt. Ha például homoszexualitásból szabadult valaki, nem 
szabad visszamennie homoszexuális emberek közé, mert különben a test gyengesége 

visszaesővé teheti. Hasonlóképpen ha egy kicsapongó, ivós, parázna stb. csoporthoz 
tartoztunk, teljes mértékben meg kell szakítanunk a velük való kapcsolatot. Néhányan 
visszamennek bizonyságot tenni eredeti társaságukba. Ilyen esetekben biztosan kell állni az 
Úrban ahhoz, hogy valaki sikerrel járjon. 

A hasonszőrűek verődnek egy csoportba, és ha megint együvé keveredünk velük, újra 
komoly problémáink lehetnek. 


Ne legyetek felemás igában hitetlenekkel! Hogy közösködhetik igazságosság a 
törvényrontással? Mi közössége van a fénynek a sötétséggel? 
Mi egyezése a Krisztusnak Beliállal? Vagy mi része hívőnek hitetlennel? 

2.Korintus 6, 14-15. 


Isten ezután azt mondja, hogy hagyjuk ott őket, és szakítsuk meg a kapcsolatot velük. 


Azért jöjjetek ki közülük és váljatok el tőlük, szól az Úr. Tisztátalanhoz ne nyúljatok, 
és én magamhoz fogadlak titeket. 
2.Korintus 6, 17. 


ÉPÜLJ BE EGY EGÉSZSÉGES GYÜLEKEZETBE 

Fontos, hogy olyan gyülekezetbe épülj be, amely a Biblia alapján áll, és nyitott a Szent 
Szellem iránt. Ha a te gyülekezeted, egyházad , halottnak" tűnik, éppen azért, mert te 
, feltámadtál", jusson eszedbe az a szeretet, mellyel Isten ennek ellenére is szereti azt a 
gyülekezetet. Csak azért, mert mi megláttuk a fényt (és ez lehet, hogy 40 vagy 50 évünkbe 
került), nem várhatjuk el senkitől, hogy néhány perc alatt ugyanúgy meglássa a fényt. Lehet, 
hogy arra hívattunk el, hogy nagy szeretettel és toleranciával forduljunk azok felé, akik 
körülöttünk ilyen helyzetben vannak. Lehet, hogy a velünk való további kapcsolat során 
meglátják megváltozott életünket, és ők is megkívánják ezt. Azoknak, akik ilyen helyzetbe 
kerülnek, azt tanácsolom, hogy maradjanak a helyükön, de keressenek maguknak szellemi 
táplálékot, talán egy imacsoportban vagy egyéb élő gyülekezetben, ahol a Szent Szellem által 
felkent tanítás révén tovább épülhetnek. Így szellemi táplálékot is kapnak, ugyanakkor 
továbbra is tanúskodhatnak, és szerethetik a Szent Szellem szeretetével azokat, aki Isten 
bizonyos igazságait még nem látják, nem értik. Ne ítéljük meg hirtelenkedve azokat, akik egy 
ilyen , halott" helyzetben vannak. Csak Isten ismeri igazán a szíveket! Néhány , halottnak" 
tűnő személynek szellemileg sokkal tisztább a szíve és a magatartása, mint sok olyan hívőnek, 
aki magát Szent Szellemmel betöltöttnek vallja. 

Hasonlóképpen, gyakoroljuk a közösséget a Szent Szellemmel betöltött 
keresztényekkel is, hogy növekedni tudjunk Isten kegyelmében és szeretetében. 


Így hát megmarad a hit, remény, szeretet, ez a három, közülük azonban legnagyobb 
a szeretet. 
1.Korinthus 13,13. 
FOLYAMATOSAN TÖLTEKEZZ BE SZENT SZELLEMMEL 
S ne részegedjetek le bortól, amiben menthetetlen romlás van (aszótia: fényűzés, 


bujálkodás), teljetek be inkább Szellemmel, 
Efézus 5,18. 

Ez azt jelenti, hogy a Szent Szellem gyümölcse legyen nyilvánvaló az életünkben: 
szeretet, öröm, békesség, hosszútűrés, kedvesség, jóság, hűség, szelídség, önuralom (Galata 
5,22—23). 

Ha ez a gyümölcs működik az életünkben, nagyon kis esélye van az ellenségnek a 
beavatkozásra. 


TEDD JÉZUST ÉLETED URÁVÁ 
Teljes valónkat adjuk át Jézus uralmának. Nem lehetnek titkaink Előtte. Vessük alá 
Jézus Krisztus uralmának a gondolatainkat, hétköznapi, szexuális és érzelmi életünket is. 


Akármit tesztek, szóval vagy tettel, mindent az Úrnak, Jézusnak nevében tegyetek, s 
közben adjatok hálát órajta keresztül Istennek, az Atyának. 
Kolossé 3, 17. 


Akkor vagyunk biztonságban, ha minden, amit teszünk, Isten dicsőségét szolgálja. 


JÉZUS LEGYEN AZ ÉLETÜNK KÖZÉPPONTJA 

Reggeltől estig minden tevékenységünk középpontja Jézus Krisztus legyen. 
Törekedjünk arra, hogy csak olyan dolgokat tegyünk, amik kedvesek előtte. Így nagyon kevés 
lehetősége lesz a gonosznak a beavatkozásra. 


miközben odatekintünk a hitnek elkezdőjére és bevégzőjére, Jézusra. Aki 
állhatatosan, a szégyent megvetve az elébe helyezett öröm helyébe keresztet tűrt, 
majd az Isten trónjának jobbján leült. 

Zsidók 12,2. 


VEDD FEL ISTEN TELJES FEGYVERZETÉT 
Az Isten Igéje felsorolja összes fegyvereinket: 


Öltsétek fel az Isten teljes fegyverzetét, hogy hatalmatok legyen megállni a vádló 
fogásaival szemben, 
mert a mi küzdelmünk nem vér és hús ellen folyik, hanem a mostani sötétségnek 
fejedelemségei, fennhatóságai és világuralkodói ellen, a rosszaság szellemi lényei 
ellen, kik a mennyeiekben vannak. 
Ezért vegyétek fel az Isten teljes fegyverzetét, hogy ama rossz napon képesek 
legyetek ellenállni, és miután minden munkátokat elvégeztétek, megállni. 
Álljatok meg hát! Csípőtöket igazsággal övezzétek fel, öltsétek fel az igazságosság 
páncélját, 
Lábatokra húzzátok fel sarunak a békesség örömüzenetének készségét, 
ragadjátok meg minden esetben a hitnek pajzsát, mellyel ama rossznak tüzes nyilait 
mind kiolthatjátok. 
Vegyétek fel a megmenekülés sisakját és mindenféle inádságon és könyörgésen át a 
Szellem kardját, mely az Isten beszéde. 
Imádkozzatok minden időben a Szellem által, és evégett virrasszatok teljes 
állhatatossággal, a szentekért mondott könyörgéssel, 

Efézus 6,11—18. 


Övezzük magunkat körül az igazsággal (igazlelkűséggel), vegyük fel az igazság 


mellvasát és a békesség evangéliumának saruját. Mindezek fölé vegyük föl a hit pajzsát, hogy 
megolthassuk a gonosz minden tüzes nyilát, és az üdvösség sisakját, ami az elménket védi. A 

Szellem kardja, Isten Igéje, legyen mindig a kezünkben. S végül minden imádsággal és 
könyörgéssel imádkozzunk a Szellem által. 

A reménység sisakja azonos az üdvösség sisakjával. Legyünk mindig nyitottak Isten 
dicséretére, és vegyük föl a dicséret palástját. 


Hamu helyett fejdíszt adok Sion gyászolóinak, gyászfátyol helyett illatos olajat, a 
csüggedés helyett öröméneket. Igazság fáinak nevezik őket, az ÚR ültetvényének: őt 
ékesítik. 

Ézsaiás 61,3. 


Ahogy felvesszük a dicsére palástját, megőrizzük szabadságunkat. 


ISTEN SZERETETE 

Végül, szeressük az Urat, a mi Istenünket teljes szívünkből, teljes lelkünkből, teljes 
elménkből és minden erőnkből. Úgy szeressük a felebarátainkat, mint magunkat. 

Tartsuk mindig szem előtt az Új parancsolatot, amit Jézus Krisztus adott nekünk, hogy 
úgy szeressük egymást, ahogy ő szeretett minket. Ha engedelmeskedünk ezeknek a 
parancsoknak minden tekintetben, akkor az Úrral való együttjárásunk valóságos és eleven 
ÉLET lesz, s képesek leszünk a szabadságunk megőrzésére. 


26. FEJEZET 


CSOPORTOS TANÍTÁS 


Azt tapasztaltam, hogy eredményesen ismertethetjük meg az emberekkel a Jézus 
Krisztusban való hatalmunkat, ha kisebb csoportokban gyakorolhatják a szabadító szolgálatot. 
Bevezetésként rövid tanítást adok a szabadítás alapelveiről, a démonok természetéről és 
megnyilvánulásairól, a szabadítás előfeltételeiről és arról, hogy egyesek miért nem 
szabadulnak meg. Aztán 7-8 fős csoportokra osztom a társaságot, és kérek egy önként 
jelentkezőt minden csoportból, aki úgy érzi, hogy szeretne részesülni a szabadító 
szolgálatban, hogy legyen ő az, akinek a többiek szolgálnak. Ha valaki végighallgatta a 
démonokról szóló előadásomat, abban tudatosul, ha ilyen problémája van. Így minden 
csoportban van egy szabadulni vágyó jelölt. Aztán a csoportok végigmennek a bűnbánat és a 
bűn megtagadásának lépésein. Ezután a 17. fejezetben leírt szabadítási módokat alkalmazzák. 
Előtte azonban mindig megkérem a csoportokat, hogy kérjék Jézus vérét és annak védelmét 
magukra. 

Az Írás világosan megmondja, hogy gyakorlással tanítani kell az érzékeinket a jó és 
rossz megkülönböztetésére: 


Bevégzetteknek (tökéleteseknek) való a szilárd táplálék, azoknak, akiknek 
érzékszerveit a gyakorlat fejlesztette ki annak megkülönböztetésére, ami nemes, és 
ami rossz. 

Zsidók 5, 14. 


Gyakorolnunk kell azoknak az ajándékoknak a használatát, amiket Isten adni akar 
nekünk. A csoportos , gyakorlat" során a csoport tagjai kezdenek a szellemek 
megkülönböztetésének ajándékával szolgálni. 

Gyakran heves megnyilvánulásokra kerül sor, és minden csoportot biztatok, hogy 
gyakorolják a 17. fejezetben felsorolt módszereket, ahogy körbejárok a csoportok között. 
Bátorítom azt, akiben a démon megnyilvánul, hogy HASZNÁLJA AZ AKARATEREJÉT. Ha 

a démonok hangosan vagy erőszakosan viselkednek, arra kérem a szabaduló személyt, hogy 
akaratereje segítségével csendesedjen le, mert van hatalma a fölött a démon fölött, aki rajta 
keresztül akar működni. Ahogy az illető megtér bűneiből és használja akaraterejét, 
megszabadul. 

Legyünk bátrak, és fegyverkezzünk föl a szolgálatra. Legyünk bátrak a 
bizonyságtevésben és Jézus Krisztus szeretetének kifejezésében. Így valóban 
megszabadíthatjuk a foglyokat. 


1. FÜGGELÉK 


OKKULT TEVÉKENYSÉGEK ELLENŐRZŐ LISTÁJA 


Karikázd be azokat a területeket, amelyeken érintve van az illető! Mielőtt 
továbbmennél, kötözd meg a sötétség erőit, és szabadítsd fel az illető személy elméjét, hogy 
jusson eszébe a Szent Szellem segítségével mindaz, amit emlékezetébe kell idéznie 
gyógyulása érdekében. 


VOLT-E KAPCSOLATOD A KÖVETKEZŐKKEL : 

Boszorkányság, , kabala" (okkult tudomány), bűvészkedés/mágia (nem kézügyességre 
épülő), vérszerződések, boszorkány-jelek, fekete mágia (rejtett erők megidézése rossz dolgok 
végrehajtása céljából), fehér mágia (rejtett erők megidézése jó dolgok végrehajtása céljából), 
hipnózis (akár orvosi célból, akár valamilyen attrakcióval kapcsolatosan — mindenképpen 
veszélyes!), mentális szuggesztió (relaxáció), mesmerizmus, önhipnózis (saját magad által 
előidézett transzállapot), átkoztak-e meg cigányok téged (halál, baj, betegség), parakinézis 
(dolgok mozgásának irányítása pszichikai, illetve akarati erővel), telekinézis (tárgyak 
mozgatása, gépek, berendezése elindítása akaraterővel), fekete misék? 

Hordasz-e , ankh"-ot (kereszt, körrel a tetején — amely a sátánista rítusok kelléke, és 
veszélyes dolog)? 


RÉSZT VETTÉL-E VALAHA IS A KÖVETKEZŐ DOLGOKBAN: 

ouija-tábla, planchette (szív vagy háromszög alakú eszköz, amelybe gyakran egy 
ceruza van befogva, és amely -— miközben használója kezét könnyedén rajta nyugtatja — 
, magától?" mozog és így ír, illetve rámutat egy könyv betűire, ilyen módon valamilyen 
üzenetet közvetítve), szeánszok, médiumok, lebegő trombiták, test nélküli hangok stb., vagy 

konzultáltál-e valaha is a következők egyikével: , tisztán látó" emberek (akiknek 
megvan az a képességük, hogy spontán módon lássanak tárgyakat és eseményeket, vagy 
másképp kifejezve természetfeletti módon lássanak, ún. , második látás") vagy , tisztán halló" 
emberek (akik érzékfölötti módon képesek hallani emberi és egyéb hangokat, , szellemi" 


hangokat, amelyekről azt állítják, hogy azok halott emberek élőknek tanácsokat adó hangjai)? 


RÉSZT VETTÉL-E A KÖVETKEZŐ TEVÉKENYSÉGEK VALAMELYIKÉBEN: 
gondolatolvasás, ESP (extra sensory perception — érzékfölötti észlelés), telepátia, 

gondolatátvitel,  álomfejtés (pl. Edgar Cayce könyvének segítségével), ,eckenkar", 

agydinamika (Silva-féle agykontroll), , egészség érintésen keresztül" (touch for health)? 


RÉSZT VETTÉL-E VALAHA IS A KÖVETKEZŐ DOLGOKBAN: 

jövendőmondás, tenyérjóslás, tealevelekből történő jóslás, frenológia (jellemvonások 
vagy jövő kiolvasása egy személy koponyaméreteiből, -formájából), kristálygömb, 
kártyavetés,  tarokk-kártya (jövendőmondás 22 figurás kártya alapján),  grafológia 
(kézíráselemzés), numerológia (személy nevének számokra történő lefordítása), asztrológia, 

horoszkópok, pszichometria (jövendőmondás az illető valamilyen személyes tárgyának 
felemelése vagy kézben tartása alapján), transzcendentális meditáció? 


PRÓBÁLTAD VAGY RENDSZERESEN GYAKOROLTAD-E AZ ALÁBBIAK 
VALAMELYIKÉT: 

jóslás varázsvessző, inga, faág vagy planchette segítségével: víz, ásványkincsek vagy 
föld alatti kábelek felkutatása; vagy meg nem született gyermekek nemének megjósolása? 
Szintén inga,  varázspálca vagy , motor skopua"-nak nevezett mechanikus inga 
felhasználásával betegségek megállapítása és , színterápiával" (színes fonalakkal) vagy 
, árnyékolás" (rézdróttekercs) segítségével történő gyógyítása? 
KERESTÉL-E GYÓGYULÁST AZ ALÁBBI ELJÁRÁSOK VALAMELYIKÉVEL: 

amulettek segítségével történő bűbájosság, szemölcsök eltüntetése ugyanezen a 
módon, halálmágia (ahol a betegség nevét és egy írott varázsigét koporsóba vagy sírba 
dobnak), akupunktúra, akupresszúra, szellemidézés (varázslat segítségével egy , személy" 
megidézése), pszichikai gyógyítás, pszichikai műtés, fogantatásterápia, transzállapot, , tisztán 
érzékelés" (érzékfeletti érzékelés), íriszdiagnózis, sonárpunktúra, , radionika", asztrológiai 
gyógyszer, —— kromoterápia, —— hangterápia, —— orgonómia (az  ,,orgone? fogalmát 
[ORGazmus-4ozONE (ózon)] W. Reich [1897-1957] osztrák pszichiáter találta ki, ez egy 
állítólagos az egész világot átható energia, amivel egy speciális kamrában ülve lehet 
feltöltődni [állítólag] és ez sok érzelmi és fizikai betegséget gyógyít) felhasználása a 
gyógyításra? 


RÉSZT VETTÉL-E A KÖVETKEZŐ DOLGOKBAN: 
levitáció (emberi test felemelése démoni erővel), asztaltáncoltatás, kopogó szellem 
idézése vagy automatikus írás (szellemi erővel), Halloween-partik? 


BENNE VOLTÁL-E A KÖVETKEZŐKBEN: 
jóga (gyakorlatok vagy meditáció), karate, kung-fu, aikido judo (harcművészetek), a 
lélek testen kívüli (asztrál) utazása? 


HORDTÁL-E BABONÁBÓL (ÉS HITTÉL-E BENNE): 

amuletteket (tigriskarom, cápafog), lópatkó az ajtón, arany fülbevaló (férfinál), 
talizmán (mágikus kép), védelmet jelentő (okkult) varázsigék, állatövi jegyek (születésnap 
asztrológiai jele), hogy ezzel próbáld kompenzálni az Istenbe vetett hit hiányát? A pogány 
fétisek (mágikus erővel bíró tárgyak, amelyeket azért hordoznak magukkal az emberek, hogy 
szerencsét hozzanak) szintén ebbe a kategóriába tartoznak. Pogány vallási tárgyak, relikviák 
és műalkotások, amelyeket — esetleg a jelenlegi tulajdonosa tudta nélkül korábban — pogány 
templomokban és rítusokban használtak, könnyen válhatnak egy személy otthonában, 
életében a gonosz befolyásának középpontjává; ennélfogva ezeket el kell égetni. 

Ómenek, különleges napok számontartása, levéllánc, számszimbolika stb., amely 
okkult befolyás gyakorol sokak életére. Ezekkel — amennyiben az illető életében volt ilyen — 
foglalkozni kell a szabadító szolgálat során. 


FOGYASZTOTTÁL ALKALMILAG VAGY RENDSZERESEN 


kábítószereket (LSD, heroin, marihuána stb.), szippantottál-e valami ilyesmit? 
FOGLALKOZTÁL-E 


a ,kemény" rockzenével (pl. Santana, Hendrix, Joplin, Deep Purple, Kiss, Black 
Sabbath...) vagy a Jonathan Livingstone Seagull lemeztársaság által kiadott lemezekkel? 

(Ezeket a lemezeket meg kell semmisíteni.) Bizonyos festmények, poszterek stb., amiket 
kábítószerek hatása alatt alkottak, szintén leigázó, megkötöző hatásúak, ördögiek lehetnek. 


RÉSZT VETTÉL-E - LÁTOGATÓKÉNT - A KÖVETKEZŐ POGÁNY RÍTUSOKON: 

Voodoo (Nyugat-indiai-szigetek), Sing Sing (Új-Guinea), Corroboree-k (ausztrál 
őslakók), tűzönjárás  (Fiji-szigetek, India), Umbahda és Macumba (Brazília) stb.? 
Hasonlóképpen veszélyes lehet Uri Geller vagy Matthew Manning pszichikai erőket bemutató 
műsorain való részvétel is. 


VAN-E BIRTOKODBAN OKKULT IRODALOM? 

Például olyan könyvek, mint , Mózes 6. és 7. Könyve", a , Vénusz könyve", , A másik 
oldal", , Egy jobb világ", Jacob Lorber álkeresztény jellegű könyvei, egyéb írók, pl. Edgar 
Cayce, Jean Dixon, Ruth Montgomery, Arthur Ford, Anton Le Vay, Dennis Wheatley, 
Eckhart és Johann Greber. Az ilyen könyveket — árukra való tekintet nélkül — el kell égetni 
(ApCsel 19:19). 

Okkult démonok átvitele történhet egy korábban okkult dolgokkal foglalkozó ember 
holttestének érintésén keresztül is. Gyakran előfordul, hogy valaki így tudtán kívül, véletlenül 
, szed fel" okkult erőket, nyomásokat, betegségeket stb. ilyen módon. Előfordult veled 
ilyesmi? 

Az 1.Timóteus 4,1 ezt mondja: 


A Szellem pedig kifejezetten mondja, hogy a késői időkben némelyek elpártolnak 
majd a hittől, s tévelyítő szellemekre és ördögök tanításaira fognak figyelni, 


A következőkben felsoroljuk azokat a kultuszokat és nem keresztény vallásokat, 
amelyek ebbe a kategóriába tartoznak: 

Jehova Tanúi (Őrtorony Szervezet, Dawn Bible Students), mormonok (Jézus Krisztus 
Mai Szentjeinek Egyháza), Herbert W. Armstrong (Worldwide Church of God), Isten 
Gyermekei (Children of God), Az Egység Egyháza (Moon tiszteletes hívei, One World 
Crusade), Unitárius Egyház, Christadelphia Egyház, szabadkőművesség, spiritizmus, 
scientológia, — Keresztény — Tudomány (Christian Science),  antrozófia, teozófia, 
rózsakeresztesek, Belső Békesség Mozgalom (Inner Peace Movement), Szellemi Határok 
Közössége (Spiritual Frontiers Fellowship), 

keleti vallások: Hare Krisna, Transzcendentális Meditáció, guruk, Mennyei Fény 
(Divine Light) Misszió, buddhizmus, hinduizmus, iszlám, sintoizmus, konfuciánizmus, japán 
virágelrendezés (napimádás), Bahai (modern vallás, amely eredetileg Iránban jött létre a 
, babizmus?"-ból, általános testvériséget, szociális egyenlőséget és hasonló dolgokat 
hirdetnek). 

2. FÜGGELÉK 
JÉZUS VÉRÉVEL KAPCSOLATOS IGEHELYEK 


Ebben a Szerelmesben lett ugyanis mienk a váltság, és engedte el az eleséseket az ő 


vérén keresztül kegyelmének gazdag voltához mérten, 
Efézus I,7. 


Így szóljanak az ÚR megváltottai, akiket megváltott az ellenség kezéből 
Zsoltárok 107,2. 


Ezért mondhatjuk: 

JÉZUS VÉRÉN KERESZTÜL MEG VAGYOK VÁLTVA, KI VAGYOK VÁLTVA 
AZ ÖRDÖG KEZÉBŐL. JÉZUS VÉRÉN KERESZTÜL MINDEN BŰNÖMRE 
BOCSÁNATOT NYERTEM. 


Azután tehát, hogy igazságosakká tett minket, sokkal inkább meg fogunk menekülni 
a haragtól vére hatalmával őrajta keresztül. 
Róma 5,9. 


Ennélfogva mondhatjuk: 
JEZUS VERE ÁLTAL MEGIGAZULTAM, IGAZ VAGYOK, OLYAN IGAZ, 
MINTHA SOHASEM VÉTKEZTEM VOLNA. 


Annakokáért Jézus is, hogy megszentelje az ő tulajdon vére által a népet, a kapun 


kívül szenvedett. 
Zsidók 13, 12. 


Ezért elmondhatjuk: 
JÉZUS VÉRE ÁLTAL MEGSZENTELTETTEM, SZENT VAGYOK, ISTEN 
SZÁMÁRA ELKÜLÖNÍTETT. 


Vagy nem tudjátok, hogy testetek a bennetek levő Szent Szellemnek a temploma, akit 
Istentől kaptatok? És hogy nem vagytok magatokéi? 
Áron vásároltak meg titeket. Magasztaljátok Istent testetekben! 

1.Korinthus 6, 19—20. 


Testvéreink legyőzték őt a Bárány vérével s tanúságtételük (megvallásuk) szavával, 


és azzal, hogy lelküket nem szerették halálig. 
Jelenések 12,11. 


TESTEM A SZENT SZELLEM TEMPLOMA. 

JÉZUS VÉRÉN KERESZTÜL  MEGVÁLTOTT, MEGTISZTÍTOTT ÉS 
MEGSZENTELT VAGYOK, EZÉRT AZ ÖRDÖGNEK NINCS BENNEM TÖBBÉ 
SEMMIJE, ÉS NINCS RAJTAM TÖBBÉ HATALMA. 

HNN JÉZUS VÉRE ÉS BIZONYSÁGTÉTELEM BESZÉDE ÁLTAL LEGYŐZÖM A 
SÁTÁNT. 

